
Cuvânt-inainte 


Ce înseamnă „cult cargo'“? Termenul se referă la fenome- 

nul etnologic din viaţa reală care se produce atunci când o 
civilizaţie primitivă din punct de vedere tehnologic vine în 
contact cu o societate mai avansată tehnologic. În nenumărate 
ocazii documentate, etnologii au observat că în condiţiile în 
care vizitatori avansați din punct de vedere tehnologic trăiesc 
în mijlocul unor culturi primitive tehnologic - nu intelectual! - 
pentru perioade scurte de timp apoi le părăsesc, curând după 
aceea, tehnologiile fundamentale avansate ale vizitatorilor 
determină populaţiile aborigene să-i considere pe aceşti 
oameni cât se poate de obişnuiţi ca fiind zei şi să înceapă să-i 
venereze. În numeroase ocazii de-a lungul şederii lor, vizita- 
torii interacționează cu populaţia băştinaşă dându-i bunuri 

şi alimente - marfă! După plecarea acestor „zei“, cultura 
băştinaşă presupune că aceştia s-ar întoarce dacă ar practi- 
ca intens venerarea, dacă ar aduce sacrificii şi i-ar emula pe 
„Zei“. Exemple de comportament de cult cargo modern se pot 
găsi în regiunile din Pacificul de Sud, datând din perioada ce- 
lui de-al Doilea Război Mondial. De ce este atât de important 
acest fenomen? 


Este important deoarece, dacă el continuă să existe şi în 
zilele noastre, o concluzie logică este că acest comportament 
de cult cargo s-a manifestat şi cu mii şi mii de ani în urmă. 
Fenomenul cultului cargo ilustrează premisa fundamentală a 
Teoriei Paleoastronautice clasice: cu multe mii de ani în urmă, 
extraterestri în carne şi oase, avansați din punct de vedere 
tehnologic, au sosit pe Pământ în nave spaţiale cât se poate de 
reale. Străbunii noştri nu erau proşti, din punct de vedere 
intelectual (în esenţă aveau acelaşi creier pe care îl avem şi noi 
astăzi); însă deoarece cadrul tehnologic de referință de care 


' Cargo (engl.) - marfă, încărcătură. (N.t.) 


dispuneau la vremea aceea era limitat, nu au înţeles aspectele 
materiale ale apariţiei acestor extraterestri în carne şi oase, 
astfel încât străbunii noştri i-au interpretat greşit ca fiind de 
natură divină, ceea ce, desigur, vizitatorii nu erau nici pe 
departe. Şi astfel s-au născut „zeii“. Dintr-o neînțelegere sim- 
plă (dar majoră!). 

Potrivit textelor şi tradiţiilor străvechi, cu foarte mult timp 
în urmă, zeii (cu „z“ mic) au coborât din ceruri şi i-au instruit 
pe oameni în diverse domenii. De ce ne este atât de greu să 
credem, în condiţiile în care trăim într-o cultură atât de 
bogată în metafore, că strămoşii noştri au ajuns şi ei la 
concluzii similare? Chiar este un efort de imaginaţie prea 
mare să înţelegem că tot ceea ce regăsim în textele străvechi 
nu reprezintă altceva decât descrierea unor extratereştri 
greşit Intelesi, în carne şi oase, care au sosit aici în nave 
spaţiale cât se poate de materiale şi reale? 

Ştiinţa clasică crede că acest efort de imaginaţie este 
într-adevăr prea mare. Ştiinţa clasică crede că toate aceste 
poveşti şi tradiţii străvechi sunt plăsmuiri ale imaginaţiei 
străbunilor noştri şi că toate aceste legende nu sunt altceva 
decât nişte fantezii. Însă chiar este posibil să se creeze ceva 
din neant? 

Mai mulţi ani, am urmat cursurile unui intemat izolat din 
munţii Elveţiei. După dezmembrarea Uniunii Sovietice, la 
şcoala noastră au fost primiţi câţiva elevi noi din fosta Uniune 
Sovietică. Îmi amintesc că eram la o oră de desen, tema fiind 
sa desenăm un „castel fantastic,“ un „castel de vis,“ plutind in 
nori, cu turnuri sclipitoare şi o înfăţişare arhitectonică 
extraordinară. Tema Care ne-a fost propusă ne-a dat tuturor 
o stare de surescitare şi am început să desenăm cu un entuzi- 
asm neînfrânat. Toţi, cu excepţia celor trei noi colegi ruşi. 
Niciunul dintre ei nu a pus mâna pe creion. Stăteau nemiscati 
în faţa foilor de desen mari şi albe. „Ce s-a întâmplat?“ a 
întrebat profesorul. „De ce nu desenati?“ Elevii au răspuns 
atunci: „Ce înseamnă un castel fantastic? Cum arată? Nu am 
văzut niciodată aşa ceva. De vreme ce nu am văzut niciunul, 
nu putem desena aşa ceva“. Ce reacţie extraordinară! 

Acest incident subliniază un lucru: dacă nu ai văzut un 
lucru, nu-l poţi inventa. Traducerea: este imposibil să inven- 
tezi ceva din neant în lipsa elementelor fundamentale. Nimic 
nu se întâmplă în lipsa unei scântei iniţiale de inspiraţie, în 
lipsa unui catalizator. Prin urmare, nu este posibil ca întreaga 
mitologie, toate legendele, poveştile, toate lucrurile de acest 
gen - pe care ştiinţa clasică actuală le respinge ca nefiind 
altceva decât simple invenţii ale imaginaţiei străbunilor 
noştri - să fie doar invenţii lipsite de fundament sau simple 
pläsmuiri ale imaginaţiei cuiva. Ba chiar dimpotrivă! Este 
absolut necesar ca iniţial să se fi întâmplat ceva care să 
acţioneze ca un catalizator, un element fundamental care a 
generat povestea. Străbunilor noştri li s-a întâmplat ceva; au 
fost martorii unor întâmplări care i-au împins să povestească 
despre ele în tradiţii. 

Cred că trebuie să fim toţi de acord că este imposibil să 
creezi, darmite să rezolvi o ecuaţie algebrică, fără să cunoşti 
elementele fundamentale ale matematicii. Este pur şi simplu 
imposibil. În cazul acestui scenariu, elementele fundamentale 
ale matematicii reprezintă tocmai acea scânteie iniţială pe 
care am pomenit-o, catalizatorul. Totul decurge după aceea 
cât se poate de natural. 

Se spune că orice legendă are sâmburele său de adevăr. 
Tocmai acest sâmbure de adevăr reprezintă elementul 
fundamental, catalizatorul. Fără acest element fundamental, 
fără inspiraţia iniţială, nimic nu este posibil. Prin urmare, 
dacă acelor colegi ruşi ai mei li s-a întâmplat aşa ceva în 
secolul XX, de ce nu este posibil ca un lucru asemânător să li 
se îi întâmplat şi străbunilor noştri, cu multe mii de ani în 
urmă? Teoria Paleoastronauticä arată că li s-a întîmplat. 

Trebuie să ne reamintim că, atunci când toate aceste 
legende şi poveşti au fost aşternute pentru prima oară pe 
hârtie, însăşi arta scrisului reprezenta o invenţie cât se poate 
de nouă. Străbunii noştri şi-au dat seama foarte repede că 
această nouă invenţie reprezenta cel mai puternic instrument 
cu ajutorul căruia puteau să păstreze cunoştinţe importante. 
Chiar este absolut logic că primele poveşti şi legende care au 


fost aşternute în scris de către străbunii noştri au fost doar 
nişte plăsmuiri ale imaginaţiei lor? Sigur că nu! De ce? 

Străbunii noştri au trăit într-o perioadă marcată de 
incertitudini şi transformări radicale. La ordinea zilei erau 
supraviețuirea, asigurarea hranei şi găsirea unui adăpost. Prin 
urmare, o concluzie logică este aceea că primii oameni care au 
avut putere asupra cuvântului scris aveau lucruri mai bune de 
făcut în afară să stea în faţa focului, să se îmbete şi să inven- 
teze poveşti fantastice! „Ce poveste să mai inventăm noi în 
seara asta, ca să ne chinuim apoi să o crestăm în piatră?“ Însă 
exact asta susţine ştiinţa clasică: toate poveştile străvechi au 
fost inventate pentru ca autorii lor să „se poată pune de 
acord“ cu lumea şi mediul în care trăiau. Personal, consider că 
acest gen de gândire este o insultă la adresa inteligenţei 
străbunilor noştri. 

Aflu că Teoria Paleoastronautică este insultătoare la adresa 
străbunilor noştri, deoarece „subminează inventivitatea 
omenească“. Şi te întreb, cititorule, cine insultă de fapt 
inteligenţa şi inventivitatea străbunilor noştri susţinând 
pompos că ar fi „false“ consemnările lor sau că „au comis 
erori în consemnarea anumitor date“ etc.? Cu certitudine, nu 
Teoria Paleoastronauticii. 

Odată cu inventarea cuvântului scris, pentru prima oară în 
istoria omenirii, omul a dispus de mijlocul de a consemna 
pentru eternitate cele mai importante evenimente ale vremu- 
rilor sale. La fel cum noi avem astăzi ziare şi cărţi, în care vor- 
bim despre lucrurile care sunt importante pentru noi, de ce în 
cazul străbunilor noştri lucrurile ar fi trebuit să stea altfel? 

De exemplu, băştinaşii americani se mai referă şi astăzi la 
tren numindu-l „cal de foc“, o oglindire a vremurilor în care 
nu aveau în vocabular cuvântul „tren“. Acelaşi lucru este 
valabil şi în privinţa lucrurilor şi evenimentelor pe care le-au 
consemnat străbunii noştri. Nu aveau cum să denumească un 
obiect zburător folosind cuvintele „navă aeriană“ sau „avion“, 
aşa că au făcut ce-au putut: l-au descris cu ajutorul unor 
obiecte cu care erau cel mai familiarizați din viaţa de zi cu zi. 
Tehnologie greşit înţeleasă. Prin urmare, dacă există descrieri 

detaliate, minutioase, ale fiinţelor care au coborât din cer pe 
scuturi zburătoare sau în care înconjurate de flăcări şi i-au 
iniţiat pe oamenii străvechi în diverse discipline academice 
într-un trecut foarte îndepărtat, trebuie să începem să 
examinäm aceste relatări dintr-o altă perspectivă. 

Ceea ce au imortalizat ei în momentul respectiv a fost 
istoria lor! Viaţa lor! Au consemnat sârguincioşi şi au încercat 
să circumscrie evenimentele care într-adevăr li s-au întâm- 
plat (lor înşile sau strămoşilor lor). Nici măcar nu le-a trecut 
prin minte că „savanții“ viitorului aveau să le asocieze 
scrierile cu domeniul simbolismului şi al fanteziei. Acest gen 
de atitudine prețioasă ne indică o imensă lipsă de respect faţă 
de străbunii noştri şi nu faptul că extratereştrii şi-au făcut 
apariţia aici, pe Pământ, în urmă cu mii de ani. 

În cinci sute de ani de acum înainte, după ce îşi va înfiinţa 
baze pe Lună şi pe Marte, omenirea se va aventura în explora- 
rea spaţiului cosmic îndepărtat. O navă spaţială a generaţiei 
noastre ar putea ajunge în cele din urmă pe o planetă pe care 
să existe o formă de viaţă inteligentă. Şi dacă această viaţă 
inteligentă pe care am întâlni-o s-ar dovedi a fi primitivă din 
punct de vedere tehnologic? Ce o să facem? Vom sta deoparte 
şi o vom studia de la distanţă? Da, o lună sau două, poate. 
Însă pe urmă, după ce-i vom fi studiat şi le vom fi stăpânit 
limbajul (ceea ce etnologii fac zi de zi), cu siguranţă vom intra 
în contact fizic cu ei pentru că, în sfârşit, acesta ne este 
obiceiul - răscolim şi ne amestecăm în toate lucrurile pentru 
că nu ne putem abtine să nu o facem. Cu siguranţă, ne vom 
amesteca în dezvoltarea lor culturală. Cu siguranță, le vom 
directiona dezvoltarea tehnologică. Cu siguranţă, le vom da 
un uşor impuls. Cu siguranţă, îi vom învăţa câteva lucruri. Cu 
siguranţă, îi vom pune la curent cu unele elemente esenţiale 
ale ştiinţei şi diverselor discipline academice. 

Şi după multe, multe generaţii după plecarea noastră, 
vizita noastră „străveche“ cu certitudine va fi considerată un 
mit şi o fantezie, pentru că relatările din textele străvechi, 
referitoare la vizita noastră, vor fi considerate „nestiintifice“ 
de, vezi Doamne, inteligentii savanţi ai acelei societăţi („Cu 

mult timp în urmă, zeii au coborât din ceruri şi le-au dat 
învățătură străbunilor noştri! etc.“). In momentul acela, 
societatea probabil că va fi ajuns şi ea la o dezvoltare tehno- 
logică atât de „avansată“, încât se va afla în pregătiri pentru a 
porni ea însăşi la drum în depărtările spaţiului cosmic. Însă 
vizita noastră fizică va fi considerată cu siguranţă o plăsmui- 
re a imaginaţiei străbunilor lor şi va fi surghiunită în dome- 
niul atât de înşelătoarei mitologii, deoarece este „absolut 
absurd“ să crezi că istoria străveche este de fapt consemna- 
rea unor evenimente reale. Ti se pare un scenariu cunoscut? 
Si astfel, va începe un nou ciclu... 

Într-o zi din viitorul nu prea îndepărtat, cu certitudine 
vom deveni noi înşine paleoastronauţi pe cine ştie ce planetă 
îndepărtată. Şi atunci, de ce n-ar fi posibil ca exact aceleaşi 
lucruri să se fi petrecut şi pe Pământ, cu mii şi mii de ani în 
urmă? Răspunsul este evident şi a sosit vremea să renunțăm 
la atitudinea arogantă şi să ne deschidem minţile la ceea ce 
s-a petrecut cu adevărat în trecutul nostru cosmic. 


Cu salutări prieteneşti, 


Giorgio A. Tsoukalos 

Director, A.A.S.R.A. - Centrul pentru Cercetări de 
Paleoastronautică, 

Editor, revista Legendary Times Magazine 

Prefaţă 


Aşadar, cum a început totul? 

Să dăm ceasul în urmă cu aproximativ 65 de ani. Ne găsim 
într-o şcoală primară din oraşul Schaffhausen, din Elveţia. 

Şi iată-mă şi pe mine! Am zece ani şi îl ascult pe profesorul 
de educaţie religioasă care descrie o bătălie care s-a petrecut 
în ceruri. Bătălie care iată cum s-a petrecut: Într-o bună zi, 
arhanghelul Lucifer şi oastea lui cerească s-au dus la tronul 
lui Dumnezeu şi i-au spus: „Nu te vom mai sluji!“ La aceasta, 
Atotputernicul a poruncit ca arhanghelul Mihail să-i alunge 
pentru totdeauna din ceruri pe Lucifer şi întreaga lui oaste 
de pierde-vară. De atunci - explica profesorul meu - Lucifer 
a fost Diavolul şi toţi adepţii lui au ars în focurile infernale 
ale iadului. 


Ei bine, această poveste mi-a dat de gândit şi, în seara 
aceea, poate pentru prima oară în viaţa mea, m-am aşezat şi 
m-am gândit foarte serios. Cerurile, aşa cum am fost învăţaţi 
dintotdeauna, sunt un loc al fericirii absolute, un sanctuar 
spre care se îndreaptă toţi oamenii buni după ce scapă de 
acest înveliş muritor. Este, de asemenea, locul în care toate 
sufletele trăiesc etern într-o comuniune cerească cu 
Dumnezeu. Prin urmare, cum ar fi posibil să intervină un 
asemenea conflict tocmai în Paradis, unde totul este scăldat 
în fericirea divină şi unde abundă comuniunea perfectă cu 
Dumnezeu? Cu siguranţă, într-un asemenea loc un conflict ar 
fi cu totul imposibil, nu-i aşa? Şi atunci, pentru care motiv 
Lucifer şi îngerii lui şi-ar fi ridicat armele împotriva 
atotputernicului şi binevoitorului Dumnezeu? 

M-am dus la mama mea şi i-am cerut părerea, însă nici ea 
nu a putut să-mi dea un răspuns satisfăcător, Pe tărâmul lui 

Dumnezeu, mi-a spus ea, bâjbâind după un răspuns, totul 
este posibil. Şi s-ar părea că tocmai asta e: totul este posibil - 
chiar şi imposibilul. 

Când am împlinit 16 ani, am tost trimis la un internat al 
iezuiţilor. Invätam latina şi greaca si mi-am dat seama că 
acest cuvânt, Lucifer, derivă din două cuvinte; lux (lumină) şi 
ferre (a purta, a duce, a aduce). Prin urmare, în realitate, 
Lucifer înseamnă aducätorul sau purtătorul luminii. Dintre 
toţi, tocmai Diavolul să fie aducätorul luminii? Noile mele 
cunoştinţe de limba latină n-au făcut decât să adâncească şi 
mai mult în confuzie întreaga chestiune. 

Zece ani mai târziu, studiasem în profunzime Vechiul 
Testament, cum numesc creştinii textul străvechi. lată ce am 
citit în Cartea profetului Isaia (datată aproximativ în jurul 
anului 740 î.Hr.): 


Cum ai căzut din Cer, Luceatăr strălucitor, fiu al 
zorilor! Cum ai fost doborât la pământ, tu, biruito- 

rul neamurilor! 

Tu ziceai în inima ta: „Mă voi sui în cer şi-mi voi ridica 
scaunul de domnie mai presus de stelele lui 
Dumnezeu; voi şedea pe muntele adunării dumnezei- 
lor, la capătul miază-noaptei!“ (Isaia 14:12-13). 


Este foarte posibil ca peste milenii, cuvintele profetului 
Isaia să se fi schimbat întru câtva. Şi atunci, care a fost 
semnificaţia lor originară? Dacă cercetezi cu mai multă 
atenţie, vei mai găsi o referire la un război din Paradis: 


Şi în Cer s-a făcut un război. Mihail şi îngerii lui s-au 
luptat cu balaurul. Si balaurul cu îngerii lui s-au luptat 
şi ei. Si au fost biruiti; şi nu a mai fost loc pentru ei în 
cer. (Apocalipsa lui loan, 12:7). 


Războaie în Cer? În spaţiu poate? Oare străbunii noştri, 


fără să ştie, încercau să dea glas doar luptei dintre bine şi rău 
care se petrece în fiecare dintre noi? Oare au interpretat 

greşit bătălia atmosferică care se dezläntuie în timpul unei 
furtuni ca fiind un război din ceruri? Norii negri care acoperă 
soarele? Sau poate că rădăcina confuziei lor se afla în eclipsa 
solară, în cursul căreia pare că ceva monstruos devorează 
soarele? Însă niciuna dintre aceste explicaţii naturaliste nu 
pune punctul pe „i“, cum mi-am dat seama ulterior, după ce 
am comparat aceste scrieri cu texte străvechi aparţinând unor 
alte culturi. 

Mitologia greacă, de exemplu, începe de asemenea cu o 
bătălie cerească. Potrivit grecilor, fiii lui Uranus au respins 
ordinea cerească şi pe creatorul lor. Şi au dezläntuit o vărsare 
de sânge îngrozitoare ~ iar Zeus, părintele zeilor, a fost doar 
unul dintre învingători. 

Tocmai la celălalt capăt al lumii - şi foarte departe de 
Grecia! - se află Noua Zeelandă. Băştinaşii de aici, maori, au 
legende care încep de asemenea cu un război ceresc. Din nou, 
un grup de fii ai zeilor se răscoală împotriva tatilor lor. 
Conducătorul acestor războinici cereşti se numeşte Rongamai 
şi, după repurtarea victoriei, s-a stabilit împreună cu poporul 
lui pe Pământ. 

Îţi dai seama cât de tulburat a fost spiritul meu tânăr când 
am primit ca temă să traduc capitolul 19, de la versetul 12, 
din Exodul, Vechiul Testament. În capitolul 19, versetul 18, 
am citit cum „Domnul“ a coborât pe un munte: „Muntele Sinai 
era tot numai fum, pentru că Domnul se pogorâse pe el în 
mijlocul focului. Fumul acesta se înălța ca fumul unui cuptor 
şi tot muntele se cutremura cu putere“. 

Dă-mi voie să clarific un lucru: am crezut întotdeauna în 
Dumnezeu şi încă mă rog cu regularitate. Însă Dumnezeul 
meu trebuie să aibă anumite calităţi. Trebuie să fie în afara 
timpului - cu alte cuvinte, nu are nevoie să facă experimente 
si să aştepte să vadă cum se soldează acestea. El ştie deja. 
Este atotputernic şi omniprezent. Nu are nevoie de niciun fel 
de vehicul care să-l ducă din punctul A în punctul B. De ce ar 
avea Dumnezeu nevoie de un fel de car în flăcări cu care să 
coboare pe un munte şi să transforme totul în foc şi fum - 
într-o asemenea măsură încât muntele să se cutremure? 


Exact muntele pe care lui Moise i se ceruse să-l izoleze din 
motive de siguranţă. Ce anume se descrie de fapt aici? 

Ulterior am citit experienţele profetului Ezechiel, din 
Biblie. Şi el descrie un vehicul cu aripi, roţi şi picioare de 
metal, care făcea un zgomot îngrozitor şi ridica nisipul în aer. 
Carul-tron al Domnului? Dumnezeul meu nu călătoreşte de 
colo-colo într-un asemenea vehicul! Ca să fiu cinstit, mi se 
pare insultător pentru Dumnezeu cel omniprezent să sustii că 
este atât de nesemnificativ încât să aibă nevoie de un mijloc 
oarecare de transport! 

Si deodată am fost cuprins de îndoieli faţă de propria 
religie. Ca tânăr, am vrut să aflu dacă alte popoare străvechi 
aveau povestiri la fel de ciudate cum erau cele ale evreilor, 
cuprinse în Biblie. Şi de aici a început totul. M-am apucat de 
lucru şi am pornit să mă documentez. În acest fel, a început o 
viaţă fascinantă, plină de suişuri şi coboräsuri, care m-a dus 
în toate colţurile lumii. M-a purtat prin marile biblioteci ale 
lumii. M-a făcut să le caut şi să discut cu multe minţi învăţate 
şi inteligente. M-a făcut să vizitez nenumărate excavații 
arheologice. Şi, în sfârşit, dar nu în ultimul rând, m-a inspirat 
să încep să scriu. Am scris prima carte, Amintiri despre viitor, 
la frageda vârstă de 33 de ani, fiind încă directorul unui hotel 
de primă clasă. 

Amurgul zeilor este cea de-a 25-a carte non-ficțiune pe 
care am scris-o! Adaugă la această carte colaborarea la şapte 
antologii şi - în afara lor - şase romane şi ai o adevărată 
colecţie. Recent m-am distrat calculând totalul paginilor de 
non-ficțiune pe care le-am publicat: 8 342 pagini! E genul de 
număr pe care ai vrea să-l vezi scris pe un cec. 

Opt mii trei sute patruzeci şi două de pagini! Îţi vine să 
crezi aşa ceva? Omul acesta nu rămâne niciodată fără subiec- 
te? Sigur trebuie că se repetă foarte mult! 

Ca să fiu cinstit, motivul pentru care nu mă plictisesc 
niciodată este acela că, în permanenţă, apar noi şi noi mate- 
riale! Domeniul în care scriu este actualizat fără încetare. Tot 
mai multi autori şi oameni de ştiinţă sunt fascinati de subiect. 
Şi nu este niciun fel de surpriză, de fapt. La urma urmelor, 


16 AMURGUL ZEILOR 


gândul că este posibil ca în urmă cu mii şi mii de ani extrate- 
reştrii să fi fost aici interesează o gamă foarte cuprinzătoare 
de domenii ştiinţifice. Aşadar, despre ce este vorba? Ei bine, 
implică preistoria, arheologia, filologia (în special lingvistica), 
etnologia, evoluţia, genetica, filosofia, astronomia, astro- 
fizica, exobiologia, călătoriile spaţiale şi, desigur, nu trebuie 
să uităm teologia. 

Repetiţiile? Ei bine, este dificil să le evi complet. De 
exemplu, am dedicat deja 12 pagini din cartea mea, The 
Stones of Kiribati (Pietrele din Kiribati), ruinelor misterioase 
din Puma Punku, din munţii Boliviei, şi acum am revenit 
asupra subiectului. De ce, te întrebi? 

Ei bine, iată cum stau lucrurile: în trecut, m-am ocupat 
de Puma Punku mai mult ca un jurnalist. Am relatat în 
legătură cu acest loc şi am prezentat o serie de imagini fără 
să intru câtuşi de puţin în profunzimea subiectului. Însă de 
această dată vreau să documentez ce anume le-a tăiat 
respiraţia primilor vizitatori şi i-a descumpănit atunci când 
s-au pomenit în faţa imenselor blocuri de piatră de la 
Puma Punku, în urmă cu patru sute de ani. Vreau să-ţi 
prezint ce anume au descoperit arheologii cu sute de ani în 
urmă şi să demonstrez cât de mult s-a distrus pe parcursul 
secolelor. S-a distrus cu bună ştiinţă. Însă voi dovedi şi că 
Puma Punku nu a fost construit nici pe departe de un popor 
din Epoca de Piatră. 

lar în decembrie 2012 zeii se vor întoarce din îndelungata 
lor călătorie şi îşi vor face din nou apariţia pe Pământ. Cel 
puţin asta ne lasă să credem calendarul mayas şi tradiţiile 
scrise şi orale ale mayasilor. De această dată, m-am adâncit 
mai mult ca niciodată în subiect. Aşa-numiţii zei - cu alte 
cuvinte, extratereştrii - se vor întoarce. Suntem pe cale să 
avem un „şoc al zeilor“ de proporţii imense. 

Dar nu ştie orice om cu cât de puţină minte că o călătorie 
interstelară este pur şi simplu imposibilă şi că este foarte 
posibil să rămână imposibilă, din cauza distanțelor imense 
dintre stele? Şi nu ştie nimeni că extratereştrii nu au cum să 
semene cu noi? 


ET 


Ei bine, dragii mei cititori, voi distruge aceste idei precon- 
cepute. Sistematic. Bucată cu bucată. Sper ca lectura acestei 
cărţi să-ţi facă plăcere! 


Al vostru, 


Erich von Däniken 
septembrie 2009 

Capitolul 1 


O tabără de bază a zeilor 


Ce ai zice dacă ti-as spune că, în munţii Anzi, există un loc 
situat la altitudinea de 3 964 metri, care, potrivit tradiţiilor 
incaşe străvechi, a fost construit de zei într-o singură noap- 
te? Un loc în care dale uriaşe de piatră zac risipite de jur 
împrejur ca nişte cărţi de joc aruncate pe jos? Dale din piatră 
care au fost atent tăiate şi transportate, dar despre care cro- 
nicarii spanioli - care au scris în urmă cu 400 de ani - spu- 
neau că niciun om nu le-ar fi putut mişca? Un loc în care dale 
uriaşe de andezit au fost cioplite şi prelucrate cu o incredibilă 
precizie, arheologii aşteptându-se ca noi să credem că oame- 
nii Epocii de Piatră au fost autorii? Un loc în care a fost des- 
coperit un calendar care ajunge cu 15 000 de ani în urmă? Un 
calendar care arată până şi fazele Lunii, zi de zi şi oră de oră? 


Dă-mi voie să-ţi spun că un asemenea loc există cu 
adevărat. Se numeşte Tiahuanaco şi este situat la mare 
altitudine, în Anzii Boliviei. Şi atunci de ce nu am aflat 
niciodată despre acest loc? De ce National Geographic şi 
Discovery Channel nu au făcut documentare zguduitoare 
despre acest loc? Să fie vorba, la mijloc, de un fel de conspi- 
ratie? Sau această descoperire senzationalä a dispărut pur şi 
simplu într-un nor de fum? 

Unul dintre motivele acestei tăceri de-a dreptul asurzitoa- 
re este un prieten al lui Adolf Hitler şi bine-cunoscut antise- 
mit pe nume Hans Hörbiger, un excentric de genul care 
recunoaşte un singur adevăr - al lui. Despre asemenea oameni 
nu se scrie niciodată - nici măcar atunci când avansează idei 
extrem de valide. Aşadar, cine a fost omul acesta? 

Hans Hörbiger s-a născut în 1860 într-o familie înstărită 
din regiunea Tirol. A studiat ingineria la Universitatea Tehni- 
că din Viena şi după absolvire a lucrat iniţial ca proiectant 

într-o fabrică în care se construiau motoare cu aburi. Ulterior 
s-a transferat la Compania Land, unde a lucrat ca specialist în 
compresoare. În 1894, a conceput un nou sistem de valve 
pentru pompe şi compresoare. Şi-a patentat invenţia şi a 
vândut-o pe bază de licenţă mai multor firme germane şi 
străine. Pentru o vreme, acesta l-a făcut destul de bogat, însă 
o mare parte din avere s-a risipit - mai întâi din cauza 
hiperinflatiei din anii 1920 si ulterior din cauza Primului 
Război Mondial. 

Ca tânăr inginer, Hörbiger a observat într-o zi oţel topit 
prelingându-se pe un strat de zăpadă. A fost surprins de 
faptul că zăpada şi pământul practic au explodat din cauza 
temperaturii ridicate a oţelului. De aici i-a venit o idee foarte 
interesantă: dacă în întregul univers se producea un proces 
identic, într-un gen de luptă eternă? Gheaţa şi focul - viaţa şi 
moartea. Hörbiger a postulat că, în tot cosmosul, corpuri 
cereşti imense s-ar ciocni în permanenţă cu bucăţi dure de 
gheaţă şi, ca urmare, ar exploda. Resturile rezultate ar forma 
apoi planete şi luni. Aceasta a fost baza Teoriei Lumii de 
Gheatä, pe care Hans Hörbiger a publicat-o în anul 1913. 

Potrivit acestei Teorii a Lumii de Gheatä, Pământul nostru 
ar fi găzduit numeroase culturi deosebit de dezvoltate care 
au existat pe parcursul diferitelor ere geologice - chiar înainte 
să fi existat Luna actuală. Aceste culturi au fost de fiecare 
dată distruse atunci când din spaţiu au apărut bolovani 
imensi, care au explodat în aumosfera noastră. Resturile care 
s-au prăbuşit pe Pământ au provocat diverse catastrofe, cum 
ar fi Potopul şi scufundarea Atlantidei. După părerea lui 
Hörbiger, omenirea era deja extrem de civilizată în epoca 
tertiarä. Potrivit lui Hörbiger, Luna care a apărut în era 
tertiarä s-a prăbuşit pe Pământ în urmă cu 25 000 de ani, 
ducând la inundarea întregii suprafeţe de uscat a globului, 
aflată la tropice. Cu excepţia câtorva vârfuri înalte din Anzi şi 
din Etiopia. 

Hans Hörbiger a fost cu adevărat un profet furios! Şi cu 
siguranţă avea şi un aspect corespunzător: avea o barbă albă 
lungă şi o permanentă expresie fioroasă. Peste toate acestea, 

a avut un scris practic indescifrabil. Cât se poate de egocen- 
tric, se considera pe sine ca fiind cel mai mare savant şi 
singurul care proclama adevărul. Ca atare, a cerut comunităţii 
ştiinţifice, la mijlocul anilor 1920, recunoaşterea radicală. 
Modul lui de gândire era foarte asemănător celui al lui Hitler - 
şi viceversa. În zelul lui profan, Hörbiger nu tolera niciun fel 
de opoziţie, considerând cunoştinţele de matematică şi 
astrofizică ale vremii ca fiind nişte minciuni netrebnice. 


| Hitler si Hörbiger | 


În Germania antebelică, marcată de fixaţia pe ştiinţă şi 
tehnologie, Hans Hörbiger şi-a marcat calea cu un amestec de 
dogmatism, forță brută şi pretinsă iluminare. Laolaltă cu 
adepţii săi, a început să provoace agitaţie în rândurile inteli- 
ghentiei. Lipsit de orice scrupule şi absolut imun la critici, 
şi-a investit o parte din averea imputinatä pentru înfiinţarea 
unei mişcări formate din membri cotizanti şi având de 
asemenea şi propria mică unitate de trupe de elită. Aderenţii 
acopereau zidurile universităţii şi ale stadioanelor cu afişe şi 
distribuiau mii de foi volante scrise de mână. Prelegerile 
ţinute de astronomi care nu erau de acord cu opiniile lui 
Hörbiger erau întrerupte de huiduieli şi de râsete ironice, iar 
profesorii erau härtuiti pe străzi. Hörbiger le-a scris unor 
cunoscuţi ingineri şi astronomi: „Ori învăţaţi să credeţi în 
mine, ori trebuie să vă tratez ca duşmani“.! 

Mişcarea Hörbiger a publicat un total de trei lucrări de 
referinţă şi încă patruzeci de cărţi destinate unui public mai 
larg. În afară de acestea, au fost împrăştiate şi nenumărate foi 
volante şi broşuri. Publicaţia lunară, Der Schlüssel zum 
Weltgeschehen (Cheia evenimentelor mondiale) a atins un tiraj 
de 100 000 de exemplare. 

Hitler credea în Hörbiger şi l-a susţinut public. De aseme- 
nea, cei doi s-au întâlnit cu mai multe ocazii. Hitler asculta 
avid prelegerile lui Hörbiger, cu toate că irascibilul Hörbiger 
nu-i permitea nici măcar Führerului să-l întrerupă. Într-o 

foaie volantă publicată de grup la vremea respectivă, se putea 
citi: „Un austriac, Hitler, i-a alungat pe politicienii evrei. Un 
alt doilea austriac, Hörbiger, îi va alunga si pe oamenii de 
ştiinţă evrei!“= 

Luis Pauwels şi Jacques Bergier, doi mari gânditori şi 
jurnalişti, scriau despre învăţăturile lui Hörbiger: 


Hörbiger pretinde că poate să dezvăluie adevărurile 
despre istoria veche a planetei noastre, precum şi 
despre viitorul ei depărtat. El pur şi simplu aruncă pe 
fereastră toate teoriile actuale referitoare la istoria 
culturilor, apariţia şi dezvoltarea omenirii si a societä- 
tilor ei. Cu sute de mii, dacă nu chiar cu milioane de ani 
în urmă, susţine el, existau deja popoare asemenea zei- 
lor, giganţi, şi culturi deosebit de dezvoltate... întregul 
univers trece printr-un fel de fază de dezvoltare 
uniformă; este un organism viu şi fiecare parte compo- 
nentă a sa exercită influenţe asupra tuturor celorlalte. 
Căutările omenirii sunt legate de căutările stelelor; tot 
ceea ce se petrece în cosmos se reflectă în evenimente- 
le de pe Pământ şi invers.? 


Dar care este legătura dintre toate acestea, munţii din 
Bolivia şi misteriosul oraş în ruine Tiahuanaco? 

Răspunsul este că unul dintre adepţii lui Hörbiger era 
arheolog, un anume dr. Edmund kiss, care petrecuse nouă ani 
efectuând cercetări pe înălțimile din munţii Anzi. Aici, la 
Tiahuanaco, fusese descoperită o poartă monolitică - care 
astăzi este cunoscută sub numele de „Poarta Soarelui“. În 
viziunea lui Edmund Kiss, gravurile de pe această poartă a 
soarelui reprezentau un fel de calendar. Era posibil, susţinea 
el, să citeşti solstitiile, echinoctiile, fiecare zi a anului, poziţia 
Lunii în fiecare oră - iar toate aceste date luau în calcul până 
şi rotația Pământului! „Oamenii care au inventat acest calen- 
dar au aparţinut unei civilizaţii superioare civilizaţiei noas- 
tre“, insista Kiss.* Potrivit calculelor sale, Tiahuanaco a fost 
ridicat cu aproximativ 27 000 de ani înainte de naşterea lui 

1.1. Poarta Soarelui din Tiahuanaco. Imagine reprodusă prin bunăvoința 
Tatjanei Ingold, Solothurn, Elveţia. 


1.2. Fiinţe înaripate flanchează figura centrală. Imagine reprodusă prin 
bunăvoința Tatjanei Ingold, Solothurn, Elveţia. 


Hristos. Acest calendar, susţinea el, era gravat în piatră de 
astronomi din perioada terţiară şi ne pune la dispoziţie 
„dovezi ştiinţifice incontestabile." 

Pe bună dreptate, adepţii lui Hörbiger au găsit într-adevăr 
dovezi - în Tiahuanaco şi în împrejurimi - ale unui gen de 
dezastru global. De exemplu, rămăşiţele unui mare port, 
sedimente marine la altitudinea de 4 000 metri, cenuşă 
vulcanică amestecată cu noroiul rămas în urma unui potop 
de proporții biblice şi chiar fragmente de oase ale unor 
presupuşi uriaşi. Şi nu numai atât, toate aceste lucruri îşi 
aveau originea într-o perioadă în care se presupune că Luna 
noastră anterioară ar fi explodat, provocând la început 
formarea unui inel de resturi în jurul Pământului, care 
ulterior s-au prăbuşit într-un mod cu totul catastrofal pe 
planeta noastră. Şi haideţi să nu uităm că - cel puţin potrivit 
lui Hörbiger - nu a fost pentru prima oară. Mai existaseră 
multe Luni anterioare şi numeroase catastrofe. Hörbiger a 
calculat că durata în care în jurul Pământului nu a mai 
orbitat nicio Lună a fost de 138 000 de ani. În această 
perioadă, chipurile, pe Pământ ar fi domnit regi uriaşi. Pe 
urmă, cu aproximativ 14 000 de ani în urmă, Pământul a 
captat Luna noastră actuală şi o nouă catastrofă s-a abătut 
asupra chinuitului nostru Pământ: „[Venind] din nord şi din 
sud, apele au inundat regiunile ecuatoriale ale Pământului; 
jar în nord, pe platourile pe care Luna-nou capturată de 
Pământ le-a lăsat descoperite, au început erele glaciare“‘. 

Dar Teoria Lumii de Gheata a lui Hörbiger a fost respinsă 
complet? Nu tocmai, deoarece în vremuri de mult apuse pe 
faţa Pământului chiar au trăit uriaşi - cel puţin potrivit 
consemnărilor străvechi. Însă deocamdată, dä-mi voie să-ţi 
spun ce ştiu cu siguranţă pe acest subiect. 


| Uriaşii rätäcesc pe faţa Pământului | 
De rt e IOD CU | 


În cea mai sfântă carte a creştinătăţii, Biblia, uriaşii 
sunt menţionaţi încă din Facere (Facerea, 6:4): „Uriaşii erau 

pe Pământ în vremurile acelea şi chiar după ce s-au împreu- 
nat fiii lui Dumnezeu cu fetele oamenilor, şi le-au născut 
ele copii; aceştia erau vitejii cari au fost în vechime, oameni 
cu renume“. 

În Cartea a cincea a Pentateuhului se face chiar referire la 
un sarcofag grandios: „Numai Og, împăratul Basanului, mai 
rămăsese din neamul Refaimiţilor. Patul lui, un pat de fier, 
este la Raba, cetatea copiilor lui Amon. Lungimea lui este de 
nouă coti, şi lăţimea lui de patru con, după cotul unui om.“ 
(Deuteronomul 3:11). (Cotul evreiesc este echivalent cu 48,26 
centimetri.) Aceeaşi carte face referire la „un popor mare şi 
înalt, fiii lui Anachim“, pe care Dumnezeu plănuia să-i dis- 
trugă cu un „foc mistuitor“ (Deuteronomul, capitolele 2 şi 3). 

Şi am auzit cu toţii despre celebra luptă dintre David 
şi Goliat. În Biblie, este descrisă de profetul Samuel (1 Regi, 
capitolul 17): 


Atunci a ieşit un om din tabăra filistenilor şi a înaintat 
între cele două ostiri. El se numea Goliat, era din Gat, şi 
avea o înălţime de şase coţi şi o palmă... şi purta nişte 
zale de solzi în greutate de cinci mii de sicli de aramă... 
coada sulitei lui era ca un sul de ţesut, şi ferul sulitei 
cântărea şase sute de sicli. 


Toţi uriasii „Anachimi“, cu excepţia doar a câtorva, au fost 
alungaţi de Iosua: „N-au mai rămas deloc Anachimi în ţara 
copiilor lui Israel; numai în Gaza şi în Gad şi la Asdod au mai 
rămas câţiva“ (Iosua, 11:22) şi „În vechime, numele Hebronu- 
lui fusese Chiriat-Arba, numit astfel după Arba, cel mai mare 
dintre Anachimi“ (losua 15). 

În Cartea întâi a Cronicilor, cititorul poate să se minuneze 
de povestirea uciderii ultimului uriaş: 


... în care vremuri Sibecai Huşanitul l-a omorât pe 
Sippai, care era dintre copiii uriaşului... un bărbat de 
Statură uriaşă, ale cărui degete de la mâini şi de 

la picioare erau douăzeci şi patru, şase la fiecare mână 

si şase la fiecare picior: si el era fiul uriasului. (capitolul 
8)... aceştia erau născuţi din uriasul din Gat; şi au murit 
de mâna lui David şi de mâna slujitorilor lui. (1 Cronici- 
le 4 şi urm.) 


Desigur, Biblia nu este unica sursă care confirmă existenţa 
uriaşilor în epocile anterioare. În textele străvechi referitoare 
la legendele evreilor, poţi citi: „Erau Emimii sau cei înfricoşă- 
tori, apoi erai Refaimii sau uriaşii şi de asemenea Giborimii 
sau cei violenti...“® 

Uriaşii mai sunt menţionaţi şi în capitolul 14 al cărţii 
profetului antediluvian Enoch, una dintre apocrife. Aici, „Prea 
înaltul“ le reproşează „paznicilor decäzu ai cerurilor“: 
„Pentru ce aţi părăsit cerurile înalte, sfinte şi eterne şi v-aţi 
culcat cu femeile şi v-aţi pängärit cu fiicele oamenilor şi le-aţi 
luat de neveste şi ati făcut asemenea copiilor pământului si ati 
avut uriaşi (ca) fii?“% 

În epopeea greacă „Argonautica“, uriaşii sunt frecvent 
menţionaţi. lată un exemplu: în peninsula Kapidag, 
Argonauţii au urcat necugetat pe un munte ca să vadă mai 
bine care era poziţia lor. Heracle cu câţiva oameni au rămas 
la bord ca să păzească Argo, corabia. Deodată, au fost atacați 
de uriaşi. Dar monștrii nu aveau ştiinţă de Heracle, care i-a 
săgetat şi i-a omorât pe mai mulţi dintre ei de la distanţă, 
cu săgețile lui. „Trupurile lor au trei perechi de mâini, ca 
nişte labe de animal. Prima pereche le atârnă de umerii 
încovoiaţi, perechile a doua şi a treia încep din şoldurile lor 
neplăcute la vedere...“19 

Aceşti monştri abundă în numeroase dintre epopeile şi 
legendele greceşti clasice. De exemplu, în „Odiseea“ lui Homer, 
când eroul luptă cu un uriaş pe Insula Ciclopilor şi îi arde 
unicul ochi.!! În zilele noastre, zidurile construite din pietre 
gigantice sunt cunoscute sub numele de ziduri ciclopice. 

Monstri de diferite feluri apar şi în povestea lui Ghilgameş, 
care a fost dezgropată la Ninive (în Irakul zilelor noastre). 
Tăbliţele străvechi din lut făceau parte din biblioteca regelui 
asirian Ashurbanipal. Povestea ne spune că Ghilgameş cu 

prietenul său, Enkidu, au escaladat muntele zeilor. La scurt 
timp după ce şi-au atins scopul, au fost întruntaţi de o 
ființă înfricoşătoare pe nume Humbaba. Humbaba are labe 
de leu, corpul îi este acoperit de solzi din fier şi la picioare 
are gheare. Cei doi frați de arme trag săgeți în monstru şi 
aruncă lăncile, dar nici săgețile şi nici lăncile nu-i străpung 
corpul. „Parcul Zeilor“ este de asemenea păzit de fiinţe 
îngrozitoare. Mai precis gigantice, „fiinţe asemănătoare 
scorpionilor... Inspiră o groază care te face să tremuri, 
vederea lor este aidoma morţii, umbra lor înfiorătoare se 
prelinge peste munţi.“!? Aceşti monştri nu pot fi nişte creaturi 
obişnuite: vorbesc şi chiar le dau celor doi prieteni un 
avertisment aspru. | 

Profesorul de sumerologie Samuel Kramer a tradus chiar o 
pagină din una din täblitele cu caractere cuneiforme, în care 
un viol duce la naşterea unui uriaş. Enlil o lasă însărcinată pe 
Ninlil. Ea îi respinge avansurile, dar aceasta nu-l opreşte pe 
Enlil să o supună: „... vaginul meu e prea mic. Ea nu înţelege 
coitul. Buzele mele sunt prea mici...“ 

Poţi să mai citeşti şi în scrierea Popol Vuh a mayasilor 
Quiche despre uriaşii primitivi. Aceştia au făcut ravagii în 
populaţia omenească până când zeul Ah Mucenab a dezlăn- 
tuit un infern devastator pentru a-i şterge de pe faţa pămân- 
tului. Unii dintre ei au supravieţuit şi „rătăceau pierduţi în 
amurgul întunecat“, 

Cartea Eschimosilor ne spune succint: „În vechime erau 
uriaşi pe Pamänt“'°. 

Să fiu cinstit, aş putea continua aşa la nesfârşit. Există 
citate referitoare la uriaşi practic în toate textele străvechi - 
indiferent care popor le-a compilat. Dar fă-mi o plăcere şi 
da-mi voie să-ţi mai ofer două exemple, deoarece sunt mai 
precise decât majoritatea legendelor populare. În venerabila 
Carte a Împăraţilor Etiopieni, Kebra Negast, capitolul 100, se 
spun următoarele: 


Şi fiicele lui Cain cu care se insotiserä îngerii au rămas 
însărcinate, dar nu au putut să le dea naştere şi au 


murit. Si unii dintre copiii care erau în pântecele lor 

au murit şi unii s-au născut; despicând pântecele 
mamelor lor... şi când au crescut şi au ajuns bărbaţi, au 
devenit uriaşi...!6 


Însă cea mai insondabilă afirmaţie poate fi găsită în Cartea 
lui Baruch, apocrifă. Baruch enunţă, practic, numărul de uriaşi 
despre care se spune că ar fi trăit anterior Potopului: „Dum- 
nezeu a trimis potopul pe pământ şi a distrus tot ce era din 
carne şi patru sute şi nouă mii de uriași“. Rămâne în conti- 
nuare un mister de unde a luat venerabilul autor aceste cifre. 

Aluziile la uriaşi în tradiţiile străvechi sunt numeroase şi 
uşor de găsit - pentru cei care-şi dau osteneala să le caute. 
Dificultatea stă în găsirea dovezilor sub forma unor mărturii 
materiale. Fapt cunoscut de toată lumea, numeroşi oameni de 
ştiinţă au susţinut că ar fi găsit oase sau unelte ale uriasilor, 
care nu ar fi putut fi făcute şi folosite decât de uriaşi, însă 
toate acestea rămân în continuare nişte subiecte controversa- 
te. De exemplu, paleontologii germani Gustav von 
Koenigswald (1902-1982) şi Franz Weidenreich (1873-1948) 
au descoperit mai multe oase uriaşe în spiteri din Hong Kong 
şi China. Weidenreich chiar a ţinut prelegeri în faţa Societăţii 
Etnologice Americane, în 1944.18 


| Mărturii materiale 


Profesorul Denis Saurat, renumitul director al Centre 
International d’Etudes Francaises - Centrul International de 
Studii Franceze - din Nisa, a descoperit topoare de mänä (färä 
coadä) cäntärind 3,1 kilograme la mai putin de 6,5 kilometri 
sud de Safita, în Siria. lar in Ain Fritissa, in Marocul de Est, a 
descoperit unele cäntärind aproape 3,5 kilograme (lungi 
de 32,5 centimetri si late de 22 centimetri)! In viziunea sa de 
expert, topoare de mână de asemenea dimensiuni ar fi fost 
potrivite numai pentru nişte uriaşi.!* Saurat este un partizan 
al existenţei uriaşilor şi chiar a afirmat că ei ar putea fi 

responsabili pentru inexplicabilele dolmene şi imensele 
menhire care pot fi găsite în toată Europa. Mai consideră, de 
asemenea, că existenţa uriaşilor ar putea să explice şi forţa 
supraomenească necesară pentru construirea zidurilor 
ciclopice care punctează întreaga regiune mediteraneeană. 
Oase aparţinând unor oameni primitivi supradimensionaţi au 
fost descoperite încă din 1936 de antropologul german 

L. Kohn-Larsen în apropierea lacului Eyasi, in Tanzania. 
Autorul descoperirii le-a dat chiar şi o denumire ştiinţifică: 
Meganthropus africanus. Descoperiri similare au fost făcute 
în Java (Meganthropus palaeojavanicus). Fostul delegat al 
Societăţii Preistorice Franceze, dr. Louis Burkhalter, într-un 
articol care a apărut în Revista Muzeului din Beirut, în Beirut, 
în 1950, susţinea fără rezerve descoperirea acestor oase: „Aş 
vrea să spun foarte clar că existenţa unor umanoizi uriaşi în 
Epoca Acheuleanä’ trebuie să fie considerată o realitate 
dovedită ştiinţific“. 

La mijlocul secolului trecut, arheologul australian dr. Rex 
Gilroy, director al Muzeului de Ştiinţele Naturii Mount York 
din Bathurst, New South Wales, a descoperit unelte preistorice 
uriaşe, împreună cu un schelet şi un molar care măsoară 5,8 
centimetri lungime şi 4,5 centimetri în diametru. Lot el a mai 
descoperit într-un strat de noroi solidificat şi o urmă imensă 
de talpă, măsurând 60 x 18 centimetri. Doctorul Gilroy a 
presupus că fiinţa care a lăsat această urmă ar fi trebuit să 
aibă o înălţime de peste 6 metri! 

O altă descoperire de-a dreptul „imposibilă“ legată de 
urme imense de tălpi a fost făcută în Glen Rose, Texas. Aici, 
în albia râului Paluxy, au fost descoperite urme de tălpi de 
dinozaur, alături de urmele de tălpi ale unor fiinţe omeneşti 


" Epoca Acheuleană (sau Acheuliană, cum mai apare ortografiatä) este 
denumirea atribuită unei perioade din paleoliticul inferior, din care provin 
o multitudine de unelte din piatră cioplită, asociate cu existenţa oameni- 
lor primitivi, civilizaţia aceasta fiind localizată în întreaga Africä, in mare 
parte din vestul Asiei şi în Europa. Tehnica de obţinere a acestor unelte 
a primit numele de la situl arheologic din Saint-Acheul, actualmente o 
suburbie a oraşului Amiens din nordul Franţei, unde au fost identificate 
primele exemplare de unelte de acest gen, în secolul al XIX-lea. (N.t.) 

uriaşe. În unul şi acelaşi strat sedimentar! Orice antropolog îţi 
va spune că aşa ceva pur şi simplu este imposibil: dinozaurii 
nu au trăit în acelaşi timp cu oamenii. Ce este ciudat este că, 
în acest caz, nu a fost vorba doar de două urme de tălpi, ci de 
zeci de urme! Direcţia de fugă a dinozaurului este clar 
identificabilă - iar urmele aparţinând unei fiinţe umane le 
urmează, ca şi cum cel care le-a lăsat ar fi urmărit bestia.20 
Descoperirile de la Glen Rose au aprins o controversă ştiinţi- 
fică foarte îndârjită. Teoreticienii evoluţionismului au făcut 
front comun: urme de tălpi de dinozaur şi de om în acelaşi 
strat sedimentar? Nu putea să fie vorba decât de o escroche- 
rie. Şi chiar au pus această escrocherie pe seama creationisti- 
lor, acei oameni care - mai ales în Statele Unite - nu cred în 
teoria evoluționistă a lui Darwin, ci dimpotrivă, cred că toate 
formele de viaţă de pe faţa Pământului au apărut ca rezultat 
al creaţiei divine. Pe de altă parte, înşişi creationistii au negat 
vehement că ar fi avut vreo legătură cu această înşelătorie. 
Ceea ce e uimitor la această controversă ştiinţifică este că 
foarte puţinii evolutionisti care au îndrăznit să facă o excur- 
sie pe râul Paluxy ca să vadă descoperirea cu ochii lor au 
sfârşit de regulă schimbând taberele. Oameni şi dinozauri în 
acelaşi timp? Imposibil? În ultima vreme s-ar părea că până şi 
imposibilul a devenit posibil. 

Renumitul biolog evoluționist, profesorul Robert Martin de 
la Muzeul de Ştiinţe Naturale Field (Chicago), este convins că 
oamenii şi dinozaurii au trăit în aceeaşi perioadă: „Oamenii şi 
alte primate au evoluat în urmă cu aproximativ 90 de milioa- 
ne de ani. Prin urmare, strămoşii gorilelor, ai cimpanzeilor şi 
ai oamenilor au trăit cot la cot cu dinozaurii şi şi-au început 
evoluţia cu adevărat abia după extinctia dinozaurilor“?! 

Paleontologul Wolf-Dieter Heinrich de la Muzeul de Istorie 
Naturală din Berlin a descoperit chiar rămăşiţe pietrificate 
datând de la sfârşitul perioadei jurasice. Şi le-a descoperit în 
celebrele straturi fosile Tendaguru din Tanzania - un sit bine 
cunoscut pentru rămăşiţele de dinozauri. 

Profesorul Martin împreună echipa sa au realizat o serie 
de teste genetice moleculare care au confirmat vârsta 


30 AMURGUL ZEILOR 


extremă a acestor oase. Profesorul Ulfur Arnason de la 
Universitatea din Lund, Suedia, de asemenea specialist în 
genetică moleculară, a certificat că „cea mai importantă 
ramificare a arborelui genealogic al mamiferelor s-a produs 
încă din era mezozoica.“?? 

Pentru a încheia această scurtă trecere în revistă a obser- 
vaţiilor referitoare la uriasii din preistorie, vreau să-ţi împăr- 
tăşesc o poveste ciudată din perioada regelui Solomon. În 
afara relaţiilor cu numeroase alte femei, înțeleptul rege - 
după cum ştim - a avut o relaţie intimă şi cu Regina din Sheba 
(sau Balquis, cum este cunoscută potrivit numelui arab). 
Ultima întâlnire a regelui Solomon şi a Reginei din Sheba a 
avut loc la Tadmor, oraşul palmierilor. (Tadmor a fost cunos- 
cut ulterior sub numele de Palmira, un oraş situat într-o oază 
din nordul deşertului sirian.) Risipitorul Solomon a pus să se 
ridice un mausoleu uriaş în acest oraş, pentru marea sa 
iubire. Muhammed al-Hassan, biograful profetului 
Mohammed, relatează că un calif, Walid I (705-715) a desco- 
perit un mormânt cu inscripţia: „Acesta este mormântul şi 
catafalcul pioasei Balquis, soţia lui Solomon“. Califul a pus să 
fie deschis mormântul. Când a văzut ce se afla înăuntru, a 
îngheţat şi a poruncit ca mormântul să fie închis şi să nu mai 
fie deschis niciodată. Deasupra mormântului a ridicat o 
clădire imensă, ca avertisment. Ce ar fi putut să-l îngrozească 
în aşa măsură pe calif? Mormântul lui Balquis era mormântul 
unui uriaş! 

Poate că, la urma urmelor, uriaşii controversafi ai Teoriei 
Lumii de Gheatä a lui Hörbiger nu au fost chiar o plăsmuire. 
Este posibil ca el să fi luat această informatie din consemnä- 
rile străvechi care, în definitiv, erau cu toate accesibile la 
vremea respectivă. Şi să nu uităm - indiferent dacă ne convine 
Sau nu - că evoluţia lui Darwin nu a fost nici pe departe atât 
de lipsită de accidente pe cât ar vrea această teorie să ne facă 
să credem. În lucrarea lor de o mie de pagini, deosebit de bine 
documentată, Forbidden Archaeology - Arheologie interzisă - 
autorii, Michael Cremo şi Richard Thompson, documentează 
O serie întreagă de inconsecvente antropologice care cu 

certitudine nu corespund ideii unei evoluţii liniare.’* Lucru 
de neînțeles, cartea a fost ignorată atât de arheologi, cât şi 
de antropologi. Însă precizia surselor şi dovezilor este 
absolut impresionantă. 


Originile Lunii? | 


Dar să nu uităm că Hans Hörbiger mai susținea în a sa 
Teorie a Lumii de Gheaţă că au existat mai multe Luni care 
au evoluat în jurul Pământului şi că actuala Lună se află pe 
orbita sa de numai circa 14 000 de ani. Numeroasele Luni 
au reprezentat motivul ridicării şi prăbuşirii multelor şi 
diferitelor culturi, a postulat el, inclusiv a culturii de la 
Tiahuanaco. Absurd? Nu avem destule dovezi concludente cu 
privire la Lună şi la moştenirea ei? La urma urmelor, 
americanii au şi adus pe Pământ roci selenare, nu? Doar 
pentru sceptici: cunosc toate cărţile care susţin că americanii 
nu au ajuns niciodată pe Lună şi că aselenizările prezentate 
la televiziune n-au fost decât nişte înşelătorii puse la cale în 
deşerturi şi în diverse studiouri de televiziune. Genul acesta 
de antiamericanism este cât se poate de uşor de demontat. 
Astronauții americani au plasat pe Lună o placă destinată 
efectuării de măsurători şi care este, până în zilele noastre, 
vizată cu un fascicul laser de pe Pământ. Este utilizată 
pentru măsurarea distanţei exacte dintre Pământ şi Lună. 
Mai mult chiar, alte aselenizări sunt planificate de către 
chinezi şi de către japonezi. Cu siguranţă, vor găsi acolo 
resturile lăsate de americani la vizitele lor anterioare. Ca de 
obicei, niciunul dintre scepticii din „Liga Anti-Aselenizării“ 
nu-şi va cere scuze de la americani. (Îi cunosc personal pe 
mai mulţi dintre cei care au lucrat în cadrul Programului 
Selenar al NASA, începând cu Wernher von Braun, Hermann 
Oberth, Willi Ley, Harry Ruppe, Ernst Stuhlinger - toţi fiind 
mândri purtători ai titlurilor de profesori sau doctori - până 
la inginerul-sef, Joseph Blumrich. Toţi au fost oameni de 
onoare - fără excepţie. Nici măcar unul dintre ei nu s-ar fi 


32 AMURGUL ZEILOR 


amestecat, sub nicio formă, în vreo înşelătorie la nivel global, 
legatä de Lună.) 
Prin urmare, ştim cum a fost creată Luna sau cât este 
de bătrână? Într-adevăr au fost demontate fanteziile 
lui Hörbiger? 
Există mai multe teorii cu privire la originile Lunii:25 


e Ipoteza fisiunii. Rotatia proto-Pämäntului a generat 
forte centrifugale care au aruncat o parte importantă 
din masa lui în spaţiu. Acest material s-a concentrat şi 
a format Luna. 

e Ipoteza Lunilor multiple. În câmpul gravitațional al 
Pământului au fost captati mai multi sateliți de mici 
dimensiuni. Aceşti sateliți s-au contopit şi au format 
Luna de astăzi. 

e Ipoteza capturării. Pământul şi Luna, ca şi corpuri 
cereşti, au apărut independent unul de celălalt. Într-un 
moment anume, Pământul a „capturat“ Luna în câmpul 
lui gravitațional. 

e Ipoteza coformării. Pământul şi Luna s-au format 
împreună, din materia primordială, în acelaşi timp şi în 
acelaşi loc, Luna formându-se propriu-zis din mate- 
rialul care înconjura proto-Pământul. 

e Ipoteza impactului gigantic. Pământul s-a ciocnit cu 
un corp ceresc gigantic, de dimensiunile planetei Marte. 
Materia care a fost aruncată în spaţiu s-a concentrat, 
formând Luna. 


Indiferent care dintre aceste teorii este cea corectă, cele 
mai recente cercetări realizate în cadrul Swiss Federal Institu- 
te of Technology (ETH) - Institutului Federal Elvetian de 
Tehnologie - si al Universitätilor Oxford (Marea Britanie), Köln 
(Germania) si Münster (Germania) concluzioneazä, toate, cä 
Luna a fost creată cu milioane de ani în urmă. Ce anume 
poate să sugereze o vârstă într-atât de venerabilä? 

Totul se reduce la nivelul de izotopi de wolfram 182 care 
se formează ca urmare a descompunerii izotopului radioactiv 

hafniu. Hafniul se descompune complet în 60 milioane de ani. 
Aceasta este o realitate fizică. Cercetătorii de la Institutul de 
Geologie Izotopică de la ETH Zürich au examinat rocile 
selenare pe care le-au adus pe Pământ astronauții americani. 
Au măsurat cantităţi minuscule de wolfram 182, ceea ce le-a 
permis să stabilească vârsta, pe baza hafniului descompus. 
Cu cât diferenţele dintre nivelurile de wolfram 182 sunt mai 
mari, cu atât roca este mai veche. Rezultatul a fost o vârstă de 
X milioane de ani,” rezultat care înclină să susţină „ipoteza 
impactului gigantic“, care afirmă că Pământul şi Luna sunt 
două corpuri cereşti care s-au ciocnit între ele cu milioane de 
ani în urmă. 

Presupunând că dăm crezare acestor rezultate de ultimă 
oră, înseamnă că într-adevăr Hörbiger a greşit şi că Luna 
noastră nu orbitează în jurul Pământului de numai 14 000 de 
ani. Prin urmare, nu poate să fie răspunzătoare pentru dis- 
trugerea civilizaţiei de la Tiahuanaco. Totuși, indiferent dacă 
Luna a fost sau nu de vină pentru aceasta, se poate demon- 
stra cu certitudine că, în trecut, Pământul a fost afectat de 
catastrofe climaterice bruşte. Acestea ni se dezvăluie în urma 
examinării sedimentelor sau a blocurilor eratice glaciare 
(bucăţi mari de stâncă, depozitate de ghețarii aflaţi în faza de 
topire, la finalul erei glaciare; poalele Munţilor Alpi sunt pline 
de asemenea sedimente). (Apropo, aceşti ghețari s-au topit cu 
multe mii de ani în urmă, chiar şi fără „ajutorul“ efectului de 
seră din zilele noastre - fapt care este adeseori trecut cu 
vederea în discuţiile actuale.) 

Au existat impacturi cosmice chiar şi în cursul istoriei 
Pământului. Este posibil ca, în diverse momente ale istoriei 
sale, meteoriți să fi lovit Pământul sau să se fi prăbuşit în 
oceanele acestuia, provocând inundaţii înfricoşătoare în 
întreaga lume. Un lucru este sigur însă: cauza tuturor acestor 
evenimente - după cum ştim actualmente - nu ar fi putut să 
fie Luna. Prin urmare, adepţii lui Hörbiger vor fi nevoiţi să se 
mai gândească. 

Pe de altă parte, mai există un aspect care rămâne în con- 
tinuare în suspensie - un lucru pe care Hörbiger l-a avansat 

pur intuitiv şi care a fost din nou, recent, subiectul unor 
controverse. Hörbiger a susţinut că tot ceea ce există în 
univers se supune unui proces atotputernic de evoluţie - că 
întregul univers este un „organism viu“ şi că fiecare din 
părţile sale constituente le influenţează pe toate celelalte. Şi 
într-adevăr, particulele elementare nu şi-au căpătat caracte- 
risticile descumpänitoare din neant, ci tocmai prin interactiu- 
nile lor cu alte obiecte, cum ar fi particulele Higgs. Particulele 
nu sunt - după cum sugerează însăşi denumirea lor - nişte 
obiecte independente; sunt „parte“ din ceva. Fiecare particulă 
reflectă întregul şi universul constă în particulele din care el 
însuşi a fost creat. Acest adevăr simplu i-a dus pe astrofizi- 
cieni la întrebarea (la prima vedere absurdă): să fie oare 
universul un organism viu? 


| Universul: un organism viu? 


Ce sau poate chiar cine este universul? Dumnezeu nu este 
altceva decât o manifestare a întregului cosmos? Întrebări de 
acest gen au făcut parte din filosofia religiilor timp de mii de 
ani şi nu au fost ticluite de Hörbiger. În astrofizica modernă, 
„liinţa universului“ este tratată la fel cum este tratată în 
religie - diferenţa este, desigur, aceea că specialiştii în 
cosmologie nu susțin că reprezintă credinţa, ci opinia stiinti- 
fică. Profesorul Paul Davies, specialist în fizica cuantică şi 
cosmologie în cadrul Universităţii de Stat Arizona, din Statele 
Unite, a publicat mai multe articole pe acest subiect, precum 
Şi O serie de cărţi controversate, cum ar fi The Accidental 
Universe - Universul întâmplător, The Mind of God - Mintea 
lui Dumnezeu, About Time - Despre timp şi The Goldilocks 
Enigma - Enigma Goldilocks.28 

Un alt exponent strălucit al acestei ipoteze „Dumnezeu ca 
Univers“ este americanul James Gardner. În prezentările sale 
la convențiile şi simpozioanele internationale, îşi şochează si 
işi uimeşte audiența cu logica sa rece şi afirmaţiile provoca- 
toare, cum ar fi cele ce urmează: 

Orice copil ştie că universul este un mediu ostil pentru 
om. Însă dacă vei privi lucrurile mai îndeaproape, îţi 
vei da seama că nu este aşa. Universul este un loc 
foarte ospitalier!’ 


James Gardner îşi începe prezentările cu originile univer- 
sului și dovedeşte că exact acest caracter ospitalier a fost un 
element constitutiv al însuşi Big Bangului. Toate componen- 
tele - care ulterior s-au transformat în atomi, particule 
subatomice, molecule şi chiar forme de viaţă - au fost pre- 
zente deja la momentul Big Bang. Privind lucrurile din această 
perspectivă, dezvoltarea şi proliferarea formelor de viaţă în 
cosmos nu s-au mai produs la întâmplare, ci au reprezentat o 
parte naturală a evoluţiei universului. Scopul universului 
constă în a umple întregul cosmos cu forme inteligente de 
viaţă. Prin urmare, observăm încontinuu naşterea unor noi 
universuri. Fiecare gaură neagră care înghite o Cale Lactee, o 
scuipă înapoi într-un nou Big Bang într-un alt loc şi într-un 
alt moment. Se petrece un fel de reproducere cosmică: se 
nasc noi „universuri-bebelus“. Hipercivilizaţiile deosebit de 
avansate însămânţează apoi aceste universuri-bebeluş cu 
viaţă. Acest „mesaj al vieţii“ se räspändeste în întregul 
univers; noi, oamenii, nu suntem decât o părticică din el. 
Aceasta este o intuiţie pe care am împărtăşit-o în multe 
dintre cărţile mele, cu mult înainte să fi auzit măcar de 
minunatele cercetări ale lui James Gardner.% Si atunci, de 
unde mi-a venit această intuiţie? Ei bine, nu este nicio 
coincidenţă, susţine controversatul James Gardner. „Memele“ 
sunt răspunzătoare pentru această proliferare.*! Spre deose- 
bire de gene, memele sunt particule de informaţie care se 
răspândesc ca virusurile. În vreme ce genele transmit infor- 
maţia ereditară (ADN), memele transmit informaţiile de o 
manieră mai dematerializată - direct de la creier la creier, 
neîntrerupt, clipă de clipă, în întregul univers. De fiecare dată 
când ţin o prelegere, „infectez“ alte creiere cu mernele mele. 
(Acelaşi lucru, dragă cititorule, ţi se întâmplă exact în această 
clipă, în timp ce citeşti aceste cuvinte.) 


36 AMURGUL ZEILOR 


Poate că Hârbiger a reuşit să marcheze câteva puncte 
dintr-un noroc chior cu a sa Teorie a Lumii de Gheatä - de 
exemplu, posibila existenţă a uriaşilor într-un trecut sumbru 
şi depărtat ori scufundarea unor locuri străvechi ca urmare a 
unor catastrofe globale - însă în rest, în cea mai mare parte, a 
fost foarte departe de realitate. De exemplu, Luna de astăzi se 
roteşte în jurul Pământului de mult mai mult decât 14 000 de 
ani. Pe urmă, mă întreb, de unde i-a venit lui Hörbiger ideea 
că întregul univers este un fel de formă de viaţă cosmică? La 
vremea respectivă a fost considerată o nebunie. Să fi fost 
vorba doar despre megalomania lui sau a avut vreo legătură 
cu memele? 


| Cum a fost descoperit Tiahuanaco 


Oamenii se îndreaptă spre Tiahuanaco de secole întregi. 
Cele mai vechi relatări despre acest subiect ne vin de la croni- 
carul spaniol Pedro Cieza de Le6n, care l-a vizitat în 1549. 


Tiaguanaco no es pueblo muy grande, pero es mentado 
por los grandes edificios que tiene... 


... Tiahuanaco nu este un mare sat, dar este celebru 
pentru construcțiile sale grandioase... la scurtă distanţă 
de un deal se află două statui din piatră sculptate în 
formă omenească... sunt atât de mari, încât par nişte 
uriaşi... însă faptul care trezeşte cea mai mare uimire 
este dimensiunea [blocurilor din piatră - adăugarea 
autorului], care sunt atât de gigantice, încât nu înţele- 
gem cum a fost posibil să fi fost mutate de oameni. 
Multe dintre aceste blocuri au fost prelucrate în diverse 
moduri... Există de asemenea blocuri din piatră cu 
treceri asemenea uşilor, toate făcute dintr-un singur 
bloc... nu înţelegem cu ce fel de unelte a fost posibil să 
se realizeze asemenea lucrări... mai mult decât atât, 
trebuie că blocurile au avut nişte dimensiuni cu mult 

mai mari înainte să fie prelucrate... Nimeni nu înţelege 
cum a fost posibil să fie deplasate aceste greutăţi 
imense... Am primit asigurări că aceste construcții 
existau deja aici înaintea perioadei incaşilor şi mare 
parte din ceea ce au ridicat ulterior incaşii la Cuzco a 
fost inspirat de ceea ce au văzut la Tiahuanaco... În 
prezenţa lui Juan Varagas, i-am întrebat pe băştinaşi 
dacă aceste construcţii au fost ridicate în perioada 
incasilor: au râs şi mi-au răspuns că aceste clădiri 
existau cu multi ani înainte ca incaşii să-şi înceapă 
stăpânirea. Aceste structuri - m-au asigurat ei, şi ştiau 
acest lucru cu certitudine de la înaintaşii lor - fuseseră 
ridicate într-o singură noapte, construite de fiinţe a 
căror origine nu o cunoşteau... Şi fie ca faima acestor 
lucruri să rămână intactă în întregul univers... (...y 
hacen que vuela la fama de las cosas que suceden por el 
universo...) Nu mai trăia nimeni care să fi cunoscut 
acest loc nepământean altfel decât ca o ruinä...?? 


1.3. Blocurile din piatră de la Puma Punku. Imagine reprodusă prin 
bunăvoința Tatjanei Ingold, Solothurn, Elveţia. 


AMURGUL ZELOR 


Cu aproximativ patru sute de ani în urmă, gl Garcilaso 
de la Vega a stat în faţa ruinelor impozantelor ziduri şi 
platforme, dintre care astăzi nu s-au mai păstrat decât o 
parte. (Aceasta pentru că bolivienii au detonat aceste blocuri 
din piatră vechi de milenii întregi pentru a-şi face material 
de construcţii.) 

În Cartea 1, capitolul 23 al lucrării sale pe acest subiect, 
Garcilaso de la Vega scria despre acest inexplicabil loc: 


Am privit minunându-mă marele zid construit 

din blocuri din piatră atât de mari, încât nu ne-am 
putut imagina ce forţă pământească ar fi putut duce la 
bun sfârşit o asemenea întreprindere... Bästinasii 
susțin că aceste construcţii se aflau aici înaintea 
incaşilor... Nu ştiu cine au fost constructorii, dar 

ştiu cu un anumit grad de certitudine de la strămoşii 
lor că toate aceste minuni au fost ridicate într-o 
singură noapte... 


1.4. Secţiuni ale platformei de la Puma Punku. Imagine reprodusă 
Prin bunăvoința Tatjanei Ingold, Solothurn, Elveţia. 


Juan de Betanzos, un alt cronicar al vremii, a afirmat că 
era vorba despre creatorul „Con-Tici Viracocha,“ care a 
mai creat şi Soarele, Luna şi stelele: „Şi în aceeaşi noap- 
te a oamenilor, a construit el însuşi Tiahuanaco“®%, 


Potrivit acestei versiuni, zeii - indiferent cum vrei să inter- 
pretezi acest termen - au fost implicaţi în realizarea con- 
structiilor de la Tiahuanaco. Un lucru asupra cărora toţi 
cronicarii au căzut de acord: impresionantul complex a fost 
construit „într-o singură noapte“. 

În 1572, Cristöbal de Molina era preot şi medic al 
spitalului indian din Cuzco. Avea contacte intense cu băştina- 
şii şi a consemnat cu conştiinciozitate folclorul religios. Hans 
Hörbiger ar fi putut să folosească aceste scrieri ca sursă 
pentru a sa Teorie a Lumii de Gheatä, Molina scriind că Manco 
Capac a fost primul incas şi că povestea „potopului“ le era 
deja bine cunoscută indienilor educați din perioada precreşti- 
nă. Potrivit legendelor lor, viaţa a fost cu desăvârşire distrusă 
şi apa a acoperit până şi cei mai înalți munţi. Un singur bărbat 
şi o singură femeie au supravieţuit potopului, „într-o cutie“. 
Creatorul, spuneau ei, a dus această pereche la Tiahuanaco, 
unde a început să creeze noi animale, peşti şi păsări. 

Nu mi-ar fi deloc greu să citez cel puţin 50 de pagini din 
epoca conchistadorilor şi tot aş ajunge la aceeaşi concluzie: 
oricine a vizitat ruinele de la Tiahuanaco în urmă cu 400 de 
ani şi a stat în faţa impresionantei Puma Punku s-a simţit 
intimidat de uriaşele construcţii. În zilele noastre, ai putea 
spune chiar copleşit. O sută de ani mai târziu, Antonio de 
Castro y del Castillo, care era episcop în La Paz, în 1651, 
rezuma perfect: 


Cu toate că odinioară s-a presupus că ruinele ar fi 
reprezentat opera incașilor, fiind fortărețe pentru 
războaiele lor, acum este clar că sunt, de fapt, de 
origini antediluviene... [sublinierea autorului] Dacă ar fi 
fost opera incaşilor, îngropată atât de adânc, nici 

spaniolii nu ar fi fost capabili să realizeze construcţii 
atât de minunate şi de spectaculoase. .36 


Miguel Balboa, cronicar şi preot care s-a stabilit în Peru 
în 1566, a scris că până şi incasii Huayna Capac priviseră 
ruinele de la Tiahuanaco „coplesiti şi minunându-se“.* 


| O problemă împietrită | 


Uimirea si mirarea acelor oameni care s-au aflat in fata 
ruinelor de la Tiahuanaco cu secole in urmä i-au fäcut si pe 
vizitatorü ulteriori sä dea din cap coplesiti de propria micime 
si cu venerafie. Insä aceasta nu a fost tot: o altä parte a 
complexului de la Tiahuanaco constä dintr-o serie inexplica- 
bilä de blocuri de piatra de dimensiuni monstruoase, cunos- 
cute sub numele de Puma Punku. Această parte a complexului 
este situată la câţiva kilometri sud-vest de Tiahuanaco - şi 
vreau să-ţi spun cu această ocazie: dacă vizitezi vreodată 
Tiahuanaco, nu rata Puma Punku! Nu te lăsa înduplecat de 
scuzele ghizilor obosiţi. În vreme ce Tiahuanaco a fost, într-o 
mică măsură, reconstruit, acest lucru nu mai este posibil şi la 
Puma Punku. Blocurile din piatră sunt pur şi simplu prea 
grele şi prea mari. Mulțumită Teoriei Lumii de Gheatä a lui 
Horbiger şi filosofiei rasiste naziste a perioadei respective, 
Puma Punku a fost ignorată într-un mod scandalos în litera- 
tura arheologică modernă. lată cum este tratat misteriosul sit 
sud-american de la Puma Punku într-o măreaţă antologie - în 
numai câteva rânduri de text: 


În colţul de sud-vest de la Tiahuanaco se află marile 
piramide cunoscute sub numele de Puma Punku. 
Platformele lor superioare formează două suprafeţe 
plate, la înălțimi diferite, pe ambele putându-se ajunge 
urcând mai multe rânduri de trepte. Pe una dintre 
platforme este posibil să se fi aflat un templu, cu trei 
Portaluri mari construite în stilul Porții Soarelui." 

Nu e doar insuficient; e şi greşit. Puma Punku nu a fost 
niciodată o piramidă şi nu se prezintă nici în zilele noastre ca 
o atare construcţie, iar aşa-numita „Poartă a Soarelui“ - ei 
bine, este un subiect cu totul diferit şi nu are nicio legătură 
cu platformele de la Puma Punku. (Voi reveni mai târziu la 
acest subiect.) 

În prima jumătate a secolului al XIX-lea, paleontologul 
francez Alice Charles Victor d’Orbigny (1802-1857) a efectuat 
o călătorie în America de Sud. În 1833 s-a aflat în faţa 
ruinelor de la Puma Punku şi a relatat în legătură cu „imense- 
le portaluri dispuse pe blocuri orizontale de piatră“%. El a 
măsurat lungimea uneia dintre platformele neîntrerupte ca 
fiind de 131 picioare - 39,92 metri. În zilele noastre însă, nu 
mai există blocuri din piatră interconectate: toate sunt sparte, 
sfărâmate sau pur şi simplu devastate de timp. În ciuda 
faptului că armata boliviană a folosit blocurile de piatră de la 
Puma Punku drept ţintă pentru exerciţiile de tir până în anii 
1940, blocurile rămase sunt suficiente încă pentru a-ţi tăia 
respiraţia. În 1869, călătorul şi scriitorul elveţian Johann 
Jakob von Tschudi a dat peste ruinele de la Puma Punku şi a 


1.5. O imagine a asa-numitului „birou“. 
Imaginea îi aparține autorului. 

scris: „În drumul către Puma Punku, am descoperit un câmp 
pe care se afla un monolit ciudat, înalt de aproximativ 1,5 
metri şi lung de aproximativ 1,67 metri. La bază are în jur de 
0,6 metri, iar la värf 0,45 metri. Prezintă două rânduri de 
jgheaburi sau compartimente. Monolitul acesta este cunoscut 
sub numele de EI Escritorio, biroul“. 

Indiferent cine a fost cel care a numit acest bloc de piatră 
„biroul“ - deoarece numeroasele compartimente într-adevăr 
sugerează nişte sertare - nu a nimerit-o deloc. Acest bloc este 
din andezit şi probabil că a slujit ca suport pentru nişte bare 
din piatră. Chiar şi în calitate de specialist în misterele Epocii 
de Piatră, Puma Punku îmi taie întotdeauna răsuflarea. Si am 
fost acolo de şaisprezece ori! Acest sit, Puma Punku, şi 
Tiahuanaco, din vecinătate, sunt panorame ale unei alte 
culturi. Blocurile imense din andezit şi diorit (o rocă sub- 
terană cenusiu-verzuie incredibil de dură şi de rezistentă la 
intemperii) sunt împrăştiate peste tot. Nu există absolut 
niciun pic de granit aici. Monoliţii au fost lucraţi cu o aseme- 
nea precizie, găuriţi şi lustruiti, ca si cum ar fi fost realizaţi 
într-un atelier echipat cu utilaje moderne, cum ar fi freze din 
oţel inox şi burghie cu vârf diamantat. Canale extraordinar de 
precise, late de aproximativ 0,63 centimetri şi adânci de 
aproximativ 0,84 centimetri, tăiate în unghi drept - un lucru 
care pur şi simplu nu ar fi fost posibil cu uneltele din Epoca 
de Piatră - străbat suprafeţele monolitilor din diorit (Vezi 
imaginea 1.6 de la pagina 44). Nimic din ce se poate vedea aici 
nu corespunde imaginii unei culturi primitive a Epocii de 
Piatră. Puma Punku a fost martorul unei tehnologii superioare 
impresionante - şi acest lucru poate fi demonstrat. 

Chiar dinainte ca Hans Hörbiger să înceapă să härtuiascä 
întreaga comunitate a oamenilor de ştiinţă cu a sa Teorie a 
Lumii de Gheaţă, alţi doi oameni de ştiinţă germani au vizitat 
Tiahuanaco şi Puma Punku. Max Uhle (1856-1944) a fost 
arheolog. Este cunoscut ca „Părinte al arheologiei peruane“. 
L-a cunoscut pe geologul şi exploratorul Alphons Stübel 
(1835-1904) la Muzeul Regal Zoologic şi Antropologic-Etno- 
grafic din Dresda. Cei doi eruditi au devenit în curând 

1.6. Un ghint extrem de fin se întinde pe întreaga lungime 
a blocului lustruit din diorit. Imaginea îi aparține autorului. 


prieteni şi colegi şi, în 1892, au publicat o lucrare standard 
incomparabilă: Die Ruinenstătte von Tiahuanaco im 
Hochlande des alten Peru - Ruinele de la Tiahuanaco, de pe 
înălțimile Peruului antic.*! Această lucrare, care mai poate fi 
găsită, în zilele noastre doar în marile biblioteci şi de obicei 
nu este împrumutată la domiciliu, are 58,5 centimetri inalti- 
me şi 38 de centimetri lăţime şi cântăreşte în jur de 8,2 
kilograme! Alphons Stübel a notat măsurătorile precise 
realizate la Tiahuanaco şi Puma Punku, iar arheologul Max 
Uhle a adunat cu scrupulozitate întregul canon de scrieri 
existente pe subiectul misterioaselor ruine. Textul său este 
plin de note de subsol, însemnări şi remarci. 

Chiar şi la data aceea, Tiahuanaco era în ruină. Jefuit şi 
vandalizat de hoţi şi organizaţii de stat, care au transportat 

plocurile şlefuite Dumnezeu ştie unde şi le-au folosit la 
construcţia de case. De exemplu, de aici provine întregul 
material de construcţie pentru biserica satului Tiahuanaco, 
precum şi pentru zidurile de împrejmuire ale tuturor curților 
din vecinătate. Monoliţii au fost sparţi, blocurile prelucrate 
cu o asemenea precizie au fost modificate şi coloanele vechi 
de milenii întregi au fost adaptate pentru a corespunde 
arhitecturii bisericii. Prin urmare, nu este deloc surprinzător 
că munca actuală de reconstituire de la Tiahuanaco nu 
reuşeşte decât să dea indicii cu privire la măreţia de 
odinioară a acestui sit. Cu toate acestea, Stübel a reuşit să 
măsoare un dreptunghi lung de 120 metri (de la nord la sud) 
şi lat de 113 metri (de la est la vest). În faţa acestui 
dreptunghi se afla o poartă pe jumătate präbusitä, construită 
din lavă andezică de culoare gri deschis, înaltă de 3 metri şi 
lată de 3,8 metri, cu o grosime de aproximativ 0,5 metri. 
Astăzi, este cunoscută sub numele de „Poarta Soarelui“. 
Această poartă conţine, dăltuite în piatră, patruzeci şi opt de 
fiinţe înaripate, care flanchează în stânga şi dreapta un 
personaj principal. Max Uhle scria: 


„În ele [fiinţele înaripate - adăugarea autorului] vedem 
cea mai valoroasă moştenire a unei epoci de mult uita- 
te din istoria religiilor. Mitologia conținută de această 
reprezentare se 
dezvăluie în aripile fi- 
intelor care înconjoară 
personajul din centru... 
Si acest personaj cen- 
tral nu poate fi altceva 
decât un fel de ființă 
divină, nu în ultimul 
rând datorită coroanei 
solare care îl înconjoa- 
ra, precum şi datorită 1.7. Partea frontală a Porții Soarelui, 
celorlalte semne. Este aproximativ în jurul anului 1910. 
Dumnezeul suveran, Imagine de domeniu public. 

căruia îi aduce omagiu mulţimea de slujitori cereşti 
inaripati. Este aproape ca şi cum friza dispusă de-a 
lungul părţii inferioare a fost destinată să transpună 
această scenă omagială de pe Pământ într-un 
context ceresc...“ 

1.8. O reproducere precisă a personajului central, datând aproximativ 
din jurul anului 1910. Imagine de domeniu public. 

Această interpretare spontană a Porții Soarelui ne parvine 
din anul 1877. Toţi reprezentanţii mediului academic al 
epocii care au urmat, cum ar fi profesorul Arthur Posnansky, 
dr. Edmund Kiss şi dr. Hans Schindler Bellamy, au analizat 
personajele de pe Poarta Soarelui şi au presupus că reprezen- 
tau cel mai fenomenal calendar din lume. (Acesta este un alt 
lucru asupra căruia voi reveni mai târziu.) 

Stühle şi Uhle au fost uimiti de calitatea pietrei folosite la 
Tiahuanaco şi la Puma Punku. Citez: 


Tipurile de andezit care au fost prelucrate aici prezintă 
un asemenea grad de duritate şi de rezistenţă în timp, 
încât trebuie fără îndoială să le considerăm ca fiind 
cele mai dificil de prelucrat... Retinänd caracteristicile 
majorităţii materialului prelucrat de aici, din acest sit 
în ruină, ne aflăm în faţa nu doar a unei probleme arhi- 
tectonice, ci şi a unei probleme tehnice. S-ar părea că 
însăşi calitatea muncii prezentă aici este cu totul 
disproportionatä în raport cu mijloacele tehnice aflate 
la dispoziţia peruanilor antici.4%3 


Aceste rânduri îi aparţin lui Alphons Stubel, geolog de 
profesie si expert, care - putem fi cât se poate de siguri - era 
bine familiarizat cu duritatea rocilor. Dioritul - de exemplu - 
o rocă subterană de culoare cenuşiu-verzuie, are o duritate 
de gradul 8. Gradul de duritate este o măsură a rezistenţei 
unui corp solid la penetrarea de către un alt corp. Duritatea 
mineralelor este măsurată pe scara Mohs (numită astfel după 
Friedrich Mohs, 1773-1839). Orice material solid are un grad 
mai redus de duritate decât un alt material care poate fi 
folosit pentru a-l zgâria şi un grad de duritate mai ridicat 
decât oricare alt material pe care îl poate zgâria. Gândeşte-te 
la următorul lucru: diamantul, cel mai dur mineral de pe 
Pământ, are duritatea de gradul 10. Diamantul nu poate fi 
zgäriat de roci cum ar fi granitul. Pentru a prelucra dioritul cu 
acea precizie incredibilă care poate fi văzută la Puma Punku, 
al avea nevoie de unelte cu mult mai avansate decât topoarele 

1.9. Fiecare piesä este slefuitä. Imaginea ü apartine autorului. 


de piaträ (Veziimaginea 1.9). Uneltele care au fost utiliza- 
te trebuie sä fi fost cel putin la fel de dure, dacä nu chiar si 
mai dure decât dioritul. A susţine orice altceva este o 
pierdere de timp! 


Scuze îndoielnice 


Exact despre aceasta este vorba! Cu siguranţă este ceva 
putred în Danemarca! Pentru început, din cauza uneltelor care 
pur şi simplu nu se potrivesc cu această cultură a Epocii de 
Piatră şi în al doilea rând din cauza planurilor tehnice 
complexe care ar fi fost necesare. În mod sincer, arheologia 
actuală nu poate risca să ia în considerare această problemă, 
deoarece ar însemna să deschidă o adevărată cutie a Pandorei. 
În mod intenţionat. Chiar şi în epoca trecută a conchistadori- 
lor, au fost constituite aşa-numitele comites, care au primit 
sarcina de a distruge în mod sistematic tot ceea ce ar fi avut 
vreo legătură cu „religia păgână“. Fanatismul preoţilor a 
fost insatiabil. Aceste comites erau alcătuite din oameni 

familiarizați cu situaţiile din zonele respective. Adeseori, fiii 
şefilor de triburi şi preoţii soarelui erau obligaţi să facă parte 
din aceste comites şi să caute altarele străvechi. Sub conduce- 
rea preoţilor catolici, s-a distrus tot ceea ce era, într-un fel 
oarecare, distructibil. A fost vorba despre o ştergere 
sistematică a mult-urâtei culturi păgâne. Mii de statui şi 
temple construite de incaşi şi din perioada preincaşă au fost 
distruse, iar resturile au fost aruncate pe pantele muntelui. 
Singurul simbol religios care a fost permis a fost semnul crucii. 
Jar când acest zel religios a fost într-un târziu satisfăcut, au 
urmat jefuitorii de piatră, în căutare de material de construcţie 
pentru drumuri, biserici şi case. Poate că acei constructori 
necunoscuţi care au creat Tiahuanaco au bănuit pericolele 
zelului religios orb şi intenţionat au lăsat în urma lor câteva 
semne pentru eternitate. 

Se spune că Tiahuanaco a fost construit „într-o singură 
noapte“ - potrivit cronicarilor. Au fost implicaţi constructori 
necunoscuţi, unelte necunoscute şi proiectanți necunoscuţi. 
Unul dintre zeii folositori era numit „Viracocha,“ însă 
„Ticsiviracocham Con Ticsi Viracocha şi Pachayachachic sunt 
unul şi acelaşi personaj“*. Potrivit lui Stübel şi Uhle, cuvântul 
poate să fie împărţit în componentele sale în limba Quechua. 
Cocha înseamnă mare, ocean; vira înseamnă grăsime sau 
spumă. Alătură-le şi obţii „spuma mării“. Expertul lingvist E.W. 
Middendorf, care a publicat patru volume referitoare la limbile 
Quechua şi Aymara cu aproximativ 150 de ani în urmă şi este 
recunoscut drept unul dintre cele mai mari autorităţi în limbile 
indienilor sud-americani, vine cu o altă interpretare. El traduce 
„Con Ticsi Viracocha“ prin „Zeul din marea de lavă lichidă“ 
[sublinierea autorului].* Aici con = zeu, ticsi = lavă şi cocha = 
mare. Johann Jakob Tschudi a tradus aceasta ca însemnând 
„Marea originii şi sfârșitului tuturor lucrurilor“.* 

Numele de „Zeu din marea de lavă lichidă“ ne aduce mai 
aproape de secretul lui Viracocha? 

După ce Stiibel şi Uhle au netezit calea cercetărilor serioase 
in situl de la Tiahuanaco, numeroși oameni de ştiinţă cu 
diverse specializări au preluat acest subiect. Către începutul 

secolului, Tiahuanaco şi Puma Punku au devenit insäsi chinte- 
senta unei lumi a misterelor - alături, desigur, de Egipt. Proble- 
ma era că Egiptul se afla mult mai aproape pentru arheologii 
britanici, francezi şi germani, care au preferat să sape în nisi- 
purile deşertului. Foarte puţini au ales să facă o călătorie ane- 
voioasă până pe culmile Anzilor, în Peru şi Bolivia. Să nu uităm 
că Tiahuanaco se află la o altitudine de aproape patru mii de 
metri. Aerul este rarefiat şi urcusul este dificil. Astăzi, turiştilor 
le este mult mai uşor. Avionul îi duce la La Paz, capitala Boli- 
viei. De aici, mai este doar o oră şi jumătate de mers cu maşina 
pe un drum actualmente complet pavat până la Tiahuanaco şi 
Puma Punku. Altitudinea nu s-a schimbat însă şi, dacă vrei să 
întreprinzi această călătorie, nu încerca să faci prea multe 
lucruri în primele câteva zile. Ai nevoie de vreo două zile 
pentru ca hematiile să se aclimatizeze la această altitudine. 


—. 
Posnansky: un fanatic? 


Un om care a hotărât că voia să ştie mai multe a fost Arthur 
Posnansky, profesor de inginerie geodezică la Universitatea 
Regală Bavareză. El a lucrat la Tiahuanaco între 1904 şi 1945. 
Acest loc l-a fascinat într-o asemenea măsură, încât, la scurt 
timp după sosirea sa aici, a decis să rămână în Bolivia, iar pe 
parcursul anilor a fost apreciat cu titluri academice onorific 
venite unele după altele. Posnansky a fost: preşedinte al 
Societăţii Geografice din La Paz, preşedinte al Societăţii Arheo- 
logice din Bolivia; director al Institutului de Antropologie, 
Etnografie şi Istorie Timpurie din Tiahuanaco; membru al 
Academiei de Ştiinţe de la New York şi aşa mai departe, lista 
poate continua. Începând din 1910, în domeniul arheologiei 
boliviene şi peruane nu s-a întâmplat nimic fără aprobarea lui 
Arthur Posnansky. A fost respectat, acoperit cu onoruri şi 
urât - în concluzie, o persoană foarte controversată. Posnansky 
a scris patru tratate ştiinţifice referitoare la Tiahuanaco sau 
„leagănul umanităţii,“ după cum l-a botezat el.” L-a disprețuit, 
l-a luat în derâdere şi l-a batjocorit pe arheologul Max Uhle, 

numindu-l chiar iluzionist, falsificator şi fantast, acest ultim 
epitet apărând într-un pamflet scris cu scopul de a-l discredi- 
ta pe Max Uhle.’ 

Posnansky a fost primul care a stabilit cu precizie pozitia 
sitului Tiahuanaco: 16 grade, 33 de minute si 7 secunde sud si 
68 de grade, 40 de minute si 24 de 
secunde vest de Greenwich. 
Posnansky a condamnat distruge- 
rea lipsitä de profesionalism a 
ruinelor de către un săpător pe 
nume Georges Courty şi a pretins 
că exact acelaşi lipsit de discernă- 
mânt şi egoist Georges Courty, 
care realizase excavații la 
Tiahuanaco in 1903, nu era altceva 
decät un jefuitor de morminte si 
că provocase mai multe distrugeri 
decât oricare din îndelungatele 
epoci trecute. Populaţia indigenă, 
potrivit lui Posnansky, numise 
templul principal „Akapana“, ca şi 
străbunii lor. În limba străveche 
aymara, acest nume înseamnă 
„locul unde sălăşluiesc observato- 
rii”. Este un lucru pe care ar trebui 
să-l reținem, nu crezi? 

Potrivit lui Posnansky, 
Tiahuanaco nu a cunoscut o 
„perioadă de decădere. Iar cei 
Care susţin un asemenea nonsens 
nu au studiat niciodată cu 
adevărat această metropolă 
preistorică... Tiahuanaco este cel 1.10. Această statuie 
mai mare templu al Soarelui care Ste cunoscută sub 
a fost construit vreodată de pe ef? ZS ee 
om - nu doar in America de Sud, ci erc ae Aw 

-A ' unăvoința Tatjanei Ingold, 
ŞI în întreaga lume“.* Solothurn, Elveţia. 


Nu a fost doar o comparaţie bombastică: Posnansky era 
foarte bine familiarizat cu structurile din Egipt. La Tiahuanaco, 
a găsit nenumărate semne care indicau o conexiune între Cer 
şi Pământ. A descifrat descrierile stelelor şi ale altor corpuri 
cereşti şi a observat că una dintre statuile mari care au fost 
descoperite la Tiahuanaco purta numele Pachamama, care 
înseamnă nici mai mult şi nici mai puţin decât „Mama Cosmo- 
sului“. (Pacha înseamnă „cosmos“ în aymara.) Această statuie 
are pe sâni două din aceleaşi fiinţe înaripate care se găsesc pe 
Poarta Soarelui. Pe spate are o serie de ilustraţii fenomenal de 
delicate, gravate la milimetru, ca şi cum mâna artistului ar fi 
fost călăuzită de un fel de şablon foarte fin şi ar fi folosit un 
burghiu de precizie stomatologică. Actualmente, statuia este 
mândria şi plăcerea Muzeului în aer liber din La Paz. Printre 
gravuri, Posnansky a descoperit un calendar absolut perfect, 
care nu este numai o cronică a parcurgerii anului, ci şi a 
fazelor lunii. 

Acelaşi lucru este valabil şi în cazul gravurilor de pe Poarta 
Soarelui. „Preoţii-astronomi“ (Posnansky) au ştiut cum să 
reprezinte solstiţiile de iarnă si de vară, precum şi echinoctiile, 
poziţia zilnică a Lunii şi chiar „ecuatorul ceresc“ până în cel 
mai mic detaliu („y el eje vertical de estas dos Figuras 
representa el Ecuador Celeste').5 

Posnansky s-a lăsat purtat de propria emoție şi de 
propriul entuziasm. Era familiarizat cu întreaga literatură care 
fusese scrisă despre Tiahuanaco, cunoştea legendele şi 
folclorul incaşilor, vorbea aymara şi quechua fluent şi era 
hotărât să găsească răspunsul la întrebarea-cheie: cum au fost 
posibile toate acestea? Adeseori s-a îndoit de propriile sale 
descoperiri, s-a consultat cu alţi oameni de ştiinţă şi a fost 
obligat să ajungă la aceeaşi concluzie - şi anume că 
Tiahuanaco trebuie să fie considerat un fel de metropolă 
preistorică, ridicată înaintea marelui potop de fiinţe care erau 
într-un fel cu mult mai evoluate decât i-ar fi fost posibil 
omului din Epoca de Piatră. Pentru Posnansky, Poarta Soarelui 
reprezenta tocmai piesa centrală a unui zid fantastic 
acoperit cu reprezentări ale calendarului. („... La Puerta del Sol 

es unicamente la Parte central de un formidable muro de 
inscriptiones calendograficas...'5:) 

Aceasta înseamnă că trebuie ca preotii-astronomi să fi 
ţinut seama şi de precesiunea Pământului. (Precesiunea se 
referă la variațiile inclinatiei axei de rotaţie a planetei. Ciclul 
de precesiune al Pământului durează aproximativ 25 800 de 
ani.) Posnansky a identificat trei perioade de construcţie la 
Tiahuanaco şi a observat că cel puţin unele părți din Puma 
Punku aparţineau celei mai vechi dintre aceste perioade - 
această cea mai veche perioadă fiind, în mod paradoxal, 
perfectă din punct de vedere tehnic, contrar oricărei reguli a 
evoluţiei tehnologice. După cum ştim cu toţii, la început 
tehnica este întotdeauna destul de primitivă: trebuie să fie 
perfecţionate uneltele şi tehnicile. De la o generaţie la alta se 
fac mici progrese şi se îmbunătăţeşte şi priceperea. Acest 
fapt se aplică doar într-o măsură limitată în cazul 
Tiahuanaco, deoarece într-un colţ al complexului se află Puma 
Punku - construit cu o tehnologie inexplicabilă. Generaţiile 
ulterioare pur şi simplu au vrut să extindă complexul cu 
unelte inferioare. 

Pe baza calculelor astronomice, Posnansky a datat cea de-a 
doua perioadă ca fiind situată cu cel puţin 10 000 de ani 
inainte de Hristos, iar cea mai veche în jurul a 15 450 ani 
înainte de Hristos. Aceasta înseamnă cu mult înainte de New 
Grange (Irlanda), Stonehenge (Anglia) sau orice fel de cultură 
egipteană sau sumeriană. Sau cel puţin dacă acceptăm invätä- 
turile arheologice consacrate. 

Dar cu toate că Arthur Posnansky s-a lăsat adeseori 
stăpânit de propriul entuziasm, a fost orice altceva, numai un 
fantezist nu. A fost un cercetător adevărat, trup şi suflet: nu 
Şi-a întemeiat munca doar pe propriile descoperiri şi teorii, ci 
a recurs în mod regulat la înţelepciunea altor astronomi, 
geologi şi aşa mai departe. În acest fel, a putut să se asigure că 
flora şi fauna prezente în cursul construirii primei etape a 
complexului Tiahuanaco trebuie să se fi schimbat radical: 
„Acest fapt poate fi demonstrat limpede de resturile de viaţă 
Marina şi de sedimentele aluvionare din apropierea lacului 

Titicaca“.** Posnansky a căutat şi cariera din care au provenit 
imensele blocuri de piatră şi a descoperit-o la o distanţă de 
aproximativ şaizeci şi patru de kilometri de locaţia ruinelor, 
pe pantele vulcanice din „Kjapphia“ (regiune cunoscută acum 
sub numele de „Cerro de Skapia“) din apropiere de Zepita, de 
partea peruviană a frontierei. Aici au putut fi găsite numeroa- 
se tipuri diferite de andezit. (Andezitul se formează din 
magma vulcanică răcită.) 

Pe urmă, Posnansky s-a confruntat cu o altă problemă: 
cum au ajuns blocurile tocmai până la Tiahuanaco? Cea mai 
plauzibilă soluţie presupunea drumuri special construite, pe o 
fundaţie foarte solidă. Ar fi putut să fie folosiţi buşteni pe 
care s-ar fi putut deplasa blocurile de câte 200 de tone. Pe 
urmă a mai fost şi ideea vaselor. Posnansky a susţinut că 
odinioară acolo ar fi existat - „fără umbră de îndoială“? - un 
sistem de canale. Faptul că a existat apă în împrejurimi poate 
fi demonstrat geologic. Însuşi Tiahuanaco era aşezat într-un 
port. Însă aceasta s-a întâmplat cu foarte, foarte mult timp în 
urmă, într-o epocă preistorică. 

Posnansky a fost prima persoană care a postulat un sistem 
de canale complicat şi perfect conceput, inclusiv conductele 
care - până în zilele noastre - arată ca şi cum ar fi fost turnate 
din beton modern. (Vezi figura 1.11.) În plus, existau - mai 
ales la Puma Punku - o serie de încăperi subterane construite 
din blocuri de andezit perfect lipite unele de celelalte pentru a 
fi la fel de etanşe ca un ceas elveţian. Posnansky le-a demon- 
strat adeseori acest lucru vizitatorilor neîncrezători, turnänd 
găleți de apă în încăperile închise. 

Turiştii din zilele noastre nu mai pot vedea încăperile 
subterane. Există în continuare, dar au fost astupate. 

A existat însă o problemă căreia Posnansky nu a putut să-i 
găsească nicio soluţie: 


... Hay otra cosa curiosa... 


Mai este un lucru descumpänitor. În centrul Templului 
Soarelui din Tiahuanaco, cu alte cuvinte în partea cea 

mai importantă a ruinelor existente, am descoperit un 
bloc fasonat lat de aproximativ un metru şi lung de doi 
metri. Acesta a fost, fără îndoială, locul în care preo- 
tii-astronomi şi-au plasat odinioară Poarta Soarelui, în 
mijlocul giganticului lor zid-calendar. Ciudat este 
faptul că acest bloc central, care se află în punctul cel 
mai sfânt al complexului, este făcut dintr-un gen 
complet diferit de piatră faţă de restul ruinelor. Este o 
rocă neobişnuit de urâtă... Pentru nespecialişti, arată ca 
şi cum ar fi fost compus din multe resturi, dar eu 
suspectez că este vorba despre un gen de trachit dur cu 
completări din alte roci vulcanice, care fac blocul să 
arate ca un conglomerat de roci diferite. Aş vrea să 


1.11. Aceste bucăţi de conducte arată aproape ca şi cum ar fi fost turnate 
din beton (foto din 1967). Imagine din colecția autorului. 


repet: această rocă nu a mai fost folosită niciunde în 
altă parte - nici pentru statui, nici pentru platforme.** 


Poate, deşi este posibil ca aceasta să nu fie decât o specu- 
latie, a fost un gen de „turnäturä din beton“ şi - din nou - 
poate este locul în care se află urnele pe care le-au lăsat 
constructorii pentru generaţiile dintr-un viitor îndepărtat 
pentru ei. Am căutat acest bloc „neobişnuit de urât“ şi nu am 
reuşit să-l localizez - nici la Muzeul în aer liber din La Paz şi 
nici în depozitul de la Puma Punku. 

Arthur Posnansky a rămas oarecum perplex la primele 
întâlniri cu Puma Punku: „Eşti oarecum şocat de ceea ce vezi 
şi îţi face impresia că te-ai afla în faţa unui atelier ciclopic“. 
(„En el primer momento unoqueda aturdido al ver algo que 
pareceria taller de ciclopos.“)” Ulterior, Posnansky a alocat 
depozitul de deşeuri de la Puma Punku primei şi celei mai 
vechi perioade. Cu toate că bănuia că Puma Punku ar fi fost 
un fel de templu al Lunii, a acceptat în cele din urmă că 
aceste ruine vor rămâne, probabil, pentru totdeauna, o 
enigmă. Pentru că a venit vorba despre asta, traducerea 
cuvintelor Puma Punku înseamnă „poarta pumei“. Posnansky 
s-a interesat la bătrâni despre istoricul de care aveau ştiinţă 
şi ei l-au asigurat că numele originar fusese „Winay Marca,“ 
ceea ce înseamnă „oraşul etern“. Un nume ideal pentru 
ruinele de la Puma Punku. 

Chintesenta cercetărilor lui Posnansky culminează cu 
următoarele: 


Se poate atesta fără nicio îndoială că principalul 
templu [de la Tiahuanaco; completarea autorului] a 
fost un observator aliniat pe meridianul astronomic 
şi, de asemenea, în acelaşi timp, un calendar în 
piatră, ingenios conceput... Iar inscripţiile hieroglifice 
şi simbolice de pe Poarta Soarelui nu înseamnă 
altceva decât o descriere detaliată a diverselor funcţii 
ale calendarului.’® 

| Schimbare climaterică? Nimic nou | 


Descoperirile lui Posnansky nu au fost acceptate orbeste - 
nici măcar la vremea respectivă. Asemenea lui Hans Hörbiger, 
Posnansky a fost convins de ideea „epocilor glaciare“. A 
descoperit o construcţie străveche cu pereţi groşi de aproape 
3,65 metri într-un golf din Lacul Titicaca. A scris despre ea în 
cotidianul bolivian EI Diario din 14 iulie 1931: „Este bine 
cunoscut faptul că Pământul a trecut prin mai multe ere 
glaciare în cursul cărora s-au acumulat lacuri întinse, care 
odinioară au acoperit întregul altiplano boliviano-peruvian... 
această clădire trebuie că a fost construită înaintea erei 
glaciare, într-o perioadă în care lacul Titicaca nu era la fel de 
mare ca acum...“ 

Toată lumea a auzit de conceptul de schimbare climateri- 
că - în zilele noastre! Însă pe vremea lui Posnansky, se vorbea 
deja despre schimbări climaterice - la plural! Nu vorbim aici 
de examinarea găurilor din stratul de ozon - pe atunci nu 
aveam tehnologia necesară - sau despre prelevarea de carote 
de gheaţă din Antarctica. Cu o sută de ani în urmă, totul se 
făcea cu târnăcopul, lopata şi bunul simţ. Rezultatele au fost 
aceleaşi ca acum. Edmund Kiss care, după cum toată lumea 
ştie, a fost un adept al lui Hörbiger şi a efectuat cercetări la 
Tiahuanaco după Posnansky, a confirmat ceea ce alţii, după el, 
au fost de asemenea obligaţi să admită: „Faptul că Tiahuanaco 
s-a aflat la un moment dat complet sub apă este cert. Scara 
ciudată de la Tiahuanaco este acoperită cu un strat subţire de 
calciu, care trebuie să fi fost depus de apă. Este atât de strâns 
lipit, încât ai nevoie de un cuţit ca să desprinzi o mostră...“ 

Kiss considera că Tiahuanaco a fost distrus de un potop şi 
citează drept dovadă resturile de oseminte: 


Oseminte de oameni şi de animale, inclusiv multe specii 
care actualmente sunt dispărute, amestecate în sedi- 
mentele aluvionare de la Tiahuanaco. Aceste sedimente 
Osoase au într-un loc chiar 3,5 metri adâncime... La un 
moment dat, calea ferată trece printr-un defileu cu 

pereţii de 3,5 metri şi aceasta fără să depăşească 
adâncimea sedimentelor osoase. Sub şine poate 

fi văzut acelaşi sediment, constând în milioane şi 
milioane de oase, mai mici şi mai mari, fragmente de 
perle de malahit ceramic şi multe altele...58 


Asemenea lui Posnansky, Edmund Kiss a confirmat şi el 
existenţa unor „urme de flux“ de-a lungul stâncilor, pe 
distanţe de kilometri întregi. Posnansky presupunea că inälti- 
mile din Bolivia au fost inundate de mai multe ori, deoarece 
axa Pământului s-a modificat, împingând în sus întreaga 
regiune a Anzilor. Pe de altă parte, Kiss a respins acest punct 
de vedere. Însă a rămas convins că Tiahuanaco a fost, la un 
moment dat, inundat. Observator atent, kiss a mai remarcat 
de asemenea că nu doar biserica din satul Tiahuanaco a fost 
construită din piatră furată din ruinele de la Tiahuanaco, ci şi 
marea catedrală din capitala La Paz. 


Un calendar al erei glaciare 


Edmund Kiss s-a concentrat apoi asupra reprezentărilor 
de pe Poarta Soarelui. A observat că - fără excepţie - formele 
înaripate de pe friză aveau, toate, doar patru degete la fiecare 
mână şi doar trei degete la picioare. După mulţi ani de studiu, 
Kiss a avansat o teorie atât de ciudată, încât s-a simţit dator 
să se scuze pentru ea chiar înainte de a fi prezentat-o. 


... dati-mi voie să vă rog încă de pe acum să nu lăsaţi 
cartea din mână. Si dati-mi voie de asemenea să vă 
implor ca, după citirea informaţiilor pe care sunt pe 
cale să le dezvălui... să nu vă sunati medicul şi să-l 
rugaţi să-i prescrie bietului autor o cură de duşuri reci. 
El vă asigură că este sănătos şi că nu îi este deloc uşor 
să-şi expună statura inevitabilelor râsete zdrobitoare 
care urmeaza...” 

Cel puţin, omul avea simţul umorului! Prin urmare, despre 
ce teorie imposibilă este vorba aici? 


1. Aceea că Poarta Soarelui de la Tiahuanaco este un 
calendar care marchează 12 perioade ale anului. 
Prezintă de asemenea solstitiile şi echinoctüle. 

2. Fiecare dintre aceste 12 perioade are numai 24 de zile. 
Numai lunile februarie şi martie au 25. 


1.12. Extras din calendarul lui Edmund Kiss. Imagine de domeniu 
public. 


3. Fiecare din aceste zile are 30 de ore. 
4. Fiecare din aceste ore are 22 de minute. 


La o primă vedere, într-adevăr ar părea o nebunie. Însă 
Kiss a demonstrat fiecare detaliu infinitezimal de pe friza 
Porții Soarelui. („Friză“ înseamnă partea inferioară, nu cele 48 
de forme înaripate de deasupra.) Kiss a calculat şi într-un 
sens, şi în sens opus; nu a neglijat nimic - nici cel mai mărunt 
detaliu: totul era corect. Fiecare cerculet avea o semnificaţie 
exactă; fiecare „cap de puma“ sau „coadă de şarpe“ se înca- 
drează cu precizie în această teorie a calendarului. Kiss le-a 
Prezentat fotografii ale frizei multor colegi din comunitatea 

ştiinţifică şi le-a cerut să socotească singuri şi să-i contrazică 
calculele. Însă nici măcar unul singur dintre aceştia nu a 
putut să-l contrazică. Calculele corespundeau, însă doar dacă 
se ţinea cont de un an de 12 luni formate din câte 24 de zile 
cu 30 de ore şi fiecare oră de 22 de minute. Oare vechii 
locuitori ai metropolei Tiahuanaco chiar au folosit un aseme- 
nea calendar? Şi dacă da, când anume? Cu câte mii de ani în 
urmă? Înaintea ultimei ere glaciare? 

Mi-ar face plăcere să vă redau aici ideile lui Edmund Kiss 
pe marginea acestui calendar, dar ar trebui să citez cel puţin 
treizeci de pagini din cartea lui şi acest lucru pur şi simplu nu 
este posibil. Aceia dintre voi care vreţi să ştiţi va trebui să vă 
duceti să căutaţi singuri această carte. Întotdeauna este util 
să ai o imagine de ansamblu, să-ţi faci o idee despre ce 
anume vorbea Kiss. El însuşi concluziona: 


Să fie într-adevăr vorba despre o coincidenţă? Sau sunt 
doar invenţii ale unui om indus în eroare care - indife- 
rent ce-ar fi - este hotărât să descifreze calendarul de 
pe Poarta Soarelui de la Tiahuanaco? Ei bine, în acest 
caz numărul coincidentelor se măreşte alarmant! Nu, 
interpretarea acestor pictograme nu este forţată: s-a 
conturat aproape de la sine de îndată ce au fost 
descifrate hieroglifele de la bază. Cele trei referinţe 
care indică unde pot fi găsite ciclurile selenare în 
funcţie de an şi de lună, precum şi felul în care trebuie 
numărate sunt de o logică atât de limpede, încât modul 
în care sunt reprezentate pe calendar nu poate fi 
calificat decât ca fiind plin de inventivitate.® 


Oare tot ceea ce au pretins vrednicii doctori Edmund Kiss 
şi Arthur Posnansky că au descoperit nu a fost decât o 
mistificare? Ei bine, să spunem aşa; nu au fost singurii. După 
cel de-al Doilea Război Mondial au mai urmat mulţi alţii. Şi 
hai să nu uităm că ar trebui să-i considerăm pe cei doi ca 
fiind doi exponenti complet diferiţi, nu în ultimul rând 
datorită ideologiilor lor cu totul şi cu totul diferite. Hans 

Hörbiger, propagator al Teoriei Lumii de Gheata era cunoscut 
ca simpatizant nazist şi îi ura pe evrei. Pe de altă parte, 
Arthur Posnansky nu a fost un adept al lui Hörbiger, însă a 
susţinut teoria potrivit căreia Tiahuanaco a fost distrus de o 
inundatie la finalul ultimei ere glaciare. Cea mai veche fază de 
construcţie de la Tiahuanaco, cel puţin, datează dinaintea 
ultimei ere glaciare. Edmund Kiss, pe de altă parte, a fost cu 
certitudine un adept al lui Hörbiger - cel puţin în ceea ce 
priveşte Teoria Lumii de Gheatä, nu am citit niciunde că ar fi 
fost antisemit. Următorul de pe lista cercetătorilor a fost 
evreu: profesorul Hans Schindler Bellamy. În 1974, acest 
bătrân erudit şi foarte agreabil mi-a înmânat un exemplar al 
cărţii sale cu o dedicație personală şi m-a implorat să mă 
asigur că cercetătorii nu vor întoarce niciodată spatele 
metropolei de la Tiahuanaco. Mă îngrijesc de acest lucru până 
în ziua de azi.®! 


o descoperire colosală 


Arheologi lucrând sub patronajul Muzeului American de 
Istorie Naturală de la New York au început excavatiile la 
Tiahuanaco în anul 1932. Au fost însoţiţi, în chip de coordo- 
nator, de profesorul Arthur Posnansky. În pământul aşa-nu- 
mitului „templu vechi,“ americanii au descoperit un bloc de 
piatră pe care, iniţial, nu au fost în stare să-l scoată la 
suprafaţă. Săpând, şi-au dat seama că descoperiseră o statuie 
uriaşă care fusese lucrată dintr-un monolit. (Vezi imaginile 
1.13 şi 1.14.) Săpătorii au estimat că avea o greutate în jur de 
20 de tone. Blocul era din gresie roşiatică şi era umed şi plin 
de un amestec de noroi şi sol argilos. Probabil că zăcuse în 
acel pat umed de mii de ani. Folosindu-se de pârghii şi de 
Scripeti, au ridicat statuia din noroi şi au aşezat-o initial pe 
un soclu din lemn, să se usuce. 

Câteva săptămâni mai târziu, după ce au curăţat cu grijă 
noroiul cu pensule moi, au descoperit că această coloană era 
acoperită cu mesaje fantastice. Pe cap avea o pălărie şi de 

Marele Idol 
în timpul 
excavațiilor 
şi ulterior. 
Imagini 

de domeniu 
public. 


IDE CE 
BEBE | 


Be 


ambele părţi ale nasului lung avea doi ochi rectangulari. 
Bratele care se uneau pe pieptul statuii ţineau nişte obiecte 
asemănătoare unor cupe. Dedesubt erau două fiinţe înaripate 
de acelaşi gen ca şi pe Poarta Soarelui. În sfârşit, avea solzi 
neclari pe coapse şi pe labele picioarelor, fiecare având câte 
cinci degete. Săpătorii au rămas privind uimiti spatele acestei 
forme uriaşe. Părea să fie un mesaj dintr-un trecut străvechi! 
Apăreau chipuri gravate asemenea celor de pe Poarta Soarelui 
şi la stânga şi dreapta erau fiinţe înaripate, coroane, sceptre, 
şerpi, capete de condor şi aşa mai departe. (Vezi imaginea 
1.15.) Mai mult de o mie de gravuri sunt aliniate într-o 
simetrie perfectă; pe nicio faţă a statuii nu există nicio zecime 
de centimetru nefolosită. Maestrul gravor care şi-a încredin- 
tat ideile pietrei cu atâtea milenii în urmă trebuie să fi folosit 
un fel oarecare de şablon; altfel, această lucrare pur şi simplu 
nu ar fi fost posibilă. Însă care este mesajul pe care gravorul 
sau gravorii au încercat să-l transmită? Ce anume s-a dorit să 
se reprezinte? 

Arthur Posnansky a descifrat gravurile ca fiind un calen- 
dar şi imediat a devenit subiectul batjocurii. Unul dintre 
motive a fost acela că presupusul calendar al lui Posnansky se 
referea la o perioadă anterioară de peste 15 000 de ani în 
urmă, ceea ce „tagma“ arheologilor nu poate considera ca 
fiind acceptabil. Din punctul lor de vedere, cele mai vechi 
culturi le aparţin egiptenilor şi sumerienilor şi cu siguranţă 
nu unor sud-americani necunoscuţi. Este vorba despre 
aceeaşi logică care a stat şi la baza criticilor la adresa varian- 
tei de calendar de pe Poarta Soarelui, aşa cum a fost el 
descifrat de către Edmund Kiss. Pur şi simplu nu a fost 
acceptabil ca vreo cultură de pe continentul sud-american să 
fi fost mai veche decât cele din Orientul Apropiat. Dacă aveai 
impresia că arheologii şi alţi „...-ologi“ au început să se 
incaiere abia în timpurile noastre, mai gändeste-te! Ar trebui 
Să citeşti din polemica şi ridicolul propagat prin pamflete 
între 1910 şi 1945. Şi atunci, ca şi acum, nicio märsävie nu 
era prea nedemnă. Interpretările elaborate de Posnansky, Kiss 
Şi alţii au fost obiectul batjocurii academice, fără ca cineva să 

1.15. Detaliu al incredibil de precisei gravuri de pe spatele statuii „Marele 
Idol“. Imagine de domeniu public. 


ia aminte şi să verifice datele. Kiss şi Posnansky (şi numeroşi 
cercetători care le-au urmat) au demonstrat cu claritate 
existenţa urmelor de maree ale unei mase acvatice anterioare 
pe platoul înalt al Boliviei - şi mai pot fi observate şi astăzi! - 
însă faptul a fost ignorat. Posnansky & Co. au dezvăluit 
stratul gros sedimentar cuprinzând oseminte, strat prin care 
trece şi în zilele noastre calea ferată către Lacul Titicaca. 
Acest lucru nu a trezit interesul niciunuia dintre criticii din 

mediul academic. Posnansky şi mulţi care i-au urmat, au 
demonstrat clar urmele glaciare la Tiahuanaco şi ruinele care 
se află sub ele. Dar cui să-i pese de aşa ceva? (Orice turist 
care vizitează oraşul incas Cuzco din Peru se poate minuna în 
faţa unor asemenea „pante glaciare“ din apropierea fortăreței 
incase de la Sacsayhuaman. Si nu au o vechime de sute de mii 
de ani; pentru că altfel ar fi fost erodate de timp ca toate 
celelalte roci din împrejurimi.) 

Fără excepţie, toţi geologii care au examinat Tiahuanaco 
între anii 1900 şi 1950 au confirmat că regiunea - laolaltă cu 
unele dintre ruine - trebuie să se fi aflat, la un moment dat, 
sub nivelul apei. Reziduurile o dovedesc cât se poate de clar. 
Îmi amintesc marea casă a scării. Este acoperită cu un strat de 
calcar (calciu) atât de dur, că ai nevoie de un cuţit ca să-l 
zgârii. Acest fapt nu l-a interesat pe niciunul dintre criticii 
care - şi aceasta este marea ironie - nici măcar nu au vizitat 
vreodată înălțimile. Pe vremea aceea, practica standard consta 
în a născoci, a minţi, a contraface şi a suprima - orice pentru 
evitarea distrugerii imaginii evoluţiei angelice a arheologiei. 
Realitätile geologice sunt ignorate de arheologie când nu 
corespund viziunii rigide a establishmentului asupra lumii. 
Aşa era pe atunci şi aşa mai e uneori şi acum. 

Desigur, Posnansky & Co. au mai greşit şi ei şi interpretă- 
rile pe care le-au dat calendarului au forţat uneori imaginaţia. 
Cu toate acestea, se poate vedea clar că Tiahuanaco şi Puma 
Punku nu s-ar putea înscrie nici într-un milion de ani într-o 
cultură a Epocii de Piatră. Şi este destul de uşor de susținut o 
asemenea afirmaţie. 

După moartea lui Posnansky, profesorul Hans Schindler 
Bellamy şi dr. Paul Allen au preluat cercetările sale asupra 
gravurilor de pe uriaşa statuie - cunoscută îndeobşte drept 
Marele Idol. Aceasta s-a întâmplat la câţiva ani de la cel de-al 
Doilea Război Mondial. Şi, din nou, concluzia a fost că era un 
fel de calendar. Profesorul Schindler Bellamy credea chiar că 
gravurile de pe statuie erau mai vechi decât cele de pe Poarta 
Soarelui. A prezentat tabele şi liste; fiecare detaliu infim a 
fost calculat şi verificat; au fost luate în calcul peste o mie de 

1.16. Extrase din calculele calendarului aparţinându-i dr. Hans Schindler 
Bellamy. Imagine de domeniu public. 


gravuri şi nu a fost ignorată niciuna dintre ele. Însă nu s-a 
schimbat nimic. Hustratille de pe Marele Idol au constituit în 
continuare cel mai fenomenal calendar imaginabil, iar datele 
astronomice reprezentate pe el se întind înapoi în timp până 
în anul 27 000 înaintea naşterii lui Hristos. 

Profesorul Schindler Bellamy cunoştea problemele pe 
care era posibil să le genereze orice datare care ar fi ajuns 
atât de departe în timp. Cunostea culturile străvechi ale 
Egiptului şi Sumerului. Cu toate acestea, gravurile de pe 
Marele Idol indică perioade imuabile. Ce s-ar fi putut face 
pentru rezolvarea acestei discrepanțe? Profesorul Schindler 
Bellamy a susţinut o evoluţie şi o involutie a culturilor 
preistorice. Trebuie să fi existat, susţinea el, alte culturi 
superioare înaintea culturii egiptene, culturi care s-au 
prăbuşit şi au dispărut dintr-un motiv sau altul. De 
neconceput? Nu tocmai. La urma urmelor, exact acest lucru 
era relatat de Platon cu două milenii şi jumătate în urmă, în 
ale sale Legi. El scria despre „präbusiri anterioare, frecvente, 
ale omenirii, provocate de inundaţii“ din care „doar un 
fragment din rasa umană a putut să se salveze.“ Oricine 
cunoaşte scrierile lui Platon este la curent şi cu faptul că 
însuşi conceptul de civilizaţii anterioare - inclusiv, desigur, 
Atlantida -, apocalipse şi noi civilizaţii nu a apărut odată cu 
Hans Hörbiger. Acest gen de folclor are deja o vechime de 
câteva mii de ani. 


| Dovezi irefutabile 


Cât se poate de ciudat, nici măcar nu este necesar să te 
Cer în privinţa vârstei metropolei Tiahuanaco. Şi nici nu este 
necesar să recurgi la partizanate cu privire la teoriile legate 
de calendare, topirea ghețarilor sau catastrofele cosmice. De 
ce nu? Pentru că există un argument extrem de solid şi de 
incontestabil - o dovadă care nu poate fi nici discutată şi nici 
Ştearsă. Este o minune, pe care nici cel mai închistat critic nu 
ar putea să o treacă cu vederea. 

Geologul Alphons Stübel a efectuat măsurători precise 
legate de unele dintre blocurile de rocă de la Puma Punku în 
cursul anilor 1870. Aceste desene extrem de exacte, tehnice, 
mai există. Pot fi văzute în cartea lui Stübel şi Uhle, Die 
Ruinenstătte von Tiahuanaco im Hochland des alten Peni. Am 


prezentat Câteva dintre ele aici astfel încât să poţi vedea şi tu: 
componentele sunt măsurate cu extremă precizie. 
Priveşte cu atenţie! 


Blocul 1: Este dreptunghiular: 2,74 metri lungime şi 1,58 
metri lăţime. Blocul are şase suprafete princi- 
pale: superioară, inferioară şi patru feţe. Aceste 
şase suprafeţe sunt subimpärtite în diverse 
planuri dreptunghiulare şi pătrate mai mici. Pe 
faţă - în stânga imaginii - Alphons Stübel a 
notat un dreptunghi şi două pătrate mici cu 
litera „P“. Aici orice unealtă specifică Epocii de 
Piatră - indiferent pe care ai alege-o - ar 
rămâne neputincioasă, nici măcar dacă ţi-ai 
forţa imaginaţia şi ai include unelte din cupru 

1.17. Această imagine prezintă un nivel de precizie a măsurătorilor şi 
măiestriei meşteşugăreşti care pur şi simplu nu ar fi posibile cu unelte 
din Epoca de Piatră. Imagini de domeniu public. 

Blocul 2: 


şi fier, chiar dacă ar fi vorba despre topoare sau 
dälti din piatră. Încearcă doar să recreezi una 
dintre aceste forme precis şlefuite, marcate cu 
litera „P“, intr-o bucată de diorit - nu este 
posibil! Pe suprafaţa blocului mai poate fi găsit 
un dreptunghi, şi mai mic, pe marginea stângă. 
Exact alături de el, se poate vedea un şanţ. 
Probabil că un anumit obiect îi corespundea 
exact. Acelaşi lucru se aplică şi în cazul margi- 
nii din spate (dreapta) a părţii frontale. Această 
fâşie trebuie să fi fost locaşul pentru o altă 
piesă corespondentă, la fel ca în cazul a 
nenumărate alte scobituri. Peste toate acestea, 
blocul are formă de pană. Partea din spate (din 
partea superioară a schiţei) este mai groasă 
decât partea din faţă. Toate acestea se adaugă 
planificării. Pur şi simplu nu se poate explica. 
Stiibel a calculat greutatea blocului ca fiind de 
6 904 kilograme. Materialul este dioritul - gra- 
dul de duritate 8. 

Aceasta nu este faţa inferioară a blocului 1. 
Dimensiunile sunt diferite, dar precizia prelu- 
crării este aceeaşi. Nu trebuie decât să priveşti 
jeşitura clar lucrată de pe marginea frontală 
inferioară şi treptele de pe faţa frontală şi din 
stânga sus. 


Blocurile 3-5:Reprezintă o incredibilă realizare inginerească, 


unele dintre blocuri adaptându-se exact în 
piesele corespondente (ridică-le, întoarce-le şi 
aşează-le în cap). Tot ce mai rămâne este 
partea superioară a următorului „bloc cu 
cruce“, care se adaptează apoi perfect în 
următoarea piesă. Acestea reprezintă ceea ce 
cunoaştem de obicei în construcţii ca fiind 
elementele prefabricate - gândeşte-te că ar 
reprezenta un fel de blocuri de Lego. Fiecare 
locaş şi fiecare adâncitură au fost precis 

calculate şi desenate. Pe frunze de coca sau 
porumb? Pe piei de animale? În nisip? Cu 
zgârieturi pe piatră, poate? Sau cu sfori întinse 
pe pământ? Poţi să-ţi pariezi ultimul dolar din 
pusculitä că nu s-a apucat nimeni la intämpla- 
re, cu dalta, să realizeze această lucrare de 
precizie. Pur şi simplu, nu există niciun mod în 
care acest lucru ar fi fost posibil în lipsa unor 
planuri arhitectonice precise. 


1.18. Precizia cu care au fost cioplite blocurile este pur şi simplu 
uimitoare. Imagini de domeniu public. 

1.19. Ar fi fost posibil într-adevăr pentru meşteşugarii Epocii de Piatră să 
atingă un asemenea nivel de acuratețe si de constantä? 


Fără unelte sau planuri? 


În zilele noastre, o lucrare de acest gen ar fi realizată 
folosindu-se utilaje de frezat şi maşini de găurit precise, de 
mare viteză - răcite cu apă sau aer. lar aceste utilaje ar fi 
ghidate de tipare din oţel inoxidabil. Să nu uităm că vorbim 
despre dioritul extrem de dur. Aceasta înseamnă că uneltele 
folosite ar fi trebuit să fie mai dure decât blocurile pe care 
s-a lucrat. Să adăugăm acest lucru la faptul că ar fi fost 
necesare pârghii şi macarale pentru ridicarea blocurilor 
pregătite şi potrivirea lor unele în altele, fără să se producă 
accidente sau distrugeri. Aceste blocuri se adaptează unele în 
altele asemenea uşilor caselor de bani - dar având o mare 
varietate de suprafeţe, dreptunghiulare, pătrate şi trepte. 
Elementele moderne din beton sunt cât se poate de primitive 
în comparaţie cu tehnicile folosite la Puma Punku. Inchizänd 
Ochii sau privind în lături nu rezolvi nimic în această privinţă. 
Sfinte Atahualpa, ajută-ne! Ce fel de genii ale Epocii de Piatră 
SE aşteaptă din partea noastră să credem că ar fi existat? 

Aceasta ne răstoarnă confortabila teorie a evoluţiei cu fundul 
in sus! Blocul de diorit cenusiu-verzui, cu finisajul său ire- 
prosabil, şanţul perpendicular extraordinar de precis este su- 
ficient să lase cu pantalonii în vine povestea Epocii de Piatră - 
ca să nu mai vorbim şi de celelalte piese prezentate aici. 

Orice pretenţie sau afirmaţie nu reprezintă altceva decât o 
ipoteză nedemonstrată. Însă în ceea ce priveşte Puma Punku, 
nu susţin nimic - prezint dovezile clare. Aymara, tribul 
preincas care se presupune că ar fi creat această capodoperă, 
nu poate să fie responsabilul, deoarece: 


e Aymara era o populaţie din Epoca de Piatră. Nu ar fi 
putut niciodată să transporte aceste blocuri imens de 
grele pe o distanţă de peste 64 de kilometri. 

e Tehnologia utilizată aici depăşeşte cu mult tot ceea ce 
se ştie că a avut la dispoziţie omul Epocii de Piatră. 

e Proiectul general şi elementele specifice se bazează pe 

măsurători geometrice. Aici au fost folosite abilităţi 

arhitecturale de înalt nivel. 

Constructorii ar fi trebuit să ştie care era stabilitatea 

sau fragilitatea - cu alte cuvinte, gradul de duritate - 

al materialului. 

e Numărul imens de elemente arhitecturale ar fi impus 
un sistem de scriere sau ceva echivalent. Pur şi simplu, 
nu este posibil să faci aşa ceva din memorie şi ar fi 
depăşit cu mult capacitatea de proiectare a geniilor 
noastre din Epoca de Piatră. (În zilele noastre, aşa ceva 
se proiectează pe calculator!) 


Arheologii vorbesc despre elemente de îmbinare din cupru 
sau plumb, folosite pentru fixarea platformelor unele de 
altele, cu un gen de închizătoare asemănătoare carabinierelor. 
Aceasta deoarece într-adevăr, la Puma Punku au fost desco- 
perite piese turnate din cupru şi plumb. Doar Dumnezeu ştie 
de ce ar ti folosit cineva la vremea respectivă cuprul sau 
plumbul la Puma Punku, dar cu siguranţă nu a fost vorba de 
fixarea acestor platforme grele. 

1.20. Platformele au fost unite iniţial cu ajutorul unor legături. Imagine 
reprodusă prin bunăvoința Tatjanei Ingold, Solothurn, Elveţia. 


Plumbul este un metal foarte moale şi în formă pură îl poţi 
zgâria cu unghia. Punctul de topire este de aproximativ 327 
de grade Celsius; punctul de fierbere este 1 750 de grade 
Celsius. Aliajele plumbului ar fi, desigur, posibile, dar aceasta 
ar presupune cunoştinţe de metalurgie de un anumit grad. 
Cuprul are o duritate de gradul 3 (fierul, de gradul 4,5). 
Niciunul dintre aceste metale moi nu ar fi putut să ţină lipite 
unele de altele platformele incredibil de grele de la Puma 
Punku. Si, cu siguranţă, nu fiind expuse variațiilor de tempe- 
ratură care pot fi întâlnite în Bolivia. Încă din 1869, Johann 
Jakob Tschudi se întreba: 


Chiar mai mult decât faptul că au fost capabili să 
deplaseze aceste blocuri, suntem uimiti de caracterul 
tehnic strălucit al lucrărilor în piatră, mai ales dacă 
luăm în considerare faptul că mâna de lucru locală nu 
poseda niciun fel de unealtă din fier şi că aliajele de 
cupru şi staniu pe care le aveau erau prea moi pentru a 
putea prelucra granitul. [Nota autorului: Tschudi a 


1.21. 1.22. 


Planificarea la un nivel ridicat şi perforarea, care nu existau în Epoca de 
Piatră. Imaginile îi aparţin autorului. 


greşit sub un aspect, desigur. La Puma Punku nu s-a 
folosit deloc granitul; a fost vorba despre diorit, care 
este la fel de dur.] Cum au reuşit, rămâne un mister. 
Cel mai plauzibil punct de vedere este acela că au 
realizat şlefuirea finală frecând piatra cu o pulbere 
foarte fină de piatră sau cu vreo plantă silicioasă.5 


Dragul meu compatriot Tschudi, de mult trecut în lu- 
mea celor drepţi, dacă ar fi folosit pulbere de piatră sau 
plante silicioase, muncitorii de la Puma Punku nu doar că ar 
fi trebuit să frece sute de ani ca să lustruiască lespezile 
uriaşe din piatră, ci ar fi avut nevoie şi de instrumente de 
precizie, de vreme ce toate platformele prezintă diverse 
planuri şi înclinații. 


Curajul de a fi logic 


Ceva nu este tocmai în regulă la Puma Punku, chiar dacă 
laşi la o parte datările profesorului Posnansky şi treci cu 
vederea calendarele dr. Edmund Kiss şi ale profesorului 
Schindler Bellamy (şi ale altora!). Este suficient să te gândeşti 
la modul de prelucrare a pietrei. 

Astăzi, calculele pe marginea calendarului realizate de 
Posnansky, Kiss şi Schindler Bellamy sunt, toate, desconside- 
rate. Comentariile bine intenţionate se referă la greşelile 


Di Wë 

academice. Teoria Lumii de Gheaţă a lui Hörbiger a fost dată la 
o parte, Luna din zilele noastre nu este răspunzătoare pentru 
distrugerea metropolei Tiahuanaco şi nu au existat niciun fel 
de culturi anterioare evoluate. Basta! Practic, este adevărat că 
acel calendar de la Tiahuanaco nu ar putea fi adaptat nicioda- 
tă la calendarul nostru contemporan - în zilele noastre s-ar 
spune că datele pur şi simplu nu sunt compatibile. Colectio- 
nari asidui de informaţii, Posnansky, Kiss şi Schindler Bellamy 
ştiau cu toţii acest lucru. Calendarul lor are luni, zile şi ore 
diferite de ale noastre. (Ca fapt divers: sistemul calendarului 
mayas - vezi capitolul 4 - constă în mai multe calendare 
diferite care se angreneazä asemenea unor roţi dinţate. Astfel, 
„Zeul Calendar“ - cunoscut şi sub numele „Tzolk’in“ - consta 
în 260 de zile. Însă calendarul de 260 de zile este absolut 
inutil pentru anotimpurile de pe Pământ. Nu este bun nici 
pentru semănat şi nici pentru recoltat, nici pentru iamă şi nici 
pentru primăvară. Şi, cu toate acestea, a existat. Şi atunci, 
pentru ce planetă era bun?) În ceea ce priveşte calendarul de la 
Tiahuanaco, rămâne o intrebare-cheie: care este motivul 
pentru care, în ciuda acestui fapt [că nu corespunde Pământu- 
lui], fiecare din cele peste o mie de detalii infime de pe statuia 
Marelui Idol corespunde cu celelalte? În ceea ce priveşte anul 
lui Edmund Kiss, vorbim despre un an de douăsprezece luni, 
cu câte douăzeci şi patru de zile - cu excepţia lunii februarie 
şi martie, care au câte douăzeci şi cinci - şi zilele au treizeci 
de ore de câte douăzeci şi două de minute. Ei bine, nu se poate 
răspunde la această întrebare uitându-ne la calendarul nostru! 
Calculele lui Kiss nu corespund calendarului nostru - dar cu 
siguranţă îi corespund celuilalt. Şi atunci cine ştie cu certitu- 
dine care calendar ar fi fost valid înaintea ultimei ere glaciare? 
Noi negăm existenţa vreunei civilizaţii anterioare ultimei ere 
glaciare - ergo calendarul de la Tiahuanaco este greşit. Şi în 
acelaşi timp, vârâm realităţile geologice sub preş. Oare nu ne 
ușurăm prea mult situaţia? 

Cea mai nouă variantă a calendarului de la Tiahuanaco îi 
aparține lui Jorge Miranda-Luizaga, care cel puţin este bolivi- 
an şi cunoaşte atât cultura, cât şi limba conationalilor săi. El 

abordează calendarul de la Tiahuanaco din perspectiva 
indienilor Aymara, a căror limbă o vorbeşte fluent. Rezultatul 
este un calendar practic, care se repetă an de an şi îşi are 
rădăcinile în culturile religioase ale indienilor Aymara.“ Poate 
că soluţia lui Luizaga este singura corectă; nu o pot afirma cu 
certitudine. Pot să judec tehnologia, planificarea, transportul 
şi proiectarea arhitecturală, care au fost folosite pentru 
realizarea blocurilor de la Puma Punku. lar toate acestea cu 
certitudine nu se potrivesc cu tribul Aymara. lar aceasta 
ridică o altă întrebare care a fost cu totul ignorată în întreaga 
literatură referitoare la Tiahuanaco: care putea să fie scopul 
pentru care o cultură aparţinând Epocii de Piatră a avut 
nevoie de blocuri de piatră precis calculate si perfect lustrui- 
te, cum sunt cele care mai pot fi văzute încă la Puma Punku? 

Pentru noi, noţiunea de Epocă de Piatră semnifică în 
general populaţii omeneşti lipsite de unelte de metal. Epoca 
de Piatră este în mod evident un concept deosebit de flexibil, 
deoarece Epoca de Piatră nu este o epocă în sensul că ar 
corespunde vreunui calendar global. În funcţie de localizarea 
geografică, Epoca de Piatră a durat până în anul 4000 î.Hr. 
sau, pentru populaţiile din Mările Sudului, până în anii 500 
î.Hr. În regiunea Amazonului superior din Brazilia, mai există 
şi astăzi triburi care trăiesc tot în Epoca de Piatră. 

Când o populaţie a Epocii de Piatră decide să ridice o 
construcţie de mari dimensiuni, reuşeşte cumva să tragă, să 
împingă sau să rostogolească blocurile în locul ales, să le 
stivuiască unele peste altele folosind orice metode le stau la 
îndemână. Pentru a se asigura că zidurile nu se prăbuşesc, 
folosesc sigurante şi îmbinări - un fel de nut şi feder - care 
trebuie să fie modelate sau perforate. Nu foloseşte niciodată 
genurile de artificii inginereşti de care s-a dat dovadă la 
Puma Punku. Ai început să înţelegi contextul? 

Nici datarea cu carbon-14 a oaselor şi a fragmentelor de 
lemn descoperite în interiorul şi în împrejurimile sitului de la 
Tiahuanaco nu este tocmai convingătoare. (Datarea cu 
izotopul de carbon-14 este o metodă de stabilire a vârstei 
care se bazează pe măsurarea nivelului izotopului de carbon 

radioactiv C-14.) Este posibil ca ruinele şi platformele să se fi 
aflat acolo cu foarte mult timp înainte ca vizitatorii ulteriori 
să-şi stabilească aici tabăra sau doar să hoinărească prin 
împrejurimi. Astăzi sunt datate de fapt rămăşiţele lor organi- 
ce. La ce poate să folosească aceasta? (Ştiu multe alte exemple 
de acest gen.) 

În zilele noastre, bunul simţ ne spune că această cultură, 
Tiahuanaco, a existat din aproximativ 300 î.Hr. până în 
aproximativ 1100 d.Hr. Poţi să uiţi de datarea de 15 000 a lui 
Posnansky. După cum poţi să uiţi şi de toate variantele 
calendarului, de straturile de aluviuni, de sedimentele osoase 
sau de urmele de pe coaste. Au existat mai multe tentative de 
restaurare. Însă nu poţi să-i acuzi pe arheologi sau pe 
arhitecţi dacă nicio tentativă de restaurare nu se soldează cu 
nimic mai mult decât o cârpăceală. De-a lungul secolelor, 
prea multe materiale au fost distruse, au fost luate şi folosite 
pentru construirea de drumuri şi biserici, au fost erodate de 
forţele naturii sau, pur şi simplu, au fost folosite drept ţinte 
de tir. Arhitectii de la Universitatea Berkeley din California, 
care au efectuat lucrări deosebite la Tiahuanaco şi au folosit 
computere pentru restaurare, au fost obligaţi să recunoască: 
„Resturile fragmentare constituie o bază insuficientă pentru a 
se ajunge la înțelegerea semnificației sau a sensurilor pe care 
le-a avut arhitectura pentru locuitorii din Tiahuanaco'“.66 

Aflaţi în faţa preciziei muncii efectuate de către creatorii 
de la Tiahuanaco/Puma Punku acum mii de ani, comentatorii 
nu pot să vorbească decât despre „fascinantele compoziţii“ şi 
„articulațiile incredibil de precise [...] cu abateri nu mai mari 
de un milimetru “.57 

Suntem prizonierii propriului nostru mod de gândire - şi 
ne ţinem în continuare de cordonul ombilical al evoluţiei. 
Pentru numele Domnului, nu ne väräti în ochi ceva atât de 
spectaculos din vremuri străvechi. Oamenii asemenea mie, 
care pun întrebări pe baza platformelor care mai există şi 
astăzi la Puma Punku şi a tehnicilor topografice ale căror 
urme sunt vizibile şi în zilele noastre, sunt consideraţi 
excentrici. Ereticii să fie arşi pe rug! Şi dacă asta nu merge, 

revărsaţi-vă disprețul asupra lor! Ridiculizati-i! De parcă nu 
aş cunoaşte toată literatura pe subiectele Tiahuanaco şi Puma 
Punku. Dar în ciuda tuturor acestor lucruri, îmi permit 
libertatea de a pune o serie de întrebări legitime. 


Noi răspunsuri 


Întrebări legitime? Poţi fi sigur! 

În vara anului 1966 am făcut o serie de fotografii care au 
dezvăluit un lucru fascinant. Pe ele apar o serie de monoliti si 
câţiva monoliti individuali în poziţie verticală. (Vezi imagi- 
nea 1.23 de la pagina 79.) În această imagine, se pot vedea 
părţile superioare ale unui număr de cinci monoliti, ieşite din 
pământ. Toţi prezintă adâncituri la 90 de grade, care ar fi 
putut să servească odată drept locaşuri de ancorare pentru 
un gen de blocuri transversale. La partea superioară a uriasi- 
lor monoliti se pot vedea muchiile clare, la 90 de grade. O altă 
fotografie arată - cât se poate de clar - un şanţ extrem de fin 
care se întinde de sus până jos. Comparând aceste elemente 
cu restaurarea actuală a zidului, nu apare nicio urmă de 
locasuri, unghiuri drepte sau măcar de ghidaj precis realizat. 
Spațiile interstitiale au fost pur şi simplu umplute cu pietre. 
Fostele locașuri şi sanful, care la urma urmelor au fost o 
parte intrinsecă a monolitului cu milenii în urmă şi oferă 
indicii cu privire la tehnicile care au fost folosite, par să fi 
dispărut cu desăvârşire. Să fie vorba doar despre un caz de 
„retuşare“? Şi încă asta nu-i tot! 

Conductele de apă - din care au fost descoperite, încă din 
1966, colţuri intacte - se află acum pe coama zidului recon- 
stituit. Ulterior, o curte interioară adâncită în pământ a fost 
recreată şi în zidurile sale au fost inserate capete care iniţial 
nu au avut nimic de-a face cu acest zid. Restaurările asidue 
realizate de echipe de restaurare boliviene şi internaţionale 
au depus eforturi semnificative pentru renaşterea fostei glorii 
apuse a metropolei Tiahuanaco. O parte dintre obiective nu 
au fost însă restaurate, ci asasinate. 

1.23. Monoliti cu locaşuri la unghiuri de 90 de grade (fotografie din 1966). 
Imaginea îi aparține autorului. 


Mai există o posibilitate de a ne apropia încă puţin de 
rezolvarea enigmei de la Puma Punku. Desigur, este o posibi- 
litate mai greu de digerat decât restul: calea lui Schliemann, 
în lumea miturilor şi a legendelor. 


e Se spune că Viracocha, zeul „mării curgătoare de lavă,“ 
ar fi fost unul dintre zeii care au dat o mână de ajutor 
la Tiahuanaco. 

e Locul acesta a fost construit „într-o singură noapte“. 

e Lucrurile acestea s-au întâmplat „cu mult înaintea 
vremii incaşilor“. 

e Lucrările au fost realizate de „fiinţe necunoscute şi 
foarte puternice“. 


e Toate aceste lucruri s-au petrecut înaintea „potopului“. 

e Akapana (templul principal) înseamnă „locul unde 
sălăşluiesc observatorii“ în limba aymara. 

e Se spune că numele original al sitului Puma Punku a 
fost „Winay Marca“ (oraşul etern). 

e Statuia uriaşă se numeşte Pachamama (mama 
cosmosului). 


Pe Poarta Soarelui este reprezentat zeul tutelar, flancat de 
48 de personaje înaripate. 

Ştiu - adică nu doar că aş crede acest lucru - că planeta 
noastră a fost vizitată de extratereştri anterior Potopului. Am 
scris 25 de cărți pe această temă si, cu toate că o parte dintre 
dovezile mele nu au fost foarte solide, unele chiar uşor de 
combătut, există în continuare multe lucruri pur şi simplu 
irefutabile. Oricine a investit un timp semnificativ pentru 
examinarea materialului ştie că am dreptate. Ceilalţi ar trebui 
doar să îşi îngăduie un răgaz şi să mă asculte. Strämosii 
noştri trăiau în Epoca de Piatră. Nu au înţeles nimic şi au 
crezut - în mod greşit, desigur - că extratereştrii erau zei. 
Noi, cei care trăim acum, ştim că nu există zei; strămoşii 
noştri nu ştiau acest lucru. Aceste fiinţe care au fost numite 
pe-atunci zei şi-au găsit locul în miturile şi legendele noastre 
şi chiar în marile religii. Potrivit lui Enoch, Platon şi alţii, acest 
lucru s-a întâmplat - fără niciun dubiu - înaintea Potopului.‘® 

Vizitatorii au studiat oamenii, la fel cum fac astăzi etnolo- 
gii, şi ocazional le-au mai dat câte un pont prietenesc care 
să-i ajute pe primitivi pe drumul lor spre civilizaţie. Acest 
lucru poate să fie dovedit. Exact precum alpiniştii care 
încearcă să cucerească grandiosul Everest au avut nevoie de 
tabere de bază, din loc în loc, pentru stocarea echipamentelor 
tehnice şi protejarea lor de curiozitatea oamenilor sau a 
animalelor sălbatice. Aşa că, într-o noapte, au construit Puma 
Punku - oraşul etern în ochii populaţiei indigene, locul unde 
sălăşluiau observatorii. 

Exact în acest punct, criticii sar cu observaţia că extrate- 
reştrii nu ar fi folosit în niciun caz piatra. Ar fi fost în măsură 

să folosească alte materiale. Pardon! Când astronauții noştri 
vor ajunge într-un târziu la realizarea unor construcţii pe 
Lună şi pe Marte, vor folosi materia primă pe care o vor avea 
la îndemână. N-or să se apuce să care oţel si alte materiale 
artificiale pe o altă planetă. 

Vizitatorii noştri extratereştri şi-au întreprins şi propriile 
studii etnologice; este posibil ca alte grupuri să fi exploatat 
resurse minerale, iar un mic număr dintre ei i-a transmis 
unui grup format din cei mai dotați indigeni cunoştinţe de 
astronomie şi alte abilităţi practice. Poate le-au dat un mic 
ajutor de dezvoltare? 

Pentru a duce această interpretare contemporană un pas 
mai departe, centrul templului original - de aici, de la Puma 
Punku - nu a fost altceva decât un depozit (tabăra de bază) 
pentru tehnologia extraterestră. Este posibil să fi servit şi 
drept şcoală pentru câţiva dintre cei mai „receptivi“ şi mai 
curioşi dintre localnici. 

La plecare, extratereştrii au promis că se vor întoarce 
într-un viitor îndepărtat. Această idee a devenit o compo- 
nentă fermă a gândirii religioase a omenirii. După plecarea 
extratereştrilor, asupra Pământului s-a abătut o catastrofă 
naturală - cu o cauză oarecare. Bietul Pământ chinuit şi-a 
revenit şi, în curând, grupuri-grupuri, oamenii s-au adunat 
muţi de uimire în faţa grandioaselor rămăşiţe ale fostei tabere 
de bază. „Odinioară, aici au sălăşluit zeii“, au murmurat ei. 
„Au construit acest loc într-o singură noapte. Niciun om nu a 
ridicat un deget să-i ajute.“ Minunându-se, şi-au trecut 
degetele peste santurile fine săpate în diorit, peste adäncitu- 
rile dreptunghiulare, peste lespezile lustruite. Băştinaşii au 
dus vorba în valea învecinată. Nu a trecut mult şi oamenii din 
împrejurimi au venit să admire lucrarea zeilor, „sfântul altar“ 
de unde zeii spionau oamenii. Puma Punku a devenit 
destinaţie de pelerinaj. Curând după aceea, au fost construite 
primele temple în onoarea zeilor. Oamenii au început să 
privească cerul. La urma urmelor, nu spuseseră chiar zeii că 
Veneau din stele? S-au născut şi au murit generaţii după 
generaţii. Tiahuanaco a fost construit bucată cu bucată. 

Este un mod de a vedea evenimentele, un mod care cel 
puţin explică problema diverselor stiluri arhitectonice şi a 
„aplicaţiei tehnice“ a diverselor epoci. 

Te rog să ţii seama şi de „varianta zeilor“ în observaţiile 
tale legate de Puma Punku. Această variantă rezolvă o serie de 
probleme şi nu poate fi ignorată pentru simplul motiv că vine 
de la mine. În definitiv, un lucru este cert: tehnologia folosită 
aici nu a avut nicio legătură cu rasa din Epoca de Piatră. 

Aşadar, ce facem noi acum? Săpăm! Zilnic. Exact asta se 
întâmplă, mulţumită unui grup intitulat Akakor Geographical 
Exploring. Cu ajutor din partea ministerului bolivian al 
culturii şi al arheologilor de la UNAR (Unidad Nacional de 
Arqueologia - Departamentul Naţional de Arheologie), 
cercetătorii au reuşit să descopere canale şi conducte de apă 
artificiale, situate sub aşa-numita piramidă de la Tiahuanaco. 
Platformele monolitice - foarte bine lustruite şi precis prelu- 
crate, la fel ca toate celelalte - formează pereţii şi tavanul 
acestor tuneluri subterane. În unele locuri, etanşarea marilor 
lespezi de piatră nu mai este absolut intactă şi pe parcursul 
- mileniilor s-au format stalactite lungi de 15 centimetri. In 
mai multe locuri, echipa a descoperit distrugeri care în mod 
evident au fost provocate de tulburări seismice. 

Nimeni nu ştie căror scopuri au slujit aceste tuneluri şi 
puțuri de sub Tiahuanaco şi Puma Punku. Posnansky scria 
deja despre ele în anul 1913! lar Kiss in 1939! Cu toate aces- 
tea, comunitatea ştiinţifică atât de serioasă a vremii s-a mul- 
tumit să râdă de ei. Dar acum? Aştept în continuare un răs- 
puns „de bun simţ“ din partea neghiobilor establishmentului, 
cu minţile închistate, care cred că, probabil, fraierii din Epoca 
de Piatră au avut nevoie de aceste tuneluri megalitice ca să 
poată juca bile pe întuneric. 

Si mai există un mister care poate fi cu uşurinţă verificat 
de oricine, oricând - atât de către profani, cât şi de către 
experţi: încă din 1968 am observat anomalii ciudate ale 
busolei mele de buzunar. Uneori, acul îşi schimba cu totul 
direcţia pe o distanţa de două blocuri. Le-am demonstrat 
acest fenomen ciudat mai multor grupuri de turişti aflaţi în 

trecere. Între timp, colegul meu Hartwig Hausdorf a efectuat 
o serie de măsurători mult mai precise. Într-unul din 
blocurile de piatră de la Puma Punku există cinci adâncituri - 
una peste cealaltă. Hausdorf a trecut busola prin aceste 
adâncituri si a înregistrat deviații magnetice de la o 
adâncitură la alta. Datele exacte suni următoarele: prima 
adâncitură are o deviatie de 5 grade, a doua de 10 grade, a 
treia adâncitură are o deviatie de 20 de grade, a patra o 
deviaţie de 40 de grade şi a cincea adänciturä are o deviatie 
de 80 de grade! A repetat experimentul de mai multe ori, în 
faţa unor martori stupefiati. 

Fizicianul şi-ar pune întrebări în legătură cu o asemenea 
anomalie; arheologul habar n-are de ea. 

Capitolul 2 
Nimic nou sub s 


În aceste zile, celulele stem, acei misterioşi monştri micro- 
scopici, constituie din nou subiectul titlurilor de pagina întâi. 
Motivul acestei agitaţii este o decizie a Parlamentului britanic: 
Marea Britanie permite culturile de hibrizi sau himere con- 
stând în material genetic uman şi animal. 


Mulţi politicieni mai spumegă încă pe marginea acestei 
teme, susţinând că, în ceea ce priveşte aspectele bioetice, 
Marea Britanie „se înscrie pe o direcţie din ce în ce mai 
periculoasă“.! Pe de altă parte, numeroşi oameni de ştiinţă, 
cum ar fi şi John Burn, profesor la Universitatea Newcastle, 
consideră că noua lege referitoare la embrioni este absolut în 
regulă: „Celula nu poate avea suflet“, susţine el.? 

De fapt, ce au de gând geneticienii aceştia? Oare se joacă 
de-a Dumnezeu în laboratoarele lor dubioase? 

Hibridizările nu reprezintă nici de departe ceva nou. Am 
făcut-o cu pomii fructiferi, de exemplu, din vremuri imemo- 
riale. Anumite atribute ale unui pom sunt transmise altui 
copac prin intermediul „altoirii“. În acest fel, caracteristicile 
genetice trec de la un pom la altul - fără să fie necesar ca 
omul să se amestece în acest proces. Acest gen de cultivare a 
pomilor, a florilor sau a cerealelor face parte din viaţa noastră 
cotidiană şi nimeni nu are ceva de zis. Şi atunci, care este 
deosebirea între cultivare şi genetică? 

În genetică, materialul nuclear este extirpat artificial 
dintr-o celulă şi apoi este implantat în celula unei alte fiinţe, 
celulă al cărei nucleu a fost în prealabil eliminat. Acesta este 
modul în care a fost hibridizată celebra de-acum oaie Dolly, în 
1997. A reprezentat copia perfectă a animalului donator. 
Acest proces se numeşte clonare şi presupune întotdeauna 

utilizarea de celule de la acelaşi tip de animal. (Între timp, 
Dolly a dat naştere unor miei normali şi sănătoşi.) 

Pe de altă parte, himerele sau hibrizii sunt creaţi din specii 
diferite, cum ar fi oameni şi vaci - cum este pe bună dreptate 
cazul în Marea Britanie. Se scot nucleii dintr-o celulă umană si 
dintr-una de bovină. Pe urmă, nucleul uman este implantat în 
celula de bovină, rămasă goală. Se administrează un mic 
impuls electric pentru stimularea diviziunii celulare şi astfel 
informaţia genetică umană se multiplică de multe ori. 

Nebunie? Se întâmplă permanent în natură - fără niciun 
fel de intervenţie umană. Asa-numitele retrovirusuri, cum ar 
fi virusul imunodeficienței umane, se transplantează spontan 
în celule şi apoi copiază propria informaţie genetică în ADN-ul 
gazdei. Această celulă se reproduce şi produce la rândul ei 
mai multe celule conţinând HIV. Fără niciun amestec din 
partea geneticienilor. 

De ce ar vrea geneticienii să încrucişeze omul cu vaca? 
Şi-au pierdut bilele cu care se jucau până acum? Cu certitudi- 
ne, orice cercetare fundamentală are un obiectiv pe termen 
lung. Şi pe bună dreptate, aşa stau lucrurile şi în acest caz. 
Geneticienii speră ca - într-un moment oarecare din viitor - sa 
poată reuși manipularea informaţiei genetice într-un asemenea 
mod, încât o serie de afecţiuni cum ar fi boala Alzheimer sau 
scleroza multiplă să poată fi eliminate definitiv. Uneori această 
abordare se numeşte „clonare terapeutică“ şi este vorba despre 
O ştiinţă aflată în stadiul embrionar. Însă pentru a avansa în 
cercetări, geneticienii au nevoie de celule şi până acum au 
folosit celule-ou de la femei tinere. Aceasta a generat în mod 
inevitabil probleme politice şi religioase, deoarece „materialul 
experimental“ este, la urma urmelor, uman. Pe de altă parte, 
celulele-ou de la vaci sunt disponibile cu miliardele în abatoa- 
re. lar combinaţia dintre om şi vacă nu are nicio legătură cu 
Frankenstein. Nu are nicio legătură cu crearea unor vaci care să 
vorbească sau a unor bipezi care să mugească. De ce nu? 

__ Celulele se înmulţesc în număr din ce în ce mai mare. 
Inainte să se poată dezvolta pentru a produce o fiinţă vie, 
trebuie să fie implantate într-un uter, iar acest lucru este strict 

interzis. Dar ce s-ar întâmpla dacă s-ar face aşa ceva în 
secret? Legislaţia britanică cere ca embrionii hibrizi om-vită 
să fie distrusi în termen de 14 zile. Mai mult decât atât, 
probabilitatea ca vreun gen de asemenea aglomerare celulară 
să trăiască mai mult de 14 zile este extrem de mică - dar nu 
imposibilă. Depinde de biotehnologiile folosite de fiecare 
laborator în parte. 

În afara Marii Britanii, s-au întâmplat tot felul de lucruri 
încă şi mai strigătoare la cer. Geneticienii australieni care 
lucrează în cadrul echipei biologului Andrew Pask, din cadrul 
Universităţii din Melbourne, au reuşit să transplanteze 
materialul genetic al unui tigru tasmanian într-un embrion de 
şoarece şi au avut de asemenea succes în a face aceste celule 
să se înmulțească. Faptul alarmant în acest caz este că tigrul 
tasmanian a dispărut practic de mai multe decenii şi materia- 
lul celular folosit s-a aflat într-un borcan cu alcool timp de 
peste 100 de ani. Profesorul Pask nu şi-a pierdut timpul să 
mai comunice faptul că folosind această tehnică ar fi posibil 
să reîntoarcă la viaţă animale cum ar fi dinozaurii, cu condiţia 
să poată aduna suficient ADN (acid dezoxiribonucleic). Şi nu 
ar fi deloc o problemă să producă un om din Neanderthal.’ 
Experimente similare se desfăşoară în laboratoare din întrea- 
ga lume. La Londra există chiar o „bancă ADN“ în care este 
stocat material genetic de bază de la tot felul de animale. 


Amintiri despre viitor | 


Fapt cât se poate de ciudat, am discutat toate aceste 
lucruri care acum sunt obiectul unor cercetări extinse în 
cartea mea Amintiri despre viitor în urmă cu patruzeci de ani.“ 
lată un citat din această carte: 


Astfel să fi apărut şi prima idee îndrăzneață, că celulele 
corpului trebuiau conservate, astfel încât cadavrului, 
păstrat într-un loc sigur, să i se poată da o nouă viaţă 
după mii de ani?... Oare călătorii spatiali din preistorie 

aveau deja nişte cunoştinţe pe care noi trebuie să le 
descoperim din nou? Oare inteligentele necunoscute 
cunoşteau deja metodele prin care trebuiau tratate 
cadavrele, asttel încât să poată fi renăscute după mii şi 
mii de ani? 


În zilele noastre, domeniul geneticii nu face decât să 
înfăptuiască ideea stiintifico-fantasticä din Jurassic Park! 

Ceea ce se încearcă astăzi - şi se va reuşi într-o bună zi - 
se practica deja cu mii de ani în urmă. Şi există şi martori 
străvechi: Manetho este numele unuia dintre ei. Manetho a 
fost un scrib din templele sfinte ale Egiptului. Istoricul grec 
Plutarh il menţionează pe Manetho ca fiind contemporan cu 
unul dintre primii regi ptolemeici (304-282 î.Hr.).5 Manetho 
şi-a scris opera în trei volume în Sebennytos, un oraş din 
Delta Nilului. Al doilea martor, Eusebiu (care a murit în anul 
339 d.Hr.), este un alt istoric clasic. Este menţionat în analele 
bisericeşti ca fiind Episcop de Cezareea şi în a sa magnus 
opera, intitulată Chronographia, citează numeroase surse 
antice, pe care le-a consemnat deliberat şi cu meticulozitate. 
Manetho şi Eusebiu se completează reciproc în descrierile 
consemnărilor antice (Manetho pe Eusebiu cam greu, că era 
mort de 500 de ani şi mai bine când s-a născut Eusebiu). 
Manetho îşi începe istoria enumerând numele zeilor şi 
semizeilor şi chiar le citează anii în care au stăpânit - 
menţionând intervale de timp care i-ar aduce la paroxism pe 
majoritatea arheologilor. Zeii Egiptului, afirmă el, au domnit 
13 900 de ani, iar semizeii care le-au urmat au mai domnit 
încă 11 000 de ani.’ Zeii, scrie Manetho, au creat numeroase 
fiinţe: monştri şi himere de toate felurile. Eusebiu confirmă 
exact acelaşi lucru. Următorul citat din surse străvechi se 
potriveşte cât se poate de bine cu controversa actuală referi- 
toare la aceşti hibrizi: 


... In acele vremuri, zeii au creat bestii monstruoase, cu 


Infätisäri ciudate. Existau oameni cu două aripi şi unii 
cu patru aripi şi cu două feţe. Aveau un singur trup, 

dar două capete, unul de bărbat si unul de femeie, şi 
două rânduri de organe genitale, bărbăteşti şi 
femeieşti. Alţi oameni aveau picioare şi coarne de 
capră, copite de cal sau partea din spate de cal şi 
partea din faţă de om... Au mai făcut şi alte bestii, 
cum ar fi tauri cu capete de om; câini cu patru trun- 
chiuri şi cozi de peşte care le ieşeau pe la coadă; cai cu 
capete de câini... şi alţi monştri cu capul şi trunchiul 
de cal, dar cu coadă de peşte; şi alte bestii având 
forme de tot felul de animale sălbatice. În afara 
acestor [bestii], mai existau peşti şi reptile, şi şerpi, si 
multe alte creaturi ciudate, fiecare dintre ele cu o 
înfăţişare diferită. În templul lui Belus au fost făcute 
reprezentări ale lor.’ 


Lucruri cât se poate de dure, scoase la lumină de Eusebiu 
din surse străvechi. Oameni cu aripi? Să nu fie altceva decât 
nişte prostii vechi? Şi atunci, de ce există atât de multe 
basoreliefuri reprezentând exact aşa ceva, pe coloanele şi 
sculpturile tuturor marilor muzee ale lumii? În lumea 
arheologiei, există chiar şi o demumire pentru ele. Li se spune 
„duhuri înaripate“. Oameni cu „picioare şi coarne de capră“ - 
să nu fie vorba decât despre o simplă formulare de efect? 
Ce-ar fi să aruncăm o privire pe nişte sigilii cilindrice 
sumeriene şi babiloniene? (Vezi imaginile 2.3, 2.4 şi 2.5.) În 
ele apar sute de siluete de himere. Şi oameni cu „copite de 
cal“ şi „partea din spate de cal şi partea din faţă de om“ - au 
existat şi ei? „Hai să-ţi prezint un centaur!“ Şi zeii au creat 
„tauri cu capete de om?“ Sfinte Apis al Egiptului, ajutä-ne! 
Inclusiv Minotaurul din Creta! 


| Monştri din trecut l 


Trecutul depăşeşte prezentul. Până acum, toate aceste 
himere au fost respinse cu explicaţii psihologice - imaginaţie, 
reverie şi mitologie. Şi atunci ce este un sfinx? Simplu, un 


88 | AMURGUL ZEILOR 


te 


Duhuri inaripa 
lucrând 1 


ângă 


= 


copacul vieţii. 


Imaginile îi aparţin 


autorului. 

Creaturi hibride 
de pe un sigiliu 
sumerian 
cilindric. 
Imaginile 

îi aparţin 
autorului. 


2.5. 


hibrid. Desigur, dacă menţionezi cuvântul sfinx, toată lumea 
se gândeşte la silueta imensă de leu cu cap de om de lângă 
Marea Piramidă de la Giza. Însă există sfincşi (acesta este 
pluralul pentru sfinx) de toate felurile: trupuri de leu cu 
capete de berbec, trupuri de câine sau de capră şi capete de 
om, trupuri de berbec cu capete de păsări, trupuri de om cu 
capete de păsări şi aşa mai departe! În nisipul deşertului 
există alei întregi cu tot felul de sfincşi. Oricine a petrecut 
câteva ore într-un mare muzeu sau a răsfoit o carte despre 
Sumeria, Asiria şi Egipt poate să tot vorbească despre aceste 
„creaturi ciudate“ cum le numeşte Eusebiu. 

Pe obeliscul negru al lui Shalmaneser al III-lea, care se 
află actualmente la British Museum, pot fi văzuţi doi bărbaţi 
care duc în lese scurte nişte fiinţe ciudate cu capete de om şi 
trupuri de animale - maimuțe, după cum ar vrea să ne facă 
să credem experţii, dar cu siguranţă nu sunt nici pe departe 
aşa ceva. Mai pot fi văzuţi alţi doi hibrizi duşi în lanţuri. 

Una dintre aceste himere pare să-şi sugă degetul, iar cealaltă 
pare să facă un semn dispretuitor cu degetul la nas în 
direcția omului aflat în faţă. Aceşti monştri sunt vii; se poate 


2.7. Hibrizi de pe Obeliscul Negru al lui Shalmaneser. Imaginea 
îi aparţine autorului. 


vedea asta din lesele scurte şi din lanţuri. Imaginea este 
grăitoare! Inscripţia cu caractere cuneiforme care o 
însoţeşte se referă la „animale umane captive“ care urmează 
să fie sacrificate. 

În cavernele subterane din îndepărtatul Ecuador, în 
America de Sud, se află nu doar o bibliotecă în metal, ci și 
o colecţie de creaturi hibride, cel puţin potrivit relatării 
aparţinându-i unui martor ocular, un anume Petronio 
Jaramillo Abarca: 


Ajungând într-o a treia încăpere, este de imaginat 
surpriza mea când am descoperit figurine jumătate 
om şi jumătate animale, ca şi cum mitologiile toate 
s-ar fi îngemănat pentru a se întrupa în aur şi pietre 
preţioase... Erau acolo trupuri cu capete de şoim, cu 
picioare de cal, cu aripi; păsări cu braţe şi picioare 
omeneşti... măgari cu feţe de om. O multitudine de 
combinaţii de bestii şi oameni...!€ 


Şi se presupune că cel puţin o parte din aceste creaturi au 
trăit cu adevărat? Create de zei? Care putea fi scopul lor? Ce 
folos ar fi avut de tras aceşti zei amenintätori de pe urma 
acestor încrucişări? 

Faptul că zeii mitologici, involuntarii părinţi fondatori ai 
principalelor religii, au fost în realitate vizitatori din galaxii 
îndepărtate este un subiect la care nu vreau să mă refer aici. 
La urma urmelor, am scris douăzeci şi cinci de cărţi pe acest 
subiect. Ideea este următoarea: orice specie care ar călători în 
spaţiu ar şti cu siguranţă o mulţime de planete în afara 
Pământului. Lumi mai calde sau mai reci decât Pământul, dar 
şi planete pe care gravitația ar fi mai mare sau, dimpotrivă, 
mai mică. Să luăm spre exemplu Luna, pe care omul poate să 
facă salturi uriaşe de câţiva metri. Pe Jupiter, pe de altă 
parte, am fi striviti la sol de gravitația imensă. 

Extratereştrii în mod sigur ar şti toate aceste lucruri. Pe 
Pământ, poate că au văzut un monstru cu solzi dormitând 
pe malul Nilului, părând să nu fie deloc deranjat de căldura 
extremă. Vorbim, desigur, despre puternicul crocodil. 

Pe urmă, ar fi putut să observe forţa gratioasä cu care un 

leu devorează o gazelă. Aşa că extratereştrii s-au privit 

unii pe alţii şi s-au întrebat: ce s-ar întâmpla dacă am 
combina armura de solzi a crocodilului cu oasele şi muscula- 
tura leului, creând o nouă formă de viaţă, pe care am pu- 
tea-o utiliza pe o planetă pe care există alte condiţii decât 
pe Pământ? Si astfel a început crearea himerelor. Extrate- 
reştrii se aflau, probabil, cu treizeci-patruzeci de ani înain- 
tea geneticienilor din zilele noastre. Suficient pentru a 
decodifica ADN-ul şi a rearanja elementele fundamentale ale 
codului genetic. 

Zeii îşi privesc creaţiile cu mândrie - în vreme ce omeni- 
rea le priveşte înfricoşată. Dar pe urmă soseşte si momentul 
în care străinii trebuie să se întoarcă pe nava-mama. Desigur, 
ar fi absolut inutil şi nepractic să transporte cu nava spaţială 
monstruozitätile create artificial. Extraterestrii nu aveau 
nicio nevoie să ia himerele cu ei. Nu aveau nevoie decât de 
câteva mostre de informaţie genetică intactă. Acest lucru nu 
ar fi fost deloc greu, dar le-ar fi fost suficient pentru a crea 
genetic creaturile respective pe o planetă adecvată. Creaturi 
adaptate ideal la mediul local. 

Cum poate fi susţinută o asemenea ipoteză? 


= 


WW 
Apis şi celelalte himere | 

În primul rând, există o serie de indicii care pot fi întâlnite 
la tot pasul: au scris despre ele istoricii antici cum ar fi 
Manetho, Plutarh, Strabon, Platon, Tacit, Diodor, Herodot şi 
Eusebiu, prelatul de mai târziu. Manetho relata că artizanii şi 
pietrarii au reprezentat aceste creaturi în picturi şi sculpturi. 
Întocmai. Există mii de exemple! Cunoaştem, de asemenea, 
culturile zeilor la popoarele antice. Zeii au urcat în „corăbiile“ 
şi „discurile solare înaripate“ (Egipt); au călătorit cu „perle 
cereşti“ (Tibet), „scoici zburătoare“ (maori), „vimana“ (India) 
sau - după cum povesteşte Vechiul Testament - „carul în 
flăcări al lui Dumnezeu“; şi s-au coborât la oamenii de pe 
Pământ. În plus, mai este şi moştenirea tehnologică, cum ar fi 
blocurile incredibil de precis prelucrate de la Puma Punku. În 
sfârşit, este vorba şi despre faptul că zeii i-au învăţat pe 
oameni şi unele lucruri din înţelepciunea lor. A existat un 
evident flux de informaţie. Cele mai elocvente descrieri ale 
acestui lucru pot fi găsite în cartea profetului antediluvian, 
Enoch.!! În niciun caz cauza nu este reprezentată de o 
catastrofă naturală oarecare - după cum încearcă establish- 
mentul să ne convingă. Ei nu vorbesc şi cu certitudine nu îşi 
dictează cunoştinţele unor ascultători binevoitori. 

Extratereştrii, venerati si temuti ca zei de oamenii din 
Epoca de Piaträ, erau stäpänii artei superioare a geneticii si 
şi-au folosit cunoştinţele pe Pământ. Care a fost motivaţia 
lor? Să creeze fiinţe adecvate pentru alte planete. 

În Egipt a trăit un monstru sfânt, boul Apis. Egiptenii 
antici îl considerau pe Apis un descendent al cosmosului, 
creaţie a zeului Ptah. O venerație timpurie este documentată 
de reprezentările având capete de bou încununate de stele, 
descoperite lângă Abydos. Istoricul grec Plutarh (născut 
aproximativ în anul 50 d.Hr.) scria că animalul divin nu s-a 
născut pe o cale naturală, ci a fost creat de o rază căzută din 
cer.!? Şi Herodot a menţionat că Apis a fost conceput prin 
intermediul unei „lumini venite din cer“.'? Sub nisipurile 
deşertului, în aşa-numitul Serapeum, August Mariette a 

descoperit o stelă dedicată lui Apis. Pe ea stătea scris: „Nu ai 
tată: eşti născut din ceruri“.!“ Şi nu doar atât: Apis mai avea o 
serie de caracteristici care îl deosebeau de alţi boi. Herodot 
din nou: „Apis are semne distinctive: este negru, cu un 
diamant alb în frunte, imaginea unui vultur pe spate, perii de 
pe coadă [sunt] dubii şi [are] un scarabeu sub limbă“.!? 

Alături de Apis au mai fost şi alţi boi, care însă nu au 
meritat acelaşi statut superior ca Apis. Şi unde se află mumia 
sfântului Apis? 

În data de 5 septembrie 1852, exuberantul francez August 
Mariette - care mai târziu a fondat Muzeul Egiptean - s-a 
pomenit într-un coridor subteran in Saqqara. În praful care 
acoperea pardoseala a descoperit urme de paşi, care trebuie 
că fuseseră lăsate de preoţi, cu mii de ani în urmă. În faţa sa 
se aflau două sarcofage imense. Cu un mare efort, capacul de 
patruzeci de tone al sarcofagului a fost mişcat, cu ajutorul 
unor leviere şi scripeti. Mariette scria: „Astfel am fost sigur că 
în faţa mea trebuia să se afle mumia unui Apis... Prima mea 
grijă a fost capul boului, dar nu am găsit niciun cap. În 
sarcofag se afla o masă bituminoasă, cu un puternic miros de 
putreziciune, care se sfărâma la cea mai mică atingere... în 
mijlocul acestui talmeş-balmeş se aflau oase mici şi cinci- 
sprezece figurine aşezate la întâmplare... "in 

Mariette a descoperit acelaşi lucru când a deschis cel de-al 
doilea sarcofag: „Niciun cap, niciun os mare. Erau, dimpotrivă, 
şi mai multe fragmente de oase mici“. 

Exploratorul britanic Sir Robert Mond, care a realizat 
excavații în aşa-numitul „Bucheum“ (o cameră mortuară din 
piatră, de sub ruinele templului din Hermonthis), a ajuns la 
aceeaşi concluzie cutremurătoare. Sarcofagele fie nu conti- 
neau nimic, fie contineau doar bitum plin de fragmente 
osoase. Într-unul dintre sarcofage, în locul unui bou mumifi- 
cat, au descoperit oase amestecate de câini şi şacali.!8 

În catacombele din Abusir, de această dată însoţit de doi 
francezi, Mond a descoperit alte sarcofage de care erau siguri 
că ar fi conţinut boi mumificati, deoarece aceste containere 
uriaşe din granit într-adevăr conţineau capete de bou cu 


coarne. În sfârşit! Cu grijă, specialiştii francezi, Monsieur 
Lortet şi Monsieur Gaillard, au tăiat legăturile vechi de mii de 
ani şi au desfăcut cu grijă straturile succesive de pânză. 
Surprinderea lor a fost indescriptibilă. Înăuntru, au descope- 
rit un amestec de oase aparţinând unor diferite animale, în 
cazul unora dintre ele speciile neputând fi identificate. Al 
doilea sarcofag, ceva mai lung de 2,4 metri şi lat de aproxi- 
mativ 1,2 metri, conţinea un amestec divers de opt animale 
diferite. Şi în acest caz a fost imposibilă identificarea speciei 
căreia îi aparţineau două dintre oase. 


Religie versus oase märuntite | 


Egiptenii antici nu mumificau numai oameni; mumificau şi 
tot felul de animale: câini, pisici, crocodili, păsări, peşti - to- 
tul. Procedau astfel - şi orice egiptolog îţi poate confirma 
acest fapt - deoarece credeau în renaştere. Pentru a renaşte, 
corpul trebuie conservat. Orice altă abordare ar fi însemnat 
un sacrilegiu, o blasfemie. După cum opina Sir Robert Mond, 
„inmormäntarea unei mumii regale într-o formă care să nu fi 
fost completă era ceva inimaginabil in Egipt“. 

Şi atunci, care este explicaţia pentru oasele mărunţite? 

Sarcofagele gigantice din Serapeumul de la Saqqara sunt 
făcute din granit de Assuan. Assuanul se află la 965 de 
kilometri distanţă de Saqqara. Imaginează-ţi numai de cât 
efort a fost vorba. Sub Saqqara au fost săpate în stâncă 
kilometri întregi de tuneluri cu compartimente laterale. La 
sute de kilometri, la Assuan, specialiştii spărgeau cel mai dur 
granit cunoscut în Egipt, folosind metode care rămân necu- 
noscute. Ulterior, aceste blocuri de piatră a trebuit să fie 
transportate aproximativ 965 de kilometri pe Nil, ceea ce, la 
vremea respectivă, însemna navigarea prin trei rânduri de 
cataracte. (În zilele noastre, ambarcatiunile au avantajul că 
pot folosi ecluze.) După ce ajungeau în Saqqara, aceste 
monstruozităţi de stânci erau netezite şi lustruite de o 
manieră incredibil de profesionistă. Fotografiile o dovedesc. 

Fiecare din aceste sarcofage cântăreşte între 60 si 100 de 
tone! Brate puternice, înarmate cu leviere şi role, au deplasat 
aceste containere uriaşe - sculptate într-un singur bloc de 
piatră - prin tuneluri, în nişele pregătite anterior. Nu a fost 
posibil să fie deplasate de sus, pentru că tunelurile au 
tavanele din stâncă. Prin urmare, pentru ce atâta efort? 

Doar pentru a inmormänta nişte fragmente de oase 
märuntite? Si apoi să se toarne catran peste ele şi să fie 
acoperite cu un capac de 40 de tone? Trebuie că motivaţia a 
fost cu totul alta decât simpla credinţă în reincarnare - deoa- 
rece în acest caz corpurile nu ar fi fost distruse. 

Aşadar, ce ne-a mai rămas? 

Oare aceste sicrie au fost jefuite de hoţii de morminte? 
Oare călugării au distrus conţinutul sarcofagelor? Ei bine, 
teoria hotilor de morminte nu ar explica de ce în aceste 
sarcofage apar fragmente de oase de la atât de multe animale 
diferite. Pare mult mai posibil să fi fost vorba despre călugări 
cu frica lui Dumnezeu. Aceştia ar fi putut să distrugă conti- 
nutul sarcofagelor cu bare grele din fier. Dar nici această 
explicaţie nu este prea plauzibilă. Dacă ar fi fost implicaţi 
călugării, atunci urmele furiei lor distructive creştineşti ar fi 
fost evidente: bandajele ar fi fost sfâşiate, idolii ar fi fost 
distrusi sau topifi. 

Ce a scris Auguste Mariette dupä deschiderea sarcofage- 
lor? „In masa cu miros fetid se aflä mai multe oase mici, in 
mod evident deja sparte la momentul înmormântării.“2 Si 
atunci cum se face că arheologul Sir Robert Mond descoperă 
nişte oase despre care presupune că ar fi fost „de şacal sau 
câine“? Nu aş putea să-l acuz pe un antropolog care nu a 
examinat mai aprofundat oasele descoperite în asemenea 
împrejurări. Şi de unde a venit cineva cu ideea absurdă de 
câini cu patru trupuri (Eusebiu) cu „cozi de peşte ieşindu-le 
prin celălalt capăt“? 

Doctorul Ange-Pierre Leca este medic şi specialist în 
mumii egiptene. El a scris despre un sarcofag conținând „boi 
minunat bandajati“ care a fost descoperit în catacombele de 
la Abusir: „... din nou a părut să fie vorba despre un singur 

bou, dar din nou am găsit oase aparţinând unui număr de 
şapte animale... inclusiv unui bou bătrân imens. Al treilea 
animal trebuie să fi avut două cranii“.”! 

Pardon? Două cranii? Hai să revenim la vechiul nostru 
prieten Eusebiu: „Multe alte creaturi ciudate, fiecare având 
alt aspect... un singur trup şi două capete“.?? 

Ceea ce pare foarte absurd - şi nu are niciun sens pentru 
egiptologi, care ştiau că mumiile nu erau niciodată distruse 
pentru că aceasta le-ar fi distrus şansa la reincarnare - pare 
cât se poate de logic dintr-o perspectivă contemporană. 

Zeii au plecat, dar au lăsat în urma lor o parte dintre 
himere. Dacă aceste creaturi ar fi renăscut, nu ar fi 
continuat să răspândească frica şi groaza în rândul 
oamenilor din viitor? Această problemă a preocupat minti- 
le preoţilor din Antichitate - până când, brusc, au găsit o cale 
de a ieşi din încurcătură. Câtă vreme bestiile erau vii, erau 
tratate cu groază şi respect, oamenii li se închinau şi le 
tratau ca fiind de natură divină. După moartea lor naturală, 
pe de altă parte, oasele acestor creaturi nenaturale au fost 
făcute fărâme şi acoperite cu smoală. Au fost construite 
sarcofage din cel mai dur granit - atât de greu şi de rezis- 
tent, încât niciun monstru renăscut nu ar fi putut să evadeze 
din mormânt. Märetele sarcofage nu erau destinate să 
slujească procesului reincarnării - dimpotrivă: erau închisori 
pentru eternitate. 

Este posibil să dovedeşti aşa ceva? 

Doar câteva oase cu ADN-ul intact ar fi suficiente şi 
geneticienii noştri inteligenţi ar fi capabili în scurt timp să 
spună dacă ar avea în faţa ochilor un ADN rezultat dintr-o 
evoluţie naturală sau dacă este vorba despre o mutație 
genetică intenţionată. În zilele noastre, orice interferenţă în 
genom poate să fie verificată. Poate că asemenea analize au 
fost efectuate deja şi au fost clasificate top-secret. Şocul 
zeilor ar fi pur şi simplu prea puternic pentru ca omenirea 
să-i facă faţă. Deoarece dovezile existenţei himerelor în 
trecutul sumbru şi depărtat ar însemna dovezi indiscutabile 
ale unei intervenţii extraterestre. De ce? 

Pentru că străbunii noştri din urmă cu multe mii de ani nu 
aveau nicio idee de existenţa geneticii. Pentru că textele 
străvechi şi ilustrațiile ne spun acest lucru. Şi pentru că 
extratereştrii au avut un motiv riguros pentru a proceda aşa 
cum au procedat: crearea unor forme de viaţă special adap- 
tate pentru alte planete. 

Eu le numesc amintiri despre viitor. 


| Capitolul 3 


Ştiinţific? Ştiinţific! 


„Nu există adevăruri absolute, iar dacă ar exista, 
ar fi plictisitoare.“ 


Theodor Fontane, 1819-1898 


Această propoziție nu poate să fie aplicată practic ştiinţelor 
exacte. Doi plus doi fac patru. Iar în geometrie a pătrat plus 
b pătrat fac c pătrat. Poate fi plictisitor, dar „ştiinţa exactă“ 
chiar ne pune la dispoziţie „adevăruri absolute“. Laolaltä cu 
numeroasele erori care sunt corectate în permanenţă. 


Pe de altă parte, puterea raţiunii nu este doar impre- 
sionată de rezultatele strânse de ştiinţele exacte; ştiinţele 
umaniste - cuprinzând mare parte din ceea ce necesită inter- 
pretări - ne violează şi ele modul de gândire. În această 
categorie intră religiile, filosofia, etnologia şi arheologia. 
Pardon? Arheologia nu este o știință combinată care citează 
doar descoperirile verificate? 

Desigur. Însă descoperirile trebuie totuşi să fie interpretate. 
Sunt supuse în continuare interpretării. Pe de altă parte, aceas- 
tă interpretare se bazează pe rațiune - zeitgeist - şi, desigur, pe 
mărturiile istorice scrise. Este clar? lată acum un scurt extras 
din Popol Vuh, cea mai importantă scriere din cadrul mosteni- 
rii mayasilor Quiche.! A fost alcătuită sau scrisă acum nu se 
ştie cât timp, pe înălțimile Guatemalei din zilele noastre. 


„Tepew Q'ukumatz 

E Alom, E K’ajplom, 

K’o pa ja’. Sagtetoj e k'o wi. 
E muqutal pa g’ ug, 

Pa raxon...“ 

Nouă s-ar putea să ni se pară un fel de chineză, dar pentru 
un expert este absolut logic. Textul descrie modul în care 
stăpânul „şarpe Quetzal“ a zămislit copii, a coborât din ceruri 
înconjurat de lumină şi acoperit de penele păsării quetzal (de 
unde şi numele). Se spune că şarpele quetzal a venit din 
întunericul cerurilor şi aşa mai departe. Pe spatele paginii 24 
din manuscris se poate citi cum a trebuit ca zeii să intre mai 
întâi într-un „sălaş al întunericului“ şi au avut nevoie de torţe. 
Ca urmare, fumau trabucuri. (Zeul „Oglinda Fumătoare“ este 
reprezentat în numeroase temple mayaşe.) 


„Zeii Fumători“ din 
Codexul de la Madrid. 
Imaginile îi aparţin 
autorului. 


3.2. 

D admir pe specialiştii maya care pot să citească şi să 
traducă limba străveche a mayasilor Quiche. Capacitatea 
aceasta a lor este rezultatul deceniilor de muncă asiduă şi a 
eforturilor laborioase ale etnologilor care reunesc toate 
părticelele mozaicului. La capătul drumului însă, aceste 
traduceri meritorii rămân în continuare subiectul unor 
importante interpretări, sub multe aspecte. Ce vreau să spun? 
Interpretarea este ceva care se reduce la zeitgeist, respectiv la 
tendința dominantă a gândirii „raţionale“. lar aceasta este 
foarte flexibilă. 

Un „şarpe cu pene“ nu a existat niciodată. Prin urmare, 
pentru Guatemala, pasărea quetzal pare o alegere logică. Are 
un penaj impresionant şi este posibil chiar să le fi amintit 
mayasilor Quiche de un şarpe zburător. Însă pasărea quetzal 
nu face copii de om. Şi nici nu fumează! Zeul mayaş „Oglinda 
Fumătoare“ nici nu seamănă, în niciun fel şi sub nicio formă, 
cu pasărea quetzal. 

O interpretare modernă lasă locul unor nenumărate 
posibilităţi, mai ales în condiţiile în cazul punctele de vedere 
moderne sunt puse de acord cu alte texte, din alte colţuri ale 
lumii. Imposibil? Ei bine, pentru specialiştii în cultura maya, 
ca şi pentru egiptologi, comparaţiile de text între America 
Centrală şi Egipt reprezintă ceva pur şi simplu de neconceput. 
Este vorba aici despre două culturi complet diferite, susţin ei. 
Exact! Şi atunci, de ce din momentul în care începi să compari 
textele, dai încontinuu peste tot felul de similitudini? 
„Creaţia“ în Popol Vuh este foarte asemănătoare cu cea din 
Cartea Întâi a lui Moise (Geneza/Facerea). Şi mai mult de atât: 
dacă citeşti Biblia, descoperi că, odinioară, întreaga lume 
„avea o singură limbă“ (asta înaintea construirii Turnului 
Babel). Si nu se deosebeşte cu nimic de Popol Vuh. În Cartea a 
Doua a lui Moise (Exodul), aflăm că Moise a ridicat toiagul 
peste ape şi le-a despărţit. Mayasii spun aceeaşi poveste! Sau 
în capitolul 9, versetul 17 din Geneză (Facerea): „Acesta este 
semnul legământului pe care l-am făcut între Mine şi orice 
făptură de pe pământ...“ Şi în Popol Vuh? „Acesta te va ajuta 
când mă vei chema! Este semnul legământului dintre noi...“ Si 

aşa mai departe. Care de la care a copiat? Autorii Popol Vuh 
nu ar fi putut să ştie de Biblie, deoarece textele lor au existat 
cu multă vreme înaintea sosirii spaniolilor creştini. Aşa că 
putem fi cât se poate de siguri că nu a fost vorba de niciun fel 
de plagiat. Aceste texte le-au trecut prin minte la şezătoare, 
ca să spun aşa. 

În zilele noastre, în aceste vremuri ale comunicării pe reţele 
internationale de comunicaţii şi ale globalizării aproape fără 
limite, ai fi considerat compararea textelor la ordinea zilei. Dar 
niciuna dintre părţi nu vrea să audă de aşa ceva. Arheologul 
mayaş este specialist în domeniul său; egiptologul este specia- ` 
list în domeniul lui. Fără excepţie, este vorba despre nişte 
„grupuri“ de cercetători eruditi, bine integrați şi respectabili. 
Singura problemă este că nu lucrează împreună. Fiecare grup 
rămâne ancorat rigid pe propria insulă a izolării de specialita- 
te. Ti se pare ceva contemporan? 


Textele piramidelor 


În îndepărtatul Egipt vei găsi texte ale piramidelor. Ce sunt 
mai exact aceste texte? Sunt gravuri din timpul dinastiilor 
a 5-a şi a 6-a - deşi rămâne neclar de când existau aceste texte 
înainte să fie transpuse în granit. Textele piramidelor sunt 
împărțite în „Enunţuri“. Aceste Enunturi abundă în zei, care au 
descins din ceruri pe Pământ, şi de faraoni, cărora li s-a oferit 
onoarea de a vizita lumea zeilor. Din cauză că zeitgeist-ul 
nostru confuz nu vrea să recunoască niciun fel de realitate 
ascunsă în spatele acestor poveşti, ele sunt interpretate ca 
Teprezentând speranţele pe care le nutreau preoţii cu privire la 
călătoriile faraonilor după moarte. lată câteva exemple:? 


(Enunţul 511): „Nut strigă de bucurie când mă ridic la 
cer. Cerul tună pentru mine şi Pământul 
se cutremură pentru mine, furtuna cu 
grindină se destramă când bubui 
asemenea lui Seth...“ 

(Enunţul 267): 


(Enunţul 302): 


(Enunţul 482 C): 


(Enunţul 434): 


(Enunţul 472): 


(Enunţul 480): 


(Enunţul 482): 


(Enunţul 553 + 563); 


(Enunţul 584): 


(Enunţul 669): 

„Este pregătită pentru mine o scară 
până la cer, ca să pot urca pe ea până 

la cer; iar eu urc în fumul marilor 
tămâieri. Zbor în sus ca o pasăre şi 
sclipitor ca un licurici pe tronul gol care 
se află pe corabia ta, O, Re... căci pot să 
sed pe locul tău şi să vâslesc prin ceruri 
în corabia ta, O, Re. Căci pot să mă ridic 
de la pământ cu corabia ta...“ 

„Cerul este limpede, Sothis trăieşte... 
cele două Eneade s-au primenit pentru 
mine în Ursa Major [constelația Carul 
Mare]. Locuinta mea din ceruri nu 

va pieri, tronul meu de pe Pământ nu va 
fi distrus...“ 

„Fie că zbor până la cer asemenea unei 
mari stele de pe mijlocul räsäritului...“ 
„L-ai luat la tine pe fiecare zeu care are 
corabia lui şi pe care poţi să-l aşezi pe 
cerul înstelat...“ 

„Cerul tremură, Pământul se zguduie în 
faţa mea. Pentru că sunt un vrăjitor. Am 
ajuns să-l pot glorifica pe Orion...“ 
„Cât de frumos să priveşti când acest 
zeu urcă la cer, la fel cum Atum, tatăl 
zeului, urcă la cer...“ 

„Trebuie să urci la cer... fiul tău 

Horus te va însoţi spre cerul încărcat 

de stele; al tău este cerul, al tău 

este Pământul...“ 

„Porțile cerului îţi sunt deschise; porţile 
firmamentului îţi sunt deschise...“ 
„Porţile (?) care sunt pe firmament sunt 
deschise pentru mine... stau deschise 
pentru mine...“ 

„Prinţul coboară într-o mare furtună de 
la orizont...“ 


Şi se continuă pagini întregi în acest fel. Se deschid porta- 
luri cereşti; zeii coboară în fum şi flăcări; faraonilor li se 
permite să zboare alături de ei; pretutindeni sunt tunete şi 
fulgere; nisipul este ridicat în văzduh. Cine se află în spatele 
tuturor acestor fenomene? Zeii. Indiferent dacă se întâmplă în 
străvechea Indie, în Tibet, în Japonia, în Biblie (Ezechiel) sau la 
mayasi. Vitaţi aici, predică egiptologii. Aceste texte nu trebuie 
să fie comparate cu niciun fel de realitate. Se referă la ascen- 
siunea faraonilor morţi. Pe undeva, mă îndoiesc de asta. 
Privind lucrurile dintr-o perspectivă modernă, devin posibile 
câteva concluzii cât se poate de rezonabile şi total diferite, 
fără să aibă ceva „antiştiinţific“ în ele. De ce universităţile nu-i 
învaţă pe studenţii lor cel puţin despre interacţiunile care 
într-adevăr există? Ar putea să sublinieze faptul că un cuvânt 
cum ar fi cer nu trebuie neapărat să aibă legătură cu un loc al 
extazului şi al beatitudinii, în acelaşi timp netrebuind să aibă o 
mai mare legătură nici cu viaţa după moarte. „Cerul“ este şi un 
spaţiu - mai ales când este menţionat în aceeaşi propoziţie cu 
nişte atribute cum sunt fum, foc, cutremur, zgomot, stele şi 
aşa mai departe. Ce este neştiinţific în asta? Câtă vreme 
textele fiecărei culturi luate individual continuă să fie tratate 
izolat, vor fi imposibile noi pătrunderi ale sensurilor lor. 

În 1975, respectatul filosof al ştiinţelor Paul Feyerabend, 
care a predat timp de trei decenii la Universitatea Berkeley din 
California, şi-a anunţat abordarea „orice e acceptabil“. Este un 
alt mod de a spune că orice este posibil. Lumea ştiinţifică a 
reacţionat îngrozită, pentru că „orice este acceptabil“ sau 
„Orice este permis“ vine în contradicţie cu vechea credinţă 
într-un proces ştiinţific continuu de stabilire a adevărului. 
Feyerabend a postulat însă că rezultatele oricărei metode 
ştiinţifice sunt limitate la înseşi metodele respective.’ Pe bună 
dreptate, multe inovaţii ştiinţifice răzbat nu pentru că au fost 
respectate regulile metodologice, ci pentru că au fost încăl- 
cate. Feyerabend avea dreptate şi abordarea sa „orice e accep- 
tabil“ nu contrazice în niciun fel progresul ştiinţific. Prin 
urmare, compararea mitologiilor Egiptului antic şi a Americii 
Centrale poate să fie opusă curentului academic, însă aduce 

noi răspunsuri şi, prin urmare, dorita înţelegere a lor. Încăl- 
carea regulilor înseamnă să mănânci din farfuria altuia - însă 
numai când ai motive serioase pentru aceasta. Şi motive 
există din belşug. 


tin nere fy 


Intervenția divină 


Realizarea unei punți peste prăpastia dintre Egipt şi 
America Centrală este cât se poate de logică. În ambele locuri 
zeii în flăcări se ridică la cer, cu toate că - din punctul de 
vedere al arheologilor - cele două culturi au existat în 
perioade diferite. Însă cine poate spune cu o siguranţă 
absolută care sunt originile acestor culturi şi dacă nu cumva 
au existat într-adevăr legături transatlantice chiar şi acum 
mii de ani. La Muzeul din Leyda, Olanda, poţi privi o tabletă 
din jad, cunoscută în literatura ştiinţifică sub numele de Placa 
de la Leyda. A fost descoperită în oraşul mayas Tikal (actual- 
mente în Guatemala). După numele dificil de tradus al unui 
zeu, pe această placă stă scris: „Au coborât stăpânii familiei 
cereşti din Tikal“. Indiferent cine au fost aceşti stăpâni 
cereşti, lucrurile nu au fost deloc diferite nici în Egipt (sau în 
China, Japonia, Tibet sau India, dacă tot a venit vorba). 


3.3, Disc solar înaripat, Karnak. Imagine reprodusă 
prin bunăvoința Tatjanei Ingold, Solothurn, Elveţia 

Vizitatorii tărâmului Nilului vor întâlni aşa-numitul „disc 
solar înaripat“ practic în toate templele. Este un disc sau un 
potir din aur cu aripi întinse larg şi colorate. Acoperişuri 
întregi ale unor temple (Dendera!) şi nenumărate intrări în 
temple (Karnak!) sunt decorate cu ele. (Vezi imaginea 3.3 de la 
pagina 106.) Aceste discuri solare înaripate sunt asociate de 
obicei cu zeul Horus - fiul lui Osiris şi al lui Isis - al cărui 
sălaş era în complexul templului Edfu (dintre Assuan şi 
Luxor). Acesta este locul în care discul solar înaripat este 
imortalizat pe unul dintre pereţii templului din Edfu. Inscrip- 
tiile descriu modul în care zeul Ra împreună cu suita lui au 
aterizat „la vestul acestei regiuni, la răsărit de canalul 
Pechennu“. Reprezentantul lui pe Pământ, faraonul, era în 
mod evident într-o încurcătură oarecare, deoarece i-a cerut 
zburătorului ceresc să-l ajute să le facă faţă duşmanilor săi. 


Sfânta maiestate Ra-Harmachis i-a vorbit sfântului tău 
Hor-Hut: O, tu, copile al Soarelui, sublimule, care ai 
fost creat de mine, loveşte duşmanul care se află în 

3.4. Textele lui Osiris şi Horus de pe pereţii templului din Edfu. Imagine 
reprodusă prin bunăvoința Tatjanei Ingold, Solothurn, Elveția. 

faţa ta, fără întârziere. Atunci Hor-Hut a zburat către 
Soare într-un mare disc solar cu aripi pe el... când şi-a 
văzut duşmanii din înaltul cerului... s-a repezit asupra 
lor atât de violent, încât ei nici nu l-au văzut cu ochii 
lor şi nici nu l-au auzit cu urechile lor. În scurt timp, 
nici măcar unul dintre capetele lor nu mai era viu. 
Hor-Hut, strălucitor şi plin de toate culorile, s-a întors 
în forma sa de mare disc solar înaripat la vasul lui 
Ra-Harmachis.* 


Acest text a fost tradus în 1870. Cu alte cuvinte, într-o 
perioadă în care niciun egiptolog nu ar fi avut de unde să 
aibă cunoştinţă de zborul supersonic. Pe vremea aceea nici 
măcar nu existau avioane. Însă atacul descris aici a venit în 
mod evident de sus („când şi-a văzut duşmanii din înaltul 
cerului“) şi trebuie că s-a produs cu viteze supersonice 
(„încât ei nici nu l-au văzut cu ochii lor şi nici nu l-au auzit 
cu urechile lor“). Rezultatele aici, pe Pământ, au fost 
corespunzător de infricosätoare. „În scurt timp, nici măcar 
unul dintre capetele lor nu mai era viu.“ Numai zeii ştiu ce 
armă îngrozitoare au folosit împotriva acestor oameni din 
Epoca de Piatră. 

Indiferent că este vorba despre Egipt, America Centrală 
sau vreun alt loc, toate aceste texte străvechi ne sunt pre- 
zentate astăzi ca un fel de Absurditate psihologică. Este 
păcat, pentru că sunt posibile interpretări în toate tonurile şi 
nuanțele. Mi se pare greu de imaginat „Saga discului solar 
înaripat“ într-un mod abstract, plutind orbeşte aşa cum mi 
se întâmplă, în ceața dogmei religioase /psihologice. După ce 
zeul Ra-Harmachis l-a ajutat pe faraon să-şi înfrângă 
duşmanii, a notat succint: „lată un loc plăcut în care să 
trăieşti.“ După aceea, întinderile înconjurătoare primesc un 
nume special şi sunt venerati zeii din cer şi de pe Pământ. Eu 
sugerez că poate n-ar trebui să pierdem prea mult timp 
citind cum cred alţii că stau lucrurile şi în ce fel ar trebui să 
le privim, potrivit opiniilor lor exaltate, ci să aruncăm o 
privire asupra textelor originale necomentate. 

„Hor-Hut a zburat spre cer ca un disc solar înaripat. Astfel 
a fost cunoscut de-atunci, ca Stăpân al Cerului... '5 Stăpân al 
Cerului? De ce nu altfel? De ce nu „omul spaţiului“? 

După cum o arată inscripţiile de la Edfu, ajutorul divin a 
fost adevăratul motiv pentru veneratia şi popularizarea 
discului solar înaripat, şi nu, aşa cum vor unii să ne facă să 
credem, Soarele dintr-o imaginară lume subterană şi suprate- 
rană. Textul de la Edfu spune cât se poate de clar: 


Harmakhis a zburat cu o corabie şi a aterizat alături de 
oraşul tronului lui Horus. Astfel a vorbit Thoth: 
trimitätorul luminii, care este născut din Ra, el a 
înfrânt duşmanul. El trebuie să fie cunoscut de azi 
înainte ca trimitätor al luminii, care este născut din 
muntele de lumină. Astfel i-a vorbit Harmakhis lui 
Thoth: Du acest disc al Soarelui în toate oraşele zeilor 
din Egiptul Inferior şi în toate oraşele zeilor din Egiptul 
Superior şi în toate oraşele zeilor.® 


Aici şi acolo 


Formularea trimitätor al luminii, pe care am folosit-o aici, 
nu reprezintă o creaţie personală. Provine din textul profeso- 
rului Heinrich Brugsch, care a tradus textul din Edfu în anul 
1870 (!). Aşadar, ce au înţeles logicii şi rationalii egiptologi - 
toţi fiind loiali şi obedienti faţă de şcoala de gândire căreia îi 
aparţineau şi zeitgeist-ului - din discul solar cu aripi? O 
ciudăţenie ceremonială. Sensul iniţial s-a pierdut. Nu a fost o 
fantezie sau un vis al unui egiptolog lipsit de cultură; a fost 
Pur şi simplu ceea ce astăzi am descrie prin OZN! Incapabilă 
să recunoască realitatea originară, doctrina academică 
transformă fostul adevăr în mit. lar acum lumea este din nou 
în regulă. Chiar aşa să fie? 

Un prieten, care este egiptolog, mi-a spus cândva că 
Numai gândul că un zeu oarecare ar fi intervenit într-un 
conflict dintre oameni a fost pur şi simplu de neconceput. În 

aceeaşi măsură în care ar fi de neconceput şi convingerea mea 
ca, la un moment dat, extratereştrii au intervenit în afacerile 
pământeşti. Însă logica omenească este pregătită uneori să 
realizeze salturi neaşteptate. În Vechiul Testament, de 
exemplu, Dumnezeu - coborând într-o coloană de fum, foc şi 
zgomote cataclismice - intervine adeseori pentru a-şi ajuta 
poporul ales în războaiele sale. Da, cât se poate de real! În 
acest caz, logica este infailibilă. Chiar aşa? 

Care este legătura dintre discul solar înaripat din Egipt şi 
America Centrală? 

În 1860, nu departe de satul Santa Lucia Cotzumalguapa 
din Guatemala (de pe coasta Pacificului), au fost descoperite 
mai multe stele în timpul 
unor lucrări de defrişare. 
Stirea a ajuns şi la cercetă- 
torul austriac dr. Habel, 
care a efectuat o călătorie 
în Mexic, în 1862, pentru a 
vizita locul excavatiilor. 
Doctorul Habel a făcut o 
serie de schiţe şi le-a 
prezentat directorului 
Muzeului Regal de Etnolo- 
gie din Berlin, dr. Adolf 
Bastian. Patru ani mai 
târziu, acesta a efectuat de 
asemenea o călătorie în 
Guatemala şi a achiziţionat 
toate fragmentele vechi de 
piatră de la proprietarul 
plantatiei pe care au fost 
descoperite stelele. Trans- 
portul acestor stele 
incredibil de grele in 
Europa a reprezentat o 
adevär ată bătaie de cap 3.5. Asa-numita „Odă Zeului Soare“. 
logistică. In cele din urmă, Imagine din colecţia autorului. 


| 110 | AMURGUL ZEILOR 


s-a decis tăierea în două a monstrilor din piatră, care au fost 
transportaţi astfel în portul San José, aflat la o distanţă de 
ceva mai mult de optzeci de kilometri. Pentru ca blocurile să 
fie mai uşoare, au fost scobite părţile posterioare. În timpul 
încărcării, una dintre stele a fost scăpată şi a ajuns în apele 
portului - unde se află şi în zilele noastre. Restul pot fi 
admirate la Muzeul de Etnologie din Berlin. Deoarece arheo- 
logii trebuie neapărat să eticheteze şi să categorisească totul 
(altfel nu pot expune artefactele), stelele au primit o denumi- 
re cât se poate de potrivită: Odă Zeului Soare, Şi pe bună 
dreptate, se vede foarte clar o fiinţă înaripată, învăluită în 
flăcări, coborând spre oamenii înspăimântați de jos. Chiar nu 
ai cum să nu vezi discul solar! 


Tehnologie extraterestră 


În textul de la Edfu referitor la discul solar înaripat, 
expresia frimitätor al luminii apare pe neaşteptate. Desigur, 
nu este ceva cu care să se poată descurca un egiptolog 
rational. Ce înseamnă de fapt „trimitätor al luminii“? A fost 
cumva greşit interpretat acest termen? Există, după toate 
probabilitățile, zeci dacă nu chiar sute de reprezentări ale 
acestor „trimitätori ai luminii,“ dar nu le recunoaştem noi 
pentru că - după cum a spus profetul biblic Ezechiel - avem 
ochi să vedem, dar nu vedem. 

În templul lui Seti I (cunoscut şi sub numele de Sethos) din 
Abydos, zeiţa Isis îi înmânează faraonului un obiect ciudat. 
Acest obiect trebuie să fi fost ceva cu adevărat excepţional; 
altfel, nu ar fi putut să-i fie atribuit direct zeiţei. Mai mult 
decât atât, acest obiect este, sub aspectul dimensiunilor, mai 
mare decât însuşi faraonul. Egiptologii îl numesc „stâlp Djed“. 
Asemenea stâlpi Djed, de diferite mărimi, au fost descoperiţi 
în tot Egiptul şi nimeni, până acum, nu a putut să aducă o 
explicaţie plauzibilă. Reprezentări ale stâlpilor Djed au fost 
descoperite până şi sub cea mai veche piramidă, cea de la 
Djoser, din Saqqara. Stâlpul trebuie să fi reprezentat ceva cu 

totul special, pentru că, încă din perioada timpurie a vechiului 
imperiu, exista o tagmä preoțească a „venerabilului Djed“. In 
Memfis exista chiar şi un ritual special pentru „ridicarea 
Djed-ului,“7 care era realizată de către faraon, cu ajutorul 
preoţilor săi. Mult mai târziu, după ce zeii iniţiali au plecat şi 
faraonii au fost numiţi „fiii zeilor“, nimeni nu şi-a mai amin- 
tit care era scopul real al acestor stâlpi Djed. Important este 
că aveau o legătură cu zeii. Asta era tot ce conta. Ca urmare, 
pot fi găsite reprezentări ale stâlpului Djed în numeroase 
variatiuni: pe zidurile templelor, în cripte, pe lăzile cu comori 
şi chiar cuferele de valori. Stâlpii Djed sunt la fel de obişnuiţi 
în Egipt ca şi discurile solare înaripate. Singura problemă este 
că nici măcar un singur expert nu a putut să avanseze o 
explicaţie plauzibilă cu privire la semnificaţia iniţială a 
acestui misterios obiect. Am citit în literatura de gen că 
stâlpul Djed era: un simbol al permanentei, un simbol al 
eternității, un fetiş preistoric, un copac defoliat, un stâlp 
încrustat, un simbol al fertilităţii, o ţeapă şi aşa mai departe. 

Şi dacă era altceva? Dacă era un „trimiţător de lumină?" 
Cel puţin arată de parcă ar fi aşa ceva. Să fie o idee nebu- 
nească? Când mă uit peste toate aceste interpretări încropite 
la repezeală date acestui ciudat obiect, aproape că-mi vine să 
râd. Ce-ar trebui să se întâmple ca să deschidem ochii şi să 
vedem lucrurile aşa cum sunt? Mi se pare mai plauzibil să 
considerăm stâlpul Djed ca fiind o reprezentare a unui 
dispozitiv tehnologic, decât să pretindem că ar fi un gen de 
„fetiş preistoric“ sau de „simbol al fertilităţii“! La urma 
urmelor, stâlpul Djed nu a fost unicul obiect pe care zeii l-au 
dat oamenilor. Un altul este Chivotul Legii, menţionat în 
Vechiul Testament. Poţi să citeşti despre el în Biblie. Moise a 
primit instrucţiuni extrem de precise cum să construiască un 
obiect tehnic din „zeul“ său (Leviticul, capitolul 25). Exista un 
original al acestui obiect; din partea lui Moise nu se aştepta 
decât să facă o copie: „Şi vezi să faci după chipul care ţi s-a 
arătat pe munte“ (Exodul 25:40). 

După aceea, lui Aaron, fratele lui Moise, i s-a spus să 
constituie o tagmă preoțească menită să aibă grijă de acest 

dispozitiv. Prin urmare, exista o echipă de specialişti - la fel 
ca tagma preoțească a stâlpului Djed. Un „trimitätor de 
lumină“ care le aparţinea zeilor nu era un lucru care să poată 
fi încredinţat oricui. Era periculos. Exact ca Chivotul Legii. 

La scurt timp după încheierea construirii Chivotului, 
Dumnezeu l-a avertizat pe slujitorul Lui, Moise, că trebuia să 
se asigure că Aaron va respecta explicit instrucţiunile „sau va 
muri“ (Leviticul 16:2). Ulterior, Chivotul Legii a fost implicat 
într-o serie de catastrofe. Filistinii au capturat Chivotul 
(Cartea Întâi a lui Samuel, capitolul 4) şi toţi gură-cască ce 
s-au apropiat de straniul obiect au murit de boli care astăzi 
probabil că ar fi descrise ca boală de iradiere. Le-au căzut 
unghiile de la mâini şi picioare, ca şi părul, pielea li s-a 
acoperit de „bube“ şi „bărbaţii care nu au murit au fost loviți 
de bube şi strigătele din cetate s-au ridicat până la cer“ 

(1 Samuel 5:12).8 Biblia ne povesteşte chiar şi despre un 
accident fatal suferit de un preot care a pierdut din vedere să 
respecte recomandările stricte de siguranţă: „... când au ajuns 
la aria lui Nacon, Uza a întins mâna spre Chivotul lui 
Dumnezeu şi l-a apucat pentru că era să-l răstoarne boii... 
Domnul s-a aprins de mânie împotriva lui Uza şi Dumnezeu 
l-a lovit pe loc pentru păcatul lui şi a murit acolo, lângă 
Chivotul lui Dumnezeu“. (II Samuel 6:6). 


3.6. Transportul Chivotului Legii (o ilustrație de pe o 
Biblie veche). Imaginea îi aparţine autorului. 


Bietul Uza! Şi încă el era unul dintre preoţi! Si care a fost 
marea lui greşeală? Ce fel de zeu îl ucide pe unul dintre 
supuşii lui pentru o clipă de neatentie? Biblia ne dă un 
răspuns: „Muntele Sinai era tot numai tum, pentru că 
Dumnezeu se pogorâse pe el în mijlocul focului. Fumul 
acesta se înălța ca fumul unui cuptor şi întreg muntele se 
cutremura cu putere“. (Exodul 19:18). 

Acelaşi Dumnezeu le-a cerut evreilor sacrificii (aur, argint, 
pietre preţioase) şi i-a repetat slujitorului său, Moise, că 
trebuia să le spună evreilor în termeni lipsiţi de echivoc: 
„Domnul a zis lui Moise: «Aşa să vorbeşti copiilor lui Israel: 
Ati văzut că v-am vorbit din Ceruri»“. (Exodul 20:22). 

(Poţi afla mai multe despre ce s-a întâmplat cu Chivotul 
Legii şi unde pot fi găsite în zilele noastre rămăşiţele acestui 
dispozitiv tehnic în una din cărţile mele anterioare, Signs of 
the Gods - Semnele zeilor.) 

Părţi din Vechiul Testament (Biblia), Vede (India), textele 
piramidelor (Egipt), Apocrifele (cum ar fi Cartea lui Enoch) şi 
Popol Vuh sunt mai logice dacă sunt abordate dintr-un punct 
de vedere contemporan şi se completează unele pe altele sub 
multe aspecte. Însă când e vorba despre Popol Vuh a mayasi- 
lor, lucrurile devin incredibil de complicate. Si din motive 
foarte bine întemeiate. Această carte a fost tradusă (în 
germană, limba mea maternă) de un anume dr. Wolfgang 
Cordan, care vorbea fluent mai multe dialecte mayase. El a 
numit textul acesta Cartea Consiliului.!0 Aceasta se întâmpla 
în urmă cu cincizeci de ani. Traducerea lui Cordan este 
realizată într-un stil verbal fluent, uşor de citit pentru cine 
doreşte. Următoarea generaţie de experţi în cultura maya nu a 
acceptat lucrarea lui Cordan şi a realizat o nouă traducere, de 
această dată mot-a-mot.!! Pentru a înţelege această versiune, 
trebuie să fi trăit în mijlocul mayasilor Quiche o vreme, 
deoarece pur şi simplu lasă loc pentru interpretări nesfärsite. 
Ce au vrut ei să spună, în realitate? Cum putem înţelege acest 
text? Ei bine, pentru început, trebuie să reținem că nu există 
un text „original“ al Popol Vuh. Toate traducerile se bazează 
pe o unică versiune care se recunoaşte că a existat în limba 

Quiche, dar a fost practic aşternută pe hârtie abia în secolul al 
XVIII-lea de către un cleric creştin, Părintele Francisco 
Ximenez. Pentru reprezentarea sunetelor limbii Quiche 
într-un mod care să le facă lizibile pentru contemporanii săi, 
preotul a folosit alfabetul latin. A trebuit să translitereze 
cuvintele Quiche, care pot fi pronunţate într-un mod reţinut, 
cântat, folosind sub aspect fonetic literele alfabetului latin. 
Mai uşor de zis decât de făcut. lată câteva extrase din 
traducerea literală.!? 


„Suveranul şi Şarpele Quetzal, cei care au născut copii... 
luminoşi sunt ei în apă...“ 


„Faţa Pământului nu era departe pentru el. Nici Xibalba 
(iadul, lumea de dincolo) nu era departe pentru el. 
Într-o clipă, a putut să se întoarcă în cer cu Huracan...“ 


„Pe urmă s-au ridicat ca luminile centrale. S-ar ridicat 
drept la cer... Astfel a fost pântecul cerului luminat 
peste fata Pământului, pentru că au venit să salasluias- 
că în cer... Cei patru sute de băieți care au murit de 
mâna iui Zipacna s-au ridicat şi ei să le devină tovarăşi. 
Au devenit o constelație a cerului. “ 


„... miraculoasa putere si esenţa spiritului... Suveranul 
şi Sarpele Quetzal. Astfel înfăţişarea lor a părut ome- 
neascd. Au ajuns să fie oameni. Puteau să vorbească și 
să converseze. Puteau să privească şi să asculte... de 
îndată le-a venit vederea...“ 


Şi aşa mai departe! 

Este foarie greu să traduci acest taimes-baimes într-o 
limbă inteiigibilă. Dacă ar fi să încerc eu, aş ajunge la o 
Versiune care ar avea prea puţin în comun cu originalul. Însă 
atât pot să spun: exaci ca Biblia, Popol Vuh vorbeşte despre 
un amestec al limbilor. Oamenii nu au mai putut să se 
înțeleagă unii cu ceilalți din cauza unei „pietre care le-a 

schimbat vorbirea când au venit de la Tulan“. Citim despre 
metale preţioase care trebuie să le fie date anumitor zei (care 
în acelaşi timp erau şi oameni). Există descrieri ale „oameni- 
lor negri şi oamenilor albi“, ale băieţilor care au fost sacrifi- 
Cat, ale unui munte numit „Hacavitz“ unde oamenii se 
inmulteau şi aşa mai departe. Este un talmes-balmes care a 
rezultat de pe urma neputinței limbii. 

Vocabularul vechilor cronicari era limitat. Multi dintre 
termenii pe care i-au folosit derivau din viaţa lor cotidiană şi 
din evenimentele naturale obişnuite: tribul şi familia, anima- 
lele şi plantele, uneltele timpurii şi armele simple, toate 
acestea aveau nume. Existau cuvinte pentru soare, apă, zi şi 
noapte, răsărit şi apus, fulger, tunet, naştere, boală şi moarte. 
Dar de fiecare dată când se petrecea câte ceva care nu putea 
fi descris cu această colecţie săracă de cuvinte, trebuia să se 
parafrazeze şi să se recurgă la descrieri, astfel încât cuvintele 
disponibile să fie făcute să evoce evenimentul în ochii minţii. 

Pe de altă parte, limba - cuvintele aranjate unul după 
altul - nu poate întotdeauna să exprime semnificaţia inten- 
tionatä. Gesturile reprezintă o parte la fel de importantă a 
procesului de comunicare ca şi imaginile sau muzica. La o 
licitaţie, când cineva ridică mâna cu cinci degete răsfirate, îi 
semnalează partenerului său din primul rând că vrea să-şi 
ridice oterta cu 50 000 de dolari. Nu trebuie să se scoată 
niciun sunet. Nu putem şti ce gesturi foloseau vechii povesti- 
tori ai culturii maya Quiche pentru a-şi spune poveştile. Un 
râset, un scâncet, o grimasă şi o bătaie din picior - oricare 
din acestea puteau fi folosite pentru a schimba sensul unei 
serii de cuvinte folosite. Îmi amintesc că am întâlnit odată un 
senn (un păstor de pe munte) într-o cabană alpină. Mi-a spus 
o poveste cu pitici care, aşa susţinea el, ar mai fi trăit încă în 
acea regiune. Când nu-i ajungeau cuvintele, se folosea de 
gesturi pline de înţeles. L-am înţeles. Fără cuvinte. 

Componenta nonlingvistică a comunicării - gesturile, 
intonatia, muzica, tristeţea, furia, fericirea sau expresiile 
faciale - nu pot fi exprimate prin simple cuvinte rostite. 
Limbajul vorbit este ruda săracă a gândului. Se invälmäseste 

după producerea unui eveniment si trebuie să inventeze 
termeni noi - cuvinte - pentru lucrurile care s-au întâmplat. 
Limbajul nu este o dogmă de valori eterne; este un organism 
în permanentă evoluţie. În funcţie de starea de dezvoltare a 
utilizatorului, limbajul nu este niciodată cu adevărat dezgolit 
de valori; se adaptează în permanenţă la zeitgeist. Ce se 
întâmplă, miturile aparţin epocilor superficial cercetate ale 
istoriei noastre trecute. Prin urmare, ţinând minte acest 
lucru, de câte ori şi-au schimbat de atunci încoace semnifi- 
caţiile aceste cuvinte pentru prima dată folosite atunci? Şi nu 
numai asta - şi cei care au consemnat pentru prima oară 
miturile şi-au încărcat cuvintele cu alte semnificaţii semanti- 
ce. La începuturile limbajului - să nu uităm acest lucru! - pur 
şi simplu nu exista niciun cuvânt pentru imposibil. Desigur, 
omul din Epoca de Piatră nu avea cuvinte cu care să numeas- 
că un elicopter, luminile fixate pe cască, pistolul, o navă 
aeriană sau o navetă spaţială, un costum spaţial de protecţie 
sau un OZN care spărgea timpanele, însă ştia cuvinte cum ar 
fi foc, fulger, cutremur, zgomot şi căldură. Şi atunci, a fost 
obligat să folosească aceste cuvinte pentru descrierea 
evenimentului imposibil pe care îl trăia. În acest fel, în 
America Centrală, a apărut mitul şarpelui cu pene - apropo, 
un lucru bine cunoscut şi în Egipt. De exemplu, în mormântul 
lui Seti I din Valea Regilor, se pot vedea numeroase repre- 
zentări de şerpi cu aripi. 

Mii de ani mai târziu, în Epoca Ratiunii în care trăim, 
lumea serioasă şi raţională a ştiinţei nu vrea să accepte că 
omul din Epoca de Piatră ar fi putut avea la modul cel mai 
real întâlniri cu o civilizaţie supertehnologizatä şi că ar fi 
putut să vadă orice maşină zburătoare asemănătoare 
elicopterului sau să întâlnească fiinţe pe care, în ignoranta 
lui, le-a numit zei. Atunci când până şi contextele originale 
sunt cât se poate de confuze - din cauza termenilor 
incomprehensibili şi a lipsei gesturilor - traducerile nu au 
Cum să nu sfârşească precum un fel de talmeş-balmeş 
Teligios-psihologic. Metodologiile pur şi simplu nu permit 
alte posibilităţi. Haos total! 

Serpi inaripati în morminte egiptene antice. Imagine reprodusă 
prin bunăvoința Tatjanei ingold, Solothurn, Elveţia. 


3.9. Un alt şarpe înaripat 
egiptean. imaginea 
îi aparţine autorului, 

` Etana deasupra Pământului 
Pe urmă, mai este şi bine cunoscutul mit al lui Etana, 

cândva parte a bibliotecii din tăblițe de lut a regelui asirian 
Asurbanipal (685-aprox. 627 î.Hr.). Descoperite în cursul 
excavatiilor efectuate la Ninive, täblitele sunt păstrate actual- 
mente la British Museum, la Londra. Originea poveştii este 
necunoscută, cu toate că părţi din ea sunt prezente şi în 
povestea mai veche a lui Ghilgameş. Povestea ne spune că 
Etana este dus în slava cerului de un vultur. Măreaţa pasăre îi 
cere în mod repetat să privească în jos: 


... După ce zboară la înălţimi o vreme, vulturului îi 
spune lui Etana; 

Priveşte, prietene, cum se vede Pământul, priveşte 
marea de o parte a muntelui lumii. 

Şi Pământul părea un munte, marea un lac... 

După ce a zburat şi mai sus, vulturul îi spune lui 
Etana: 

Priveşte, prietene, cum se vede Pământul. Şi 
Pământul a părut o plantație de pomi. 

Prietene, priveşte în jos şi vei vedea cum se vede 
Pământul. Şi Pământul a părut o grădină, iar marea 
întinsă cât o găleată. 

Şi l-a dus şi mai sus şi i-a spus: Prietene, priveşte 
acum, să vezi cum dispare Pământul. 

Am privit în jos şi am văzut că Pământul 
dispăruse şi ochii mei nu mai zăreau nici măcar marea 
cea întinsă. 

Prietene, nu mă pot înălța mai mult în cer. Opres- 
te-te acum să mă pot întoarce pe Pământ... 


„Vulturul a aselenizat“, a fost mesajul transmis la Houston 
de membrii echipajului de pe Apollo 11 când au devenit 
primii oameni care au pus piciorul pe Lună. Vulturu! a 
aselenizat. Chiar dacă în epopeea lui Etana este folosit 
cuvântul cer, este clar că aici se face referire la zborul spaţial. 

La urma urmelor, vulturul îşi poartă povara până în strato- 
sferă („marea întinsă [era] cât o găleată“) şi deasupra Pămân- 
tului („Am privit în jos şi am văzut că Pământul dispäruse...”). 
lar acum înghesuim totul în gândirea noastră încâlcită, 
religios-psihologică, pentru că lucrurile care nu se potrivesc 
pur şi simplu nu pot să existe. 

Prin urmare, vezi că nu putem avansa câtuşi de puţin 
aplicând vechile metode şi vechea gändire. Îmi face impresia 
că adevărații duşmani ai intuiţiei se găsesc în rândurile oame- 
nilor de ştiinţă. 

Omul Epocii de Piatră şi-a răspândit imaginile zeilor în 
întreaga lume. Adepții credincioşi ai religiilor institufionali- 
zate numesc aceste imagini idoli dacă nu corespund propri- 
ilor lor idei religioase preconcepute. Aceste imagini - chipuri 
groteşti, fiinţe inimaginabile cu limbi de foc, bestii şi mon- 
stri - au fost create de toate culturile din adâncul imaginaţiei 
lor. Diferite şi totuşi asemănătoare - în mare măsură aseme- 
nea limbajului - însă unde se află originile acestor zei portre- 
tizati artistic? 

Cu multe secole în urmă, Amr ibn Luhai, un călător prin 
întreaga Arabie, vorbea despre oameni care produceau sau 
venerau imagini cioplite. I-a întrebat care era izvorul acestei 
veneratii. Acesta este răspunsul pe care l-a primit: „Imaginile 
sunt stăpânii pe care i-am pregătit aidoma formelor şi 
fiinţelor lor cereşti“.!+ 

Însuşi „părintele scrierii istorice,“ grecul Herodot 
(circa 490-425 î.Hr.) a spus aproape acelaşi lucru. În a doua 
carte a Istoriilor sale, vorbeşte despre vizita sa la Teba 
(capitolele 141 şi 142) şi despre felul în care preoţii i-au 
explicat 341 de statui. 


Mi-au demonstrat atunci că toţi oamenii reprezentaţi 
de aceste statui erau fiinţe muritoare, care nu aveau 
nicio legătură cu zeii. Sustineau, pe de altă parte, că 
înaintea acestor oameni, zeii fuseseră regii Egiptului - 
că trăiseră alături de fiinţele omeneşti... Egiptenii 
susţin că ştiu cu precizie acest lucru, deoarece au 

ţinut intotdeauna socoteala şi au scris cronicile anilor 
care au trecut...!5 


La origini, Pământul a fost căminul oamenilor cavernelor, 
apoi al zeilor şi apoi al semizeilor (cu alte cuvinte, fiii şi 
fiicele zeilor), pe urmă a venit omenirea aşa cum o ştim noi 
astăzi şi în cele din urmă zeii au dispărut - însă nu înainte să 
promită că se vor întoarce într-o bună zi dintr-un viitor 
foarte îndepărtat. Oamenii au cioplit imagini, statui sau - în 
funcţie de nivelul de dezvoltare - picturi rupestre ale acestor 
zei, însă toți nutreau aceleaşi gânduri în minţile lor: şi 
mayaşii, şi egiptenii, şi indienii, şi toţi ceilalţi. Ceea ce repre- 
zentau erau nişte fiinţe inexplicabile, cu aspect măreț, 
transfigurate, din altă lume. Însă odinioară fuseseră reali: 
fuseseră activi în mijlocul popoarelor Epocii de Piatră. 

Acelaşi lucru se aplică şi templelor! La origini, aceste 
„forme cereşti“ au slujit drept inspiraţie pentru temple. 
Omenirea a imitat întotdeauna ceea ce a admirat, dar şi ceea 
ce nu a înţeles. Aceste altare au fost construite atrăgător 
pentru că oamenii primitivi sperau că adevărații zei îi vor 
aproba, vor cobori şi vor apăra comunitatea omenească de 
duşmanii săi. Desigur, aceasta a fost scânteia care a stimulat 
construirea de aşezări în zonele înconjurătoare. Tagma 
preoțească şi-a făcut datoria pentru a se asigura că atât 
credinţa în zei, cât şi frica de pedeapsa divină nu se pierd. 
Restul este istorie. 

Este cât se poate de uşor de demonstrat valabilitatea 
acestei afirmaţii şi oricine o poate înţelege, câtă vreme se 
stabilesc legăturile cu alte culturi. În lipsa acestor legături, în 
lipsa mitologiei comparative, probabil că vom continua să 
bâjbâim în întuneric. În cele douăzeci şi cinci de cărţi 
non-ficțiune pe care le-am scris până acum, am adus sute de 
mărturii atestabile. Iată câteva exemple: 


e Picturile murale din Sahara (Tassili), Brazilia (Ceta 


Cidades la Piripiri), din Statele Unite (teritoriile Hopi), 
Australia (Ţinutul Arnhem la Nourlangie şi lanţul 

muntos Kimberley), Canada (insula Vancouver) şi multe 
altele dovedesc o deosebită consecvență internaţională 
în privinţa reprezentării zeilor. 

e Figurinele Dogu din Japonia seamănă foarte mult cu 
statuile zeilor din Columbia, Peru şi Bolivia. 

e Costumele din paie purtate de membrii tribului brazili- 
an Kayapo reflectă amintirea tribală a mentorilor lor 
cereşti, ca şi păpuşile kachina ale populațiilor de 
indieni hopi din Arizona. 


Oare nimic din toate acestea nu are nici pic de greutate? 
Nu putem considera că este vorba despre nişte dovezi? 


„Dacă studiezi teoriile propuse de Erich von Dâniken 
cu mintea deschisă şi impartialä, vei vedea că nimic 
din ceea ce conţin aceste ipoteze nu contrazice de 
fapt cele mai stricte reguli ale ştiinţei sau ale înţelegerii 
universului. “ 
Luis Navia, 
profesor de filosofie, 
New York Institute of Technology 


Aceşti extraterestri - zeii greşit intelesi din timpurile 
străvechi - au promis că se vor întoarce pe Pământ. Această 
promisiune de revenire a fost imortalizată de mitologia 
mayasä şi în calendarul mayas. Însă mayasii nu au fost 
singurii care aşteaptă o întoarcere. Mai există şi o „Zi a 
Judecăţii de Apoi“ care se apropie. 

IMAGINI DE LA PUMA PUNKU 


Statuia zeiței fertilităţii Pachamama 


Imagine reprodusă prin bunăvoința Tatjanei Ingold 

Vizitatorii sitului 
Puma Punku 

s-au minunat 

de dimensiunile 

si de detaliile ruinelor. 
„Fiecare lespede 

este o capodoperă”, 
spune autorul 

Erich von Däniken (pe 
pagina următoare, jos). 


OARE SCULPTURILE, DESENELE ȘI FORMELE 
DIN ANTICHITATE PREZINTĂ ÎNTÂLNIRI ALE OAMENILOR 
NU CU NIŞTE ZEI, CI CU ALTE FĂPTURI VENITE „DE SUS“? 


Fiinte hibride 
pe Obeliscul 
Negru al lui 
Shalmaneser 
Stânga jos: Isis 
îi înmânează 
lui Seti 

stâlpul Djed 
in templul 

din Abydos. 


Imaginile îi aparţin autorului (4) 


Dreapta sus: 
Figurina Dogu 
din Japonia. 
Dreapta jos: 
Discul solar 
maripat de 

la Dendera, 


Foipt. E 


Capitolul 4 


Întoarcerea zeilor 


4.1. Inscripţie de pe monumentul numărul 6 din Tortuguero. Imagine din 
colecţia autorului. 


Această imagine prezintă o inscripţie mayaşă de pe monu- 

mentul numărul 6 de la Tortuguero. Este o aşezare mică din 
statul mexican Tabasco, aflată la aproximativ 80 kilometri 
nord-est de Palenque. Orice specialist în cultura maya poate 
să citească inscripţia. Începi cu prima glifă din colțul din 
Stânga sus apoi treci la următoarea, pe urmă cobori pe a doua 
linie, de la stânga la dreapta. Experții maya citesc: 

„tzuhtzajoom / u yuxlajuun bak’tun chan ajaw / ux 


„se va sfärsi / al 13-lea bak’tun 4 ajaw / 3 uniww / se 
va petrece (urmätoarea glifä lipseste) / Bolon Yokte va 
cobori...“ (următoarea glifă lipseşte). 


Prin urmare, un zeu pe nume „Bolon Yokte“ va cobori pe 
Pământ într-o anumită zi. Dacă transformăm această zi 
potrivit calendarului nostru, înseamnă 23 decembrie 2012. 
Aşadar, la ce ne putem aştepta în această zi? Şi cine este acest 
„Bolon Yokte“? 

Exact acelaşi Bolon Yokte apare pe aşa-numita „Vază a 
celor Şapte Zei“. Aici este venerat în mod repetat ca fiind 
„Sfântul“, o „fiinţă divină“ care a fost implicată în crearea 
lumii. Bolon Yokte a fost amestecat chiar de la începutul 
calendarului mayas, din 13 august 3114 î.Hr. lar în templul 
numărul XIV din Palenque, de asemenea apare Bolon Yokte, în 
legătură cu un eveniment care, din nefericire, nu poate să fie 
descifrat din glife. În orice caz, acest eveniment necunoscut 
s-a produs în incredibila dată de 29 iulie 931 449 î.Hr. - data 
este clar lizibilă. Cu alte cuvinte, s-a întâmplat cu foarte mult 
timp înainte să fi existat vreun mayaş. Bolon Yokte mai apare 
şi la pagina 60 a Codexului din Dresda, unul dintre puţinele 
documente mayaşe scrise de mână care au supravieţuit 
distrugerii de către spanioli şi mai apare şi în „Cărţile Chilam 
Balam“. Acestea sunt manuscrise scrise de preoţi, dar abia 
după conquista spaniolă. 

Bolon Yokte este întotdeauna menţionat în legătură cu o 
imensă putere. Trebuie să fi fost una dintre acele fiinţe 
necunoscute, puternice, care au inspirat frică şi pe care 
oamenii nu le-au putut explica altfel. Bolon Yokte nu este 
singurul care apare în relatările referitoare la întoarcerea 
aşa-zişilor zei; din calendarul mayaş se poate deduce întoar- 
cerea zeilor. Deci, cum funcţionează acest calendar? 

Mai multe glife de pe monumentul din Tortuguero 
prezintă înflorituri şi linii verticale foarte fine. Acestea sunt 

numerele mayaşe. Sunt la fel de omniprezente în lumea 
mayasä ca şi discul solar înaripat. Pentru a putea înţelege 
măcar firul principal - respectiv cel referitor la întoarcerea 
zeilor - ar trebui să ştii câte ceva despre prăbuşirea culturii 
mayase şi despre funcţionarea calendarului mayas. (M-am 
ocupat în amänuntime de acest subiect în una din cărţile mele 
anterioare, Der Tag, an dem die Götter kamen - Ziua în care 
au venit zeii.) 


Brutalii cuceritori 


În ziua de sâmbătă, 15 noiembrie 1519, conquistadorul 
Hernando Cortés (1485-1547) aştepta împreună cu trupele 
sale la mică distanţă de Tenochtitlan. Aşezat în mijlocul unei 
lagune cu sclipiri argintii, oraşul domina mândru peisajul cu 
misterioasele şi misticele sale temple, palate, coloane şi 
tumuri în formă de piramide. Îmbrăcat într-o uniformă 
splendidă de amiral, Cortes păşea în fruntea micii sale suite. 
Arcaşi şi călăreţi mergeau pe flancuri - flamuri şi steaguri 
bogate în culori le fluturau prinse de lănci - o gardă de 
onoare pentru viitorul conquistador care înainta pe largul 
bulevard spre Tenochtitlan. 

Conducătorul aztec, Moctezuma, a coborât să-l întâmpine 
pe străin, purtat într-o lectică încărcată de pietre preţioase şi 
placată cu aur de sclavi care întinseseră o lungă traversă de 
bumbac pe întregul drum. Cortés a coborât din şa fără să-şi 
ia, nici măcar o secundă, ochii de la conducătorul aztec. 

C.W. Ceram a scris despre această întâlnire în cartea sa de 
arheologie devenită celebră în întreaga lume, Gods, Graves 
and Scholars - Zei, morminte şi învăţaţi: 


Pentru prima oară în marea istorie a descoperirilor, s-a 
întâmplat ca cineva din Occidentul creştin să nu mai fie 
obligat să reconstruiască o cultură bogată, străină, din 
rămăşiţele sale, putând să o cunoască în carne şi oase. 
Cortés s-a aflat în faţa lui Moctezuma - a fost ca şi 

cum Brugsch-Bey ar fi dat brusc peste Ramses sau 
Koldewey s-ar fi întâlnit cu Nabucodonosor în timpul 
unei plimbări prin grădinile suspendate ale Babilonului 
şi au putut, precum Cortés şi Moctezuma, să discute 
liber unul cu celălalt.! 


Moctezuma era, la momentul acela, stăpânul a peste 
200 000 de războinici. În ciuda tunurilor spaniolilor, 
i-ar fi putut distruge cu uşurinţă pe intruși. De ce nu 
a ales Moctezuma să lupte? De ce a preferat, în schimb, 
calea supunerii? 

Răspunsul constă probabil în religia aztecă - aceeaşi, 
apropo, practicată de mayasi. Diferenţa dintre azteci si 
mayasi este predominant una geografică: aztecii au trăit pe 
înălțimi; mayaşii la câmpii. Şi la fel cum aşteptau evreii 
întoarcerea lui Mesia, musulmanii, pe a lui Mahdi şi incașii, 
pe a zeului lor Viracocha, fiul soarelui, aşa cum locuitorii 
insulelor din sudul Pacificului aşteptau reîntoarcerea 
zeului lor care să-i recompenseze sau aşa cum aşteptau 
egiptenii întoarcerea lui Osiris (din constelația Orion), la fel 
aşteptau şi aztecii şi mayaşii întoarcerea mäntuitorului lor, 
„Şarpele Quetzal“. 

Aztecii şi mayasii au trăit potrivit unor cicluri precise ale 
calendarului. Clădirile erau ridicate în armonie cu ritmul 
calendarului şi potrivit calendarului se organizau zilele de 
sărbătoare. (Exact la fel procedăm noi astăzi. Sărbătorile 
creştine cum ar fi Paştele, Rusaliile şi Crăciunul sunt aspecte 
dominante ale anului nostru, şi pentru evenimentele noastre 
sportive internaţionale, cum ar fi Jocurile Olimpice sau Cupa 
Mondială la fotbal, se construieşte infrastructura unor noi 
clădiri imense.) Întâmplarea a făcut ca sosirea lui Cortés să 
coincidă cu sfârşitul unei perioade a calendarului - un 
moment în care creşteau aşteptările legate de întoarcerea 
mult aşteptată a Şarpelui Quetzal. Preoţii se rugaseră 
îndelung pentru acest eveniment. lar acum, în sfârşit, 
evenimentul pe care toate legendele îl prevestiseră cores- 
pundea datei. Este posibil, ori ar fi fost chiar necesar, ca 

marele preot cucernic Moctezuma să-l fi recunoscut pe 
Cortes, acest om alb cu barbă, ca fiind îndelung asteptatul 
emisar al „Sarpelui Quetzal“. 

Drept care l-a primit pe acest străin cu pompă şi ceremo- 
nii şi chiar i-a pus la dispoziţie palatul său ca reşedinţă. 
Cortes s-a bucurat de această ospitalitate generoasă timp de 
trei zile şi apoi a cerut să fie construită o capelă. Bucuros, 
Moctezuma a adunat o echipă de artizani azteci care să 
construiască o casă creştină de venerație. 

Spaniolii s-au considerat armată de ocupaţie - ceea ce 
şi erau - şi au urmărit cu suspiciune progresul lucrărilor. Pe 
un zid au observat un loc care tocmai fusese astupat cu 
ipsos şi au bănuit că în locul acela fusese ascunsă o uşă. În 
secret, au spart peretele şi s-au pomenit într-o încăpere 
plină cu statuete din aur, bare de aur şi argint, podoabe 
încrustate cu pietre preţioase şi stofe de calitate, tesute cu 
pene. Cortes a estimat valoarea acestei descoperiri undeva în 
jurul a 162 000 de pesos de aur (aproximativ 10 milioane de 
dolari în banii de astăzi). 

În cursul unei serbări în onoarea zeului Teocalli, 
spaniolii au aşteptat incordati semnalul convenit. Atunci când 
într-un târziu a fost dat, au lovit cu un rezultat ucigător, 
masacrând şapte sute de nobili şi preoţi azteci neinarmati, 
fără avertisment. Aztecii şi-au pierdut răbdarea cu conducă- 
torul lor şi l-au răsturnat de la putere pe Moctezuma. După 
ce l-au făcut pe fratele lui rege, au atacat palatul în care erau 
gäzduiti spaniolii. Brusc, Tenochtitlan s-a transformat 
într-un haos sângeros. Cortés le-a dat ordin oamenilor lui să 
incendieze templele şi casele. În timp ce spaniolii erau 
pretutindeni şi îi măcelăreau pe azteci cu armele lor superi- 
oare, nimeni altul decât monarhul răsturnat de la putere, 
Moctezuma, şi-a oferit serviciile ca intermediar - gândeşte-te 
numai ce idee! A fost ultima care i-a venit: în 30 iunie 1520, 
înfuriaţi, compatrioţii săi l-au omorât prin lapidare. 

În sfârşit, Cortes a dat ordinul de ambalare şi de ridicare a 
comorii. Incärcati cu aur, argint şi pietre preţioase, spaniolii 
Plănuiau să se furişeze afară din Tenochtitlan. Un aztec din 

gardă i-a descoperit pe jefuitori şi a dat semnalul de alarmă. 
Aztecii au pornit imediat pe urmele spaniolilor. 


| Noaptea regretelor 


Aceasta a fost noche triste, noaptea regretelor pentru 
spanioli. Au fugit cuprinsi de panică. Greutatea aurului şi 
argintului îi întârzia mult. Se poticneau şi cădeau; unii chiar 
s-au înecat în mlaştini. Războinicii azteci i-au ucis pe mulţi 
dintre ei. Cai şi călăreţi alergau sub o ploaie de săgeți; erau 
bombardaţi cu pietre aruncate cu praştiile. Lănci cu vârfurile 
din obsidian - o rocă cristalină cu tendinţa de a se desface în 
aşchii - străpungeau trupurile ocupanților atât de urâţi. În acea 
noapte de coşmar, suita lui Cortes a tost redusă la jumătate; el 
însuşi a fost grav rănit şi o mare parte a comorii care le trezise 
avarifia s-a scufundat în apele şi în smârcurile din lagună. 
Noche triste! 

Câteva săptămâni mai târziu, Cortes s-a întors cu întăriri 
bine înarmate. Regele Cuauhtémoc, nepotul lui Moctezuma, 
era noul conducător în Tenochtitlan. Şi-a apărat cu destoinicie 
oraşul, dar sub bombardamentul permanent al tunurilor 
spaniolilor şi al maşinilor de asediu, în cele din urmă a fost 
obligat să capituleze. Cortes avea mână liberă să distrugă 
oraşul ca să-i găsească comorile. Însă chiar şi sub tortură, 
Cuauhtemoc a refuzat să dezvăluie locul în care se afla 
ascunzătoarea. Drept care a fost spânzurat. La urma urmelor, 
nu era vorba doar despre aur, argint şi pietre preţioase, ci şi 
despre relicve sfinte, manuscrise şi, posibil, chiar daruri din 
partea zeilor. Comoara aztecilor a rămas dispărută - până în 
zilele noastre. 

Mândrul Tenochtitlan a fost cucerit definitiv de spanioli în 
anul 1521. Templele şi piramidele sale, idolii, stelele şi biblio- 
tecile au fost reduse la nişte mormane de dărâmături şi cenuşă. 
În zilele noastre, Ciudad de Mexico se află exact pe acest loc. 

Au urmat decenii în cursul cărora America Centrală a rămas 
sub jugul stăpânirii spaniole. Într-o serie de bătălii sângeroase 

purtate în câmpii, spaniolii i-au înfrânt pe mayaşi trib cu trib. 
Indigenii nesupusi au fost torturați cu brutalitate şi adeseori 
au fost pur şi simplu duşi în pragul epuizării. Au fost obligaţi 
să trăiască sub domnia violenţei şi terorii şi în curând - 
agravându-li-se şi mai mult situaţia - au început să fie 
victimele epidemiilor. Nu a durat mult până când spaniolii 
aproape că nici n-au mai fost obligaţi să depună efortul de a 
cuceri regiuni sau de a rade oraşe de pe faţa pământului. În 
timp ce vechii zei erau obligaţi să facă loc noii religii aflate 
sub semnul crucii, aztecii şi mayaşii s-au risipit în cele patru 
vânturi. Palatele odinioară grandioase s-au prefăcut treptat în 
ruine. Jungla rapace din pădurea tropicală, toridă şi umedă, a 
înghiţit treptat piramidele, a pătruns în temple şi a răsturnat 
platformele. Serpii, jaguarii şi alte animale aparţinând faunei 
tropicale şi-au făcut sălaşurile în aceste locuri. Documente de 
o inestimabilă valoare au putrezit pur şi simplu, devenind 
hrană pentru furnici şi gândaci. lar soarele a apus definitiv 
peste o cultură care avea cunoştinţe neştiute referitoare la 
acei zei din trecut. 


Semnul crucii | 


În America Centrală au sosit şi mai multe corăbii spaniole. 
Hoarde de aventurieri, oficialități, vânători de comori şi preoţi 
s-au aventurat în traversarea oceanului. Era vorba doar 
despre aur şi creştinare. La treizeci de ani de la distrugerea 
oraşului Tenochtitlan, în Lumea Nouă a sosit un anume tânăr 
spaniol. Numele său era Fratele Diego de Landa. Născut în 
1524, din părinţi nobili, la Cifuentes, în provincia Guadalajara 
din Spania. Aceasta a fost perioada marii expansiuni a bisericii 
Şi era o practică consacrată în rândul familiilor bogate să 
trimită un fiu sau o fiică în slujba bisericii. Diego de Landa 
Şi-a început viaţa în mănăstirea franciscană din San Juan de 
los Reyes, la frageda vârstă de şaisprezece ani. Absolut 
devotat lui Hristos, s-a pregătit pentru misiunea sa printr-un 
Program de ascetism. Diego avea numai douăzeci şi cinci de 

ani când a fost numit într-un grup de tineri călugări, a cărui 
sarcină consta în convertirea a 300 0UU de băştinaşi din 
peninsula Yucatân. 

Inteligent şi animat de dorinţa nestăpânită de a-l sluji pe 
Hristos din toate puterile sale, tânărul Diego a învăţat limba 
mayaşă în numai câteva luni, astfel încât era pregătit deja 
să-şi recite predicile şi sfânta dogmă în limba mayasa, înainte 
de a sosi în Yucatán. 

Prin urmare, nici nu este de mirare că Diego era considerat 
o mare speranţă. Aproape imediat a fost numit intendent al 
noii mănăstiri din Izamal şi a început să înființeze misiuni 
satelit. La urma urmelor, terenul nu costa nimic - îl luaseră de 
la indieni - şi era cât se poate de uşor să beneficiezi de 
munca sclavilor. Diego de Landa purta haine aspre, de lână şi 
supraveghea personal educaţia tinerilor indieni. Cei convertiți 
la creştinism erau în curând plini de acelaşi zel ca şi maestrul 
lor şi au distrus vechile altare cu acelaşi entuziasm care îl 
înflăcăra şi pe el. 

Diego privea cu un mare interes clădirile impozante din 
T'ho, văzând însă, în ele, numai o sursă de piatră pentru 
construirea noului oraş creştin Mérida. Şi astfel, templele 
mayaşe au devenit catedrale creştine; piramidele au devenit 
clădiri administrative pentru stăpânitorii spanioli. În ciuda 
faptului că milioane de pietre șlefuite au fost transportate pe 
noile şantiere, Diego de Landa se îndoia că „rezerva de 
material de construcţii putea fi epuizată vreodată.“? 

În cele din urmă, evlaviosul zelot Diego de Landa a fost 
numit şef al ordinului franciscan, înainte de a fi numit 
episcop al noului oraş creştin Mérida. Se înfuria când îi vedea 
pe mayasi cramponându-se de vechea lor cultură si de 
ritualurile lor - nepregätiti să renunţe la vechii lor zei. Prin 
urmare, a dat ordin ca toţi idolii şi toate manuscrisele mayase 
să fie distruse. Data de 12 iulie 1562 a fost cu siguranţă o zi 
care merită să fie reţinută: 5 000 de icoane, 13 altare, 192 de 
vase rituale şi 27 de lucrări ştiinţifice şi religioase, laolaltă cu 
alte manuscrise ilustrate, au fost aruncate grămadă în faţa 
bisericii San Miguel din Mani. La porunca lui Diego de Landa, 

s-a dat foc acestei grămezi. Flăcările s-au întins şi au devo- 
rat, au înghiţit complet documente de neînlocuit ale unei 
culturi grandioase. În mod ironic, numele oraşului, Mani, se 
traduce prin „s-a sfârşit“. 

Fără să fie deranjat cätusi de puţin de acest gest distruc- 
tiv, Diego de Landa nota: „Am găsit un mare număr de cărţi 
cu ilustraţii, însă conţineau numai minciuni şi lucruri diavo- 
leşti. Le-am ars pe toate, ceea ce i-a umplut de durere pe 
mayasi, făcându-i să sufere profund“.? 

Durerea aceasta durează până în zilele noastre - şi nu 
numai în rândurile cercetătorilor culturii mayase, ci şi ale 
unor autori, cum sunt şi eu. Dacă am mai fi avut acces la 
aceste texte vechi... Nu ar fi mai trebuit să bâjbâim infrigurati 
după indicii cu ajutorul cărora să putem renaşte cunoştinţele 
care au existat până acum mii de ani în Egipt şi India şi până 
acum sute de ani în America Centrală, şi care făceau parte din 
înţelepciunea consacrată a invätatilor acelor timpuri - de 
exemplu, cunoştinţele referitoare la vizitele zeilor (respectiv 
ale extratereştrilor) în cursul Epocii de Piatră. 

Autodafâul din Mani a reprezentat însă doar semnalul de 
început. În zelul lor orbesc, misionarii au ars manuscrisele 
mayaşe oriunde le-au găsit. Folosindu-se de justificarea că 
erau „lucrarea diavolului“, episcopul de Landa a distrus toate 
urmele culturii mayaşe care aveau legătură cu zeii, la fel ca în 
Peru şi în Bolivia (vezi capitolul 1). 


Scrieri mayase | 

In ciuda tuturor acestor fapte - şi cu siguranţă ca o mică 
ironie a istoriei - cui trebuie să-i multumeascä cercetătorii 
pentru că le-au pus la dispoziţie cheile matematicii şi 
calendarului mayaşe? Nimănui altuia decât nemilosului 
Diego de Landa. Pentru că, fără el, nu am cunoaște nici 
calendarul mayas, nici sistemul lor numeric şi nu am şti nimic 
referitor la întoarcerea zeilor. „Cum de s-a întâmplat aşa 
ceva?“ vei întreba. 

Fi bine, episcopul Diego de Landa - astăzi l-am descrie ca 
fiind pasărea de pradă din rândul misionarilor - a ajuns 
cumva în vizorul curţii regale spaniole. Informatorii au dus în 
îndepărtata Spanie veşti potrivit cărora Diego ar fi ars până şi 
obiecte din aur. Trezindu-se brusc supus la presiuni, Diego de 
Landa a început să-şi caute aliaţi în Lumea Nouă, aliaţi care 
i-au făcut cunoștință cu secretele cunoaşterii mayaşe. Mento- 
rii săi au fost fiii familiilor nobile indigene. Erau convertiți la 
creştinism şi l-au învăţat pe episcopul de Landa tot ce aflaseră 
şi ei de la părinţii lor - informaţie cu informaţie. Diego de 
Landa a notat totul în limba latină. A aflat despre sistemul nu- 
meric mayas şi despre calendar, dar şi despre mecanismul 
alfabetului lor. Şi astfel a apărut o adevărată apologie cu titlul 
Relación de las cosas de Yucatán - Un raport asupra lucrurilor 
din Yucatán. Acest text s-a dovedit a fi o sursă deosebit de 
importantă pentru cercetările în domeniul culturii mayase. Şi a 
fost redescoperit dintr-o pură întâmplare. 

Trei sute de ani mai târziu (!), abatele Charles-Etienne 
Brasseur (1814-1874), un cleric care lucra la Biblioteca Regală 
din Madrid, a descoperit un document cât se poate de banal 
strecurat între două manuscrise in folio legate în aur. Brasseur, 
care fusese el însuşi timp de mai mulţi ani misionar in 
Guatemala, a fost fascinat. Glifele şi schiţele mayaşe ieşeau în 
evidenţă dintre caracterele latine mici, scrise cu negru. În afară 
de aceasta, mai existau şi mai multe înflorituri şi schiţe făcute 
la repezeală, precum şi linii scurte făcute unele peste altele. 
Printr-o pură coincidenţă, Brasseur a descoperit cheia care 
deschide calea în jungla numerelor şi literelor mayase. 

Episcopul Diego de Landa scria în apologia sa: „Cele mai 
importante lucruri pentru şefii de triburi, pe lângă teritoriile 
pe care le stăpâneau, erau cărţile ştiinţifice“. 

Conationalul lui de Landa, Jose de Acosta, a mers şi mai 
departe: „În Yucatán existau cărţi legate şi împăturite în care 
indienii îşi păstrau cunoştinţele despre planete, natură şi 
folclorul lor străvechi“. 

Numai patru manuscrise mayase din perioada prespa- 
niola au supravieţuit distrugerii din America Centrală. Sunt 

Pagini din Codexul 


de la Madrid. 


Imagini din colecţia 
autorului. 

cunoscute sub numele de codice şi actualmente pot fi găsite 
în Ciudad de Mexico, Madrid, Paris şi Dresda. Codexul de la 
Madrid a fost descoperit de abatele Brasseur, acelaşi care a 
descoperit şi textul lui Diego de Landa, aflându-se în posesia 
unui profesor de la facultatea de diplomaţie din Madrid. 
Codicele de la Paris a fost descoperit într-un coş de gunoi de 
la Biblioteca Naţională din Paris, iar Codexul de la Dresda a 
fost adus în Dresda din Italia, de către Johann Christian 
Götze, un bibliotecar de la Biblioteca Regală. Aceasta s-a 
întâmplat în 1739. Götze scria la vremea respectivă: 


Biblioteca noastră Regală are acum un avantaj în faţa 
multor altora, deoarece posedă o comoară rară. A fost 
descoperită în mâinile unei persoane particulare la 
Viena şi a fost păstrată mai mult întâmplător, de vreme 
ce posesorul nu i-a bănuit valoarea. Fără îndoială, face 
parte din averea unui spaniol care fie a fost în America 
el însuşi, fie un sträbun al eäu 7 


Nu i-a bănuit valoarea? Ce-aş putea spune! În zilele noas- 
tre, Codexul de la Dresda valorează câteva milioane de dolari. 
Al patrulea manuscris mayaş poartă numele de Codexul 
Grolier. Constă în unsprezece pagini complete referitoare la 

planeta Venus. 

Toate manuscrisele mayaşe sunt scrise pe foi subţiri din 
pergament făcute din fibre de smochin sălbatic, care creştea 
în regiune. Iniţial, coaja acestor copaci era făcută mai elastică 
prin tratarea cu sevă din copacii de cauciuc. Pe urmă trebuia 
să fie acoperită cu amidon din legumele cu tuberculi, după 
care era întinsă pentru a se usca înainte de a fi vopsită în 
patru culori, folosindu-se pene fine. În cele din urmă, ma- 
nuscrisele erau împăturite ca un acordeon. 

Nu este cunoscută vârsta manuscriselor mayaşe. Dacă 
sunt copii ale unor documente mai vechi (ceea ce este proba- 
bil), conţinutul lor ar putea să aibă cel puţin 2 000 de ani 
(dacă nu chiar mai mult!). Codexul de la Paris conţine profeţii, 
Codexul de la Madrid este un horoscop, după câte s-ar părea, 


142 | AMURGUL ZEILOR 
nen H 


iar Codexul de la Dresda este plin cu relaţii matematice și 
astronomice. Actualmente toate sunt lizibile, mulţumită 
episcopului Diego de Landa, care ne-a oferit cheia sistemului 
numeric mayaş. 


| Codexul de la Dresda | 


Cercetătorii culturii mayase au încercat timp de două sute 
de ani să descifreze codicele. Meticuloşii reprezentanţi ai 
mediului academic au reuşit să reconstruiască mare parte - 
însă o parte la fel de mare rămâne învăluită în ceața interpre- 
tărilor. Profesorul Thomas Barthel, expert în sistemele 
mayaşe de scriere, face referire la un „caracter evident 
amestecat“? deoarece aceleaşi semne pot să aibă, uneori, 
semnificaţii complet diferite. Mai există şi blocuri de hiero- 
glife plasate la mijlocul unui text cu numere sau jocuri de 
cuvinte care „oferă numeroase posibilităţi diferite de inter- 
pretare, ale căror sensuri sunt adeseori complet opuse“.? 

Cu toate acestea, ceea ce au descoperit cercetătorii are 
darul de a-ţi tăia complet respiraţia. Codexul de la Dresda 
vorbeşte despre orbitele lui Venus, anumiţi zei care sunt 
descrişi ca fiind „stăpânii cerurilor“, un zeu al tunetului şi al 
fulgerului şi, desigur, despre complicatul calendar mayaş. 
Specialiştii în cultura mayasä au etichetat această panoplie 
confuză de zei cu diferite litere. În Codexul de la Dresda, este 
vorba mai mult despre zeii A, D, E şi N, cu toate că este 
adeseori neclar care sunt faptele pentru care sunt răspunză- 
tori diferitii zei. Şase file din Codexul de la Dresda conţin 
profilele astronomice ale planetei Venus, două file vorbesc 
despre orbita lui Marte şi patru despre orbita lui Jupiter şi 
Chiar despre lunile sale. Unele dintre aceste foi se ocupă în 
principal de Lună, Mercur şi Saturn, dar sunt menţionate şi 
constelaţiile Orion, Gemenii şi Pleiadele. Pline de calcule 
complexe, tabelele prezintă până şi punctele de referinţă ale 
planetelor în raport unele cu altele şi poziţiile lor respective, 
raportate la Pământ. 

Urmează durata anilor de pe Mercur, Venus, Pământ şi 
Marte care ajung până la 135 200 de zile. Strămoşii 
mayasilor se ocupau chiar şi cu cifre astronomice, de 400 de 
milioane de ani. 


AA O pagină din Codexul de la Dresda, 
acoperită de calcule matematice. Imagine 
din colecţia autorului. 

Leem 


Astronomia maya documentată prin Codexul de la Dresda 
nu este pe deplin înţeleasă nici până astăzi. Mai multe foi 
vorbesc despre bătăliile dintre planete! şi există şapte foi cu 
aşa-numitele tabele ale eclipselor care conţin datele exacte 
ale fiecărei eclipse din trecut şi din viitor. În 1938, profesorul 
Herbert Noll Hussum, cel mai cunoscut specialist al vremii în 
Codexul de la Dresda, scria: „Tabelele eclipselor sunt atât de 
ingenios concepute, încât conţin nu numai toate eclipsele 
posibile, vizibile în regiune pe parcursul a sute de ani, ci sunt 
date cu exactitate şi eclipsele care nu erau direct observabile, 
pur teoretice - mergând până la ziua exactă“.!? 

Această observaţie a fost făcută în urmă cu şaptezeci de 
ani. Şi încă îi face pe unii cercetători ai culturii maya să nu se 
simtă în largul lor. Cum ar putea o cultură care încă mai 
practica sacrificiul uman să dovedească o asemenea stăpânire 
a astronomiei, manifestând abilităţi care ar fi trebuit să le 
depăşească cu mult sfera de cunoştinţe? De unde au obţinut 
aceste cunoştinţe? De unde le-a venit inspiraţia care le-a 
spus că între planete există relaţii predictibile? Nici secolele 
întregi de observaţii, nici obsesia maniacală de a crea calen- 
darul perfect şi nici măcar dependenţa de matematică nu 
explică acest mister. În condiţiile în care Pământul însuşi are 
o orbită eliptică în jurul Soarelui şi, desigur, în condiţiile în 
care nici celelalte planete nu rămân nemişcate, toate observa- 
tiile sunt supuse unei anumite dictaturi a timpului. Venus, de 
exemplu, apare în aceeaşi constelație doar o dată la opt ani; 
Jupiter o dată la doisprezece ani. Mai mult decât atât, mayaşii 
trăiau într-o zonă geografică în care jumătate din an era 
imposibil să fie observate stelele. Însă în Codexul de la 
Dresda apar puncte astronomice de referinţă care apar doar o 
dată la 6 000 de ani! Mayasii nici măcar nu au existat 6 000 de 
ani! Nişte simple calcule nu sunt suficiente pentru a deduce 
faptul că orbita lui Venus trebuie să fie „dată înapoi“ cu o zi 
la fiecare 6 000 de ani. În plus faţă de toate acestea, dovezile 
indică faptul că mayaşii s-au aflat în posesia cunoştinţelor lor 
de astronomie încă de la începuturile culturii lor - ca şi cum 
tabelele şi cărţile cu date le-au căzut în braţe din cer. Un 

specialist în cultura maya mi-a explicat că acest gen de 
observaţii puteau fi realizate doar pe parcursul câtorva 
decenii. Mayasii au fost o populaţie care a trăit în Epoca de 
Piatră - am uitat oare acest aspect? Nu posedau niciun dispo- 
zitiv modern de măsură, telescoape sau computere. Nici măcar 
obiectia arheologică potrivit căreia preotii-astronomi mayasi 
din vârful piramidelor lor puteau să observe cerul înstelat fără 
să fie obligaţi să răzbată prin ceaţă şi nori nu prea ţine. 
Turnurile din piramide - cum ar fi cele din Tikal (Guatemala) - 
sunt aliniate astronomic încă din momentul elaborării planu- 
rilor acestor construcţii. Prin urmare, cunoştinţele astronomi- 
ce sunt mai vechi decât înseşi aceste piramide. 


De unde provin cunoştinţele? 


Cu şaizeci de ani în urmă, respectatul astronom Robert 
Henseling a şocat comunitatea ştiinţifică printr-o sumă de 
concluzii referitoare la astronomia maya: 


1. Trebuie considerat imposibil ca mayaşii să fi avut la 
dispoziţie instrumente şi metode pentru măsurarea 
precisă a unghiurilor şi a timpului. 

2. Pe de altă parte, nu există nicio îndoială că astronomii 
mayaşi aveau cunoştinţe cu vechime de mii de ani 
despre constelații, printre acestea numărându-se şi 
informaţii de încredere asupra tipului şi a poziţiilor lor 
în funcţie de anumite date calendaristice. 

3. Acest fapt este de neînțeles, dacă cineva, cumva, nu ar 
fi făcut observaţiile corespunzătoare anterior acestei 
perioade - cu alte cuvinte, cu mii de ani înainte de 
începutul calendarului creştin - transmitändu-le apoi 
mai departe, pentru posteritate [sublinierea autoruluil. 

4. Pe de altă parte, asemenea realizări depind de anumiţi 
factori. De exemplu, în acea perioadă anterioară ar fi 
trebuit să existe un interval de dezvoltare cu o durată 
extrem de îndelungată [sublinierea autorului]. 

De atunci, numărul restrâns de experţi care au lucrat la 
Codexul de la Dresda se feresc de la emiterea de comentarii 
semnificative. Cred că esenţa cunoştinţelor astronomice ale 
mayasilor trebuie să fie mai vechi decât ar fi dispuşi să 
recunoască experţii din mediul academic. Chiar şi în Grecia 
clasică, un imperiu bogat în matematicieni şi filosofi de prim 
rang, era un sacrilegiu să se afirme că Pământul se roteşte în 
jurul Soarelui. Anaxagora (aproximativ 500-428 î.Hr.) a fost 
acuzat de erezie şi forţat să îşi părăsească oraşul natal când a 
afirmat că Soarele nu era altceva decât o piatră strălucitoare. 
Ptolemeu din Alexandria (aproximativ 90-168 d.Hr.), care 
avea la dispoziţie cunoştinţe de sute de ani ale astronomiei 
egiptene şi babiloniene, a plasat Pământul în centrul sistemu- 
lui planetar. Abia când a intrat în scenă Nicolaus Copernic 
(1476-1543) au apărut şi dubiile serioase cu privire la acest 
subiect. El a postulat că, de fapt, Soarele era punctul central 
al orbitelor noastre planetare. După el au urmat Giordano 
Bruno (1548-1600), Tycho Brahe (1546-1601), Johannes 
Kepler (1571-1630) şi Galileo Galilei (1564-1642), până când 
în sfârşit, structura sistemului nostru solar, cum a ajuns să 
fie numit, precum şi orbitele eliptice ale planetelor au fost în 
sfârşit înţelese pe deplin. Cu toate acestea, se aşteaptă din 
partea noastră să credem că oamenii Epocii de Piatră din 
triburile mayaşe au descoperit toate acestea în numai câteva 
secole - şi aceasta în lipsa unor instrumente de încredere? 


Tradiţii ale băştinaşilor americani | 

Este greu de înţeles: în America Centrală a existat un 
canon străvechi, dar deosebit de precis de cunoştinţe astro- 
nomice, strâns legat de zeii care, în ceea ce-i priveşte (a) au 
venit „din ceruri“, (b) au fost în mod evident înfricoşători şi 
(©) foarte adesea au brutalizat omenirea. Aceste cunoştinţe au 
venit de la un zeu căruia i se spune „Şarpele Quetzal“, cu 
toate că o asemenea creatură nu a existat într-o măsură mai 
Mare decât dragonii din China care suflau flăcări. Mayaşii nu 

erau în niciun caz proşti. Nu ar fi confundat o pasăre quetzal 
cu un şarpe tunător cu pene. Această contradicţie pur şi 
simplu nu este compatibilă cu perfecțiunea cunoştinţelor lor 
astronomice. Si dincolo de toate acestea, nu ar trebui să 
privim cunoştinţele mayasilor ca fiind izolate; la urma 
urmelor, verii lor, băştinaşii din America de Nord trăiau 
destul de aproape de ei. Şi cunoşteau şi ei, toţi, şarpele 
quetzal extraterestru, chiar dacă uneori le-a apărut într-o 
formă uşor diferită. Indienii tootooch de pe coasta nord-ves- 
tică a Pacificului, din Statele Unite, îi spuneau şarpelui quetzal 
„pasărea-tunet“. Unul dintre totemurile lor pentru această 
pasăre serveşte drept simbol pentru „oraşul fiinţelor 
cereşti“.!+ Aceeaşi denumire este folosită şi de populaţia din 
cadrul Primelor Națiuni - First Nations - din Columbia 
Britanică. Si aici şarpele quetzal este cunoscut ca pasärea-tu- 
net. Pare mult mai logic. Tribul Pawnee din Nebraska zilelor 
noastre este convins că omul a fost creat în stele şi mentorii 
cereşti veneau în mod regulat pe Pământ „să le spună bărba- 
tilor şi femeilor mai multe din ce trebuiau să ştie“.!* Noi, 
cercetătorii din zilele noastre, tratăm înţelepciunea mayasä 
de o manieră izolată, ca şi cum nu ar mai fi existat şi alte 
triburi sau alţi descendenţi, în alte regiuni, care să-şi fi 
păstrat folclorul şi tradiţiile exact la fel. 

Mitul creaţiei tribului Cherokee (din nord-vestul Georgiei) 
începe astfel: „La început, toate fiinţele vii trăiau şi locuiau 
sus, în cer... ocupanţii sălaşului din cer erau nerăbdători să 
coboare din cer, pentru că sălaşul din cer era din ce în ce 
mai aglomerat".'° 

Tribul Miccosukee (din sudul Floridei) susţine că: „În urmă 
cu mult timp, un trib a coborât din cer în mlaştinile Mikasuki 
din nordul Floridei. Au înotat pe mal şi au ridicat oraşul 
Mikasuki. Numele indienilor Miccosukee provine din numele 
acestui oraş“. 


"Primele Națiuni - First Nations - este un termen de etnicitate (cel mai 
frecvent folosit la forma de plural), care se referă la populaţiile băştinaşe 
din Canada, care nu sunt nici inuite şi nici metise. (N.t.) 

În Columbia Britanică (coasta pacifică a Canadei) populaţia 
Salishan spune că: „Odată cândva, oamenii de pe Pământ au 
vrut să facă război cu oamenii din cer...“18 

Canada mai este şi căminul tribului Ojibway (Ontario, 
Canada). Potrivit tradiţiilor lor, şi ei aparţin societăţii „oame- 
nilor din cer“.!? Aceşti „oameni din cer“ sunt „nu îngeri, ci 
oameni cu pielea mai deschisă la culoare şi tunici roşii-staco- 
jii cu glugi“.20 

Şi, desigur, indienii Hopi (din Arizona) vorbesc şi ei despre 
„mentorii din ceruri“.?! Fac chiar şi în prezent reprezentări ale 
acestor mentori, sub forma unor păpuşi. 

Acestea sunt numai câteva exemple de pe continentul 
nord-american. Nu pot să-mi alung sentimentul că 
specialiştii în cultura maya din mediile academice 
consideră şarpele quetzal ca fiind ceva unic, dar, după ce am 
parcurs legendele şi istoriile vechi de mii de ani ale altor 
culturi, a început să-mi fie clar că zeii din acele timpuri 
(respectiv extratereştrii) le-au împărtăşit foarte multe 
cunoştinţe strămoşilor noştri - mai ales din domeniul astro- 
nomiei. Şi există chiar şi relatări ale unor martori oculari, 
care au fost prezenţi la momentul respectiv şi şi-au trecut în 
scris experientele.?? 


Calendarul mayas cu roţi 


Calendarul mayaş - actualmente descifrabil graţie cercetă- 
rilor iniţiale ale lui Diego de Landa - ne duce acum la următo- 
rul exemplu de nebunie a acestui popor din junglă. Cea mai 
mică unitate a sa era o „săptămână“ de 13 zile. Imaginează-ţi 
o roată dintatä mică, având 13 dinţi, pe care sunt gravate 
numere mayaşe de la 1 la 13. Urmează o „lună“ de 20 de 
zile - pentru ochii minţii, o roată dintatä cu 20 de dinţi. Acum 
se aduc cele două roţi în contact şi se notează o poziţie 
zero - pe roata mică în punctul „unu“; pe roata mare la 
cuvântul mayas imix. După 13 rotații, cele două roţi dinţate 
revin în această poziţie de start. În total, acest ciclu a fost 

parcurs de 260 de dinţi, ceea ce echivalează cu un an mayas 
de 260 de zile. 

Însă - toată lumea ştie acest lucru - anul nu are 260 de 
zile. Are 365 de zile. Un calendar cu 260 de zile nu i-ar fi de 
folos nici omului şi nici animalului pe Pământul nostru. Nu ai 
putea marca nici primăvara, nici toamna; nu ar exista date 
exacte nici pentru semănat şi nici pentru recoltat. Până în 
această zi, nimeni nu ştie de ce mayaşii au folosit un an de 
260 de zile. Prin urmare, este cunoscut drept „anul zeului“ 
sau „anul sfânt“. Mayasii îl cunoşteau sub numele de Tzolk’in. 
Toate ritualurile religioase mayaşe aveau loc potrivit ritmului 
Tzolk'in, toate datele lor sfinte pot fi citite pe Tzolk'in. Pentru 
uzul cotidian sau pentru scopuri agricole însă, calendarul 
Tzolk’in era inutil. 

Astronomii mayaşi ştiau acest lucru. La urma urmelor, 
cunoşteau datele orbitale exacte ale Pământului - cu 0 
precizie inexplicabilă. Măsuraseră durata precisă a anului la 
exact 365,242129 zile. Această cifră este mai precisă decât 
actualul nostru calendar! lată doar o comparaţie: 


Calendarul iulian = 365,250000 zile 
Calendarul gregorian = 365,242500 zile 
Calendarul mayaş = 365,242129 zile 
Calculul astronomic absolut = 365,242189 zile 


In fiecare caz apar zecimale. Noi compensäm imprecizia 
calendarului adăugând o zi în plus la patru ani o dată - 
ceea ce numim an bisect. Respectiv este ziua în care nefericiţii 
născuţi în 29 februarie au ocazia să-şi mai sărbătorească şi 
ei aniversarea! Mayaşii au rezolvat problema altfel: au 
adăugat 13 zile la fiecare 52 de ani şi, printr-o sumă de 
alte trucuri, au reuşit să creeze cel mai precis calendar din 
lumea antică. 

Celor două roţi dinţate care reprezintă anul Tzolk'in de 
260 zile trebuie să-i adăugăm acum o a treia, mai mare, cu 
365 de dinţi. Mayaşii numeau calendarul de 365 de zile Haab. 
Acum procedăm la fel ca înainte, de această dată cu toate cele 

trei roţi dinţate deodată. De această dată facem un semn 

cu roşu pe toate cele trei roţi dinţate în poziţia zero. Cât va 
dura până când cele trei roţi dinţate vor ajunge din nou în 
poziţia iniţială? (Pentru simplificarea procesului, am adăugat 
nume lângă cuvintele mayaşe din imaginea 4.5.) 

Avem 18 980 de dinţi sau zile. Cu alte cuvinte, roata cu 
365 de dinţi s-a rotit de 52 de ori; roata de 260 de zile s-a 
rotit de 73 de ori. Pentru mayasi, aceasta însemna că 52 de 
ani pământeşti echivalează cu 73 de ani ai zeilor. Cercetătorii 
mayasi au chiar şi un termen pentru această perioadă: 
calendarul complet. 

Mayaşii calculau cu numere mult mai mari decât cele 
18 980 de zile ale calendarului complet. Există calcule calen- 
daristice de 23 040 000 000 de zile sau 64 109 589 de ani. 
Unele inscripţii ajung chiar şi cu 400 de milioane ani în 
trecut. Cum este posibil un asemenea lucru cu un calendar 
complet de numai 18 980 de zile? Soluţia este o a patra roată 
dintatä, si mai mare, pe care cercetătorii culturii maya o 


4.5. Trei roţi ale calendarului mayas. Pentru claritate, lângă cuvintele 
mayase au fost adăugate nume. Imagine din colecţia autorului. 

numesc „numărătoarea lungă“. Aceste patru roţi dinţate 
încep dintr-o fază iniţială marcată cu ameninţătoarele glife 
„4 ahau 8 cumhu“. Începutul calendarului mayas. Dar când 
anume în ceața întunecată a timpurilor a fost situat 4 ahau 
8 cumhu? Când începe calendarul mayaş - vreau să spun în 
raport cu calendarul nostru? 

Aceasta este o întrebare de pe urma căreia generaţii 
întregi de istorici au avut nenumărate nopţi de insomnie! Pe 
baza sărbătorilor religioase care au fost celebrate după 
conquista spaniolă, a fost posibil să se numere retroactiv. În 
cele din urmă, experţii au căzut de acord asupra unei date: 
13 august 3114 î.Hr. Această zi a reprezentat în mod cert 
începutul calendarului mayas. 

Până acum, toate bune. Dar de ce şi-au început mayasii 
calendarul în data de 13 august 3114 î.Hr.? Strict vorbind, 
potrivit gândirii acceptate, mayaşii nici măcar nu existau la 
această dată. Cu alte cuvinte, data de început este mai veche 
decât poporul respectiv. Fiecare cultură are sau a avut 
propriul calendar şi data la care începe marchează întot- 
deauna un eveniment deosebit de important. Pentru creştini, 
acesta este naşterea lui Hristos. De la acest moment începe 
numărătoarea. Pentru musulmani, este data la care 
Mohammed s-a mutat din Mecca în Medina (622 d.Hr.). 
Calendarul evreiesc începe la crearea lumii, cu 5 770 ani în 
urmă (3761 î.Hr.). Prin urmare, ce li s-a întâmplat strămoşi- 
lor mayasilor, nespus de important, încât să-i determine 
să-şi înceapă calendarul în data de 13 august 3114 1.Hr.? 

Mayasii îşi transmit povestea prin legendele lor, consem- 
nate pentru posteritate în Cartea Preoţilor- Jaguar. Este una 
dintre aşa-numitele cărţi „Chilam Balam“ care au fost 
primele scrise după conquista spaniolă. Din fericire, spaniolii 
nu au reuşit să-i elimine pe absolut toţi preoţii. Câţiva au 
reuşit să scape. Ascunsi în diferite ascunzători depărtate, 
şi-au asternut în scris cunoştinţele pe hârtie nouă. Asa au 
apărut cărţile Chilam Balam. Poţi să citeşti singur: „Au 
coborât de pe străzile din ceruri... au vorbit limba vrăjită a 
stelelor din ceruri... Da, semnul lor este certitudinea noastră 

că au venit din ceruri... Şi când se întorc, cei treisprezece zei 
şi nouă zei vor repune ordinea în ceea ce au creat cändva“.?? 

În capitolul 3 am discutat despre limbă, semnificaţiile ei şi 
felul în care s-a dezvoltat şi s-a schimbat. În acest citat din 
Cartea Preotilor-Jaguar trebuie că este evident chiar şi pentru 
cel mai novice că acest cuvânt, ceruri, este aici sinonimul 
pentru spațiu. 

Dintr-un punct de vedere pământean - cu alte cuvinte în 
termeni de însămânţare şi recoltare - monumentalele cicluri 
mayaşe nu au niciun sens. Însă au avut un sens în mintea 
mayaşilor. De exemplu, după 37 960 zile, zeii și-au început 
călătoria către märetul lor loc de odihnă. Aplicarea unei 
asemenea afirmaţii Sarpelui Quetzal (respectiv navei spaţiale) 
poate foarte bine să fie logică, însă nu mai este nicidecum 
logică dacă şarpele quetzal nu este altceva decât o referire la 
pasărea quetzal. 


Întoarcerea lui Bolon Yokte 


După ce am fixat data de început a calendarului mayaş în 
13 august 3114 î.Hr., putem începe să ne jucăm din nou cu 
roţile dinţate ale numărătorii lungi. Cât va trece până când 
toate roţile dinţate ale numărătorii lungi vor reveni în poziţia 
de început? Este o joacă de copil să rezolvi această problemă 
cu calculatoarele din ziua de azi. Cunoaştem data de început 
şi ştim câţi dinţi sunt pe roţi. Dacă transferăm rezultatul 
pe calendarul nostru, observăm că sfârşitul calendarului 
mayaş este situat în data de duminică, 23 decembrie 2012. 
Aceasta este data la care este aşteptată întoarcerea zeilor din 
îndelungata lor călătorie. Asta ne spune inscripţia de pe 
monumentul numărul 6 din Tortuguero (vezi începutul acestui 
capitol pentru mai multe informaţii). S-ar părea că Bolon 
Yokte se întoarce. 

Unul dintre zeii principali ai poporului mayas este cunos- 
cut de către experţi sub numele de „Stăpâna Bestie“. Data naş- 
terii ei este dată ca fiind 7 decembrie 3121 î.Hr. - cu alte 

cuvinte, înaintea începutului calendarului mayaş. Stăpâna 
Bestie nu este singurul zeu mayaş care a venit pe Pământ 
înaintea începutului calendarului mayaş: mai există mulţi alţii. 
În templul numărul XIV de la Palenque, Bolon Yokte apare cu o 
faptă care s-a întâmplat în data inimaginabilă de 29 iulie 
931 449 î.Hr. Cum s-a ajuns la această dată, dacă mayasii 
şi-au început numărătoarea abia în 13 august 3114 1.Hr.? 

Fi bine, iată cum stau lucrurile: calendarul începe în 
13 august 3114 î.Hr., însă mayasii au folosit o glifă specială 
pentru a arăta ce s-a întâmplat înainte sau după debutul 
calendarului lor - exact cum noi folosim abrevierea î.Hr., 
pentru a descrie evenimentele care au avut loc înaintea 
debutului calendarului creştin. Însă întrebarea de 64 de mii 
de dolari este următoarea: ce se va întâmpla în data de 
23 decembrie 2012? 

Bolon Yokte împreună cu cohorta lui de zei mayasi se va 
întoarce într-adevăr pe Pământ? În numai câţiva ani de acum 
înainte vom fi martorii unui „şoc al zeilor“? Cum ne putem 
pregăti pentru aşa ceva? 

Cum să ne pregătim? Îţi recomand această carte! Ce 
altceva? Dar cum rămâne cu data de 23 decembrie 2012? Va 
reprezenta această dată o catastrofă pentru omenire? Ei bine, 
înainte să facem vreo afirmaţie de acest gen, ar trebui să fim 
cât se poate de siguri că este vorba despre data corectă şi - în 
ciuda roţilor dinţate mayaşe - cu certitudine nu suntem deloc 
siguri. Specialiştii în cultura mayaşă au dezbătut ani de-a 
rândul momentul debutului calendarului mayaş. Teoriile au 
acoperit complet o perioadă cuprinsă între anii 8498 î.Hr. şi 
3114 î.Hr. Singurul lucru asupra căruia experţii au putut să 
cadă de acord este că, indiferent care a fost momentul de 
debut al calendarului mayas, el s-a situat înainte ca mayasi să 
fi existat. În cele din urmă au căzut de-acord asupra datei 
de 13 august 3114 î.Hr., deoarece pe această premisă au 
reuşit să recalculeze datele religioase ale mayaşilor în cursul 
epocii conquistadorilor. Prin urmare, această dată să fie 
într-adevăr răspunsul final şi definitiv? Ei bine, nu aş băga 
mâna în foc pentru asta. 

Gresealä de calcul? | 


Şi atunci cum se relafioneazä această dată cu calendarul 
nostru? Hai să spunem aşa: mă aflu în anul 2009 şi scriu 
această carte la calculatorul meu. Două mii nouă: acesta este 
numărul de ani care se presupune că au trecut de la naşterea 
lui Hristos într-o iesle umilă din Bethleem. Dacă presupunem 
că primii creştini au început să numere abia la douăzeci de 
ani de la naşterea lui lisus, ar însemna că acest calendar al 
nostru ar fi mai scurt cu douăzeci de ani. Douăzeci de ani 
care nu există nicăieri. Numărul 2009 ar fi greşit. Transfor- 
marea calendarului mayaş în calendarul creştin nu se bazea- 
ză pe timpul efectiv care s-a scurs, ci pe datele reale pe care 
le folosim. Două mii nouă este un simplu număr - un număr 
care nu reprezintă în mod obligatoriu un număr de ani care 
într-adevăr s-au scurs. lar dacă numărul 2009 este greşit - 
deoarece un număr de ani nici măcar nu au fost luaţi in 
calcul - nici numărul 2012 nu poate să fie corect. Peste toate 
acestea, nu suntem nici măcar absolut siguri că în Evul Mediu 
au fost operate corecţiile calendaristice. 

Dacă acceptăm că primii creştini au omis o perioadă de 
douăzeci de ani, atunci data corectă de astăzi - în sensul de 
timp care a trecut efectiv, şi nu în sensul de date exprimate 
în ani - ar fi 2029 şi nu 2009. În acest caz, data de început, 
3114 î.Hr., calculată pentru calendarul mayas ar fi greşită. 
De ce? Pentru că toate calculele se bazează pe datele 
exprimate în ani, şi nu pe timpul care efectiv s-a scurs. 
Calculele încep fie dinaintea naşterii lui Hristos, fie după 
aceea. Indiferent în ce direcţie ne-am îndrepta, tot ne mai 
lipsesc douăzeci de ani din calcule. Dacă lipsesc douăzeci de 
ani de după nașterea lui Hristos şi în realitate au trecut, de 
fapt, 2029 de ani, atunci sumbrul an 2012 - anul în care ar fi 
urmat să se întoarcă zeii - ţine deja de domeniul trecutului. 
După cum ştim, nu s-a întâmplat nimic - dacă lăsăm deo- 
parte numărul de observaţii OZN bine documentate din 
punct de vedere ştiinţific.?* Si atunci înseamnă că totul este 
O mare cacealma? 


Nu. Asa-numiti zei ai Antichității, acei mentori care i-au 
instruit pe strămoşii noştri din Epoca de Piatră în domeniul 
artelor, cum ar fi astronomia, se vor întoarce. Personal ştiu 
acest lucru foarte bine; există prea multe dovezi ca să mai am 
vreun dubiu. Însă nu mai putem să fixăm ziua de duminică 
23 decembrie 2012. Nu numai culturile şi religiile pe care 
le-am menţionat deja au această credinţă în a doua venire. Se 
poate aplica aproape întregii lumi antice, din urmă cu mii de 
ani şi până în prezent. 

Creştinii aşteaptă întoarcerea lui lisus. Poţi să citeşti 
despre aceasta în Evanghelia lui Marcu (capitolul 13, versetul 
26): „Şi atunci îl vor vedea pe Fiul Omului venind din nori cu 
putere mare şi cu slavă“. 


Mahdi al musulmanilor 


Lucrurile nu stau diferit nici în cazul lumii islamice: 
musulmanii aşteaptă venirea lui Mahdi. Imamii - mentorii 
islamului - reiterează în permanenţă că este greşit să se 
speculeze pe marginea datei întoarcerii lui Mahdi, deoarece 
este un secret pe care numai Allah îl ştie. Cândva, un străin 
l-a întrebat pe al cincilea imam, al-Bagir, ce semne vor 
precede întoarcerea lui Mahdi. Imamul i-a răspuns: 


Va fi când femeile se vor purta ca bărbaţii şi bărbaţii se 
vor purta ca femeile; şi când femeile vor sta cu picioa- 
rele desfăcute pe şaua cailor. Va fi când martorii falşi 
vor fi crezuti şi când adevărul va fi respins; atunci când 
oamenii vor vărsa sângele altor oameni fără motiv, 
când se vor destrăbăla şi vor risipi banii săracilor.“ 


Potrivit acestor criterii, Mahdi ar fi trebuit să se afle aici de 
multă vreme. Însă - ne-o spun eruditii islamici - înainte să se 
întâmple, trebuie să vină şaizeci de profeti mincinosi. Nu am 
idee câţi profeti mincinosi au fost, însă numărul lor trebuie să 
fi depăşit de mult cifra de şaizeci. Literatura islamică este 

absolut neclară în privinţa momentul şi locului în care se va 
produce această revenire. Mahdi este mântuitorul de apoi. Va 
veni „in noaptea a douăzeci şi treia a lunii Ramadanului“.26 
Această noapte este „Noaptea Puterii (Laylat al-Qadr) în care 
a fost revelat Coranul, noaptea în care se pogoarä îngerii “.2 

Iudaismul nu este nici el străin de această idee: evreii 
credincioşi aşteaptă venirea lui Mesia de mai mult de cinci 
mii de ani. Evreii, desigur, nu l-au acceptat niciodată pe lisus 
ca Mesia. 

Conceptul se iveşte şi în străvechea religie iraniană Parsi. 
„Avesta“ - care înseamnă „text fundamental“ sau „invätätu- 
ră“ - cuprinde texte religioase ale parşilor, adepţii lui 
Zarathustra.?® Se spune că însuşi Zarathustra s-a născut în 
urma unei imaculate concepţii. Potrivit tradiţiei zoroastriene 
din cer a coborât un munte scăldat în lumină pură. Un tânăr a 
jeşit din acest munte purtând embrionul lui Zarathustra, pe 
care l-a implantat în pântecul mamei sale. Fragmente din 
această religie străveche se păstrează în texte scrise cu carac- 
tere cuneiforme, alcătuite la porunca regelui Darius cel Mare 


4.6. Reprezentare a lui Ahura Mazda din religia Parsi. Imagine din 
colecţia autorului. 


(aproximativ 549-486 î.Hr.), a fiului său Xerxes (485-465 
î.Hr.) şi a nepotului său, Artaxerxes (464-424 î.Hr.). Obiectul 
suprem al veneratiei este divinitatea „Ahura Mazda“. Această 
divinitate este reprezentată ca un inel cu aripi care stăpâ- 
neşte asupra lumii. Este imposibil să-ţi scape similitudinile 
cu discurile solare înaripate din Egipt. 


Toţi zeii se întorc! 


Potrivit textelor parsi, constelaţiile sunt subimpärtite în 
aglomeratii de stele care sunt stăpânite de diverşi 
comandanţi. Pe urmă, textele capătă un ton milităros, 
deoarece se referă la soldaţii sistemelor solare care îşi poartă 
bătăliile în întregul univers. Quadriga solis, carul cu patru 
roţi tras de cai înaripaţi îşi are rădăcinile în cultura iranianä.” 
În cadrul ei, se spune că zeii diferitelor planete mână carul 
soarelui. În „yashts“, un fel de subdiviziuni ale Avestei, se 
poate citi, în capitolul 10, versetele 67 şi 68: „Cine mână în 
carul cu roţi înalte, făcut din substanţă divină din Karshvare 
de Arezahi în Karshvare de Xwaniratha... alb, strălucitor, 
văzut de departe, binefăcător, înzestrat cu cunoaştere, merge 
uşor prin spaţiul ceresc... (capitolul 10, versetul 125). Patru 
armăsari trag carul, toţi de aceeaşi culoare albă, trăind cu 
hrană cerească şi nemuritori“. 

Spaţiul pare să fie plin de asemenea maşini zburătoare şi 
deosebirile de termeni, cum ar fi săgeată, pasăre, hrană 
cerească şi făcut din materie cerească dovedesc că parşii 
ştiau despre ce vorbeau. 

Desigur, şi parşii au aşteptat revenirea zeilor lor.% 
„Făpturile luminii“ trebuiau să coboare din ceruri, credeau 
ei. Zarathustra însuşi l-a întrebat pe zeul său Ahura Mazda 
în legătură cu sfârşitul timpului şi i s-a spus că „atot- 
cuceritorii“ vor cobori din ceruri. Sunt nemuritori; minţile lor 
sunt perfecte. Înainte ca aceste divinităţi să apară pe firma- 
ment, lumea va fi lovită de un vânt puternic de furtună şi o 
stea va cădea din cer. După o bătălie îngrozitoare, se vor ivi 

noi zori pentru omenirii. Omenirea va fi atât de meşteră în 
vindecare, încât „chiar şi cei care se află aproape de moarte 
nu vor muri“. 

Diferenţa faţă de mântuitorii altor religii nu este atât de 
spectaculoasă la prima privire, cu excepţia faptului că de 
această dată este vorba despre „atotcuceritori“ care vin să 
salveze lumea. Aceştia sunt cei pe care îi aşteaptă parşii: zeii 
din bolta cerească. 

În hinduism, lucrurile devin chiar şi mai complexe, din 
cauza panopliei de zei. La origini, cred hindusii, în lume nu 
exista lăcomie sau dorinţă - un loc de o asemenea fericire cu 
greu ni l-am putea imagina. Acest paradis care trezeşte 
invidia a supravieţuit până când spiritele rele, dar tot zei şi 
ele, au întunecat mințile oamenilor. Zeii erau, într-adevăr, 
făpturi omnipotente şi nemuritoare, cu o mare putere. Cu 
toate acestea, şi ei manifestau o natură distinct umană şi 
aveau înclinația de a îmbrăca infätisari omeneşti. Cel mai 
mare dintre ei a fost Stăpânul Cerurilor (Indra), care era 
stăpânul tuturor celorlalţi. 

În Vanaparvan - o parte a povestii epice indiene 
străvechi Mahabharata (capitolele 168-173) - se spune că 
zeii au trăit în adevărate oraşe spaţiale care orbitau la 
înălţime deasupra Pământului. În acest caz putem spune, 
cu o oarecare certitudine, că orice interpretare religios-psi- 
hologică ar nimeri cum nu s-ar putea mai rău. Următoarele 
citate o dovedesc. 

În volumul Drona Parva (de asemenea o parte din 
Mahabharata) se poate citi la pagina 690, versetul 62, că trei 
oraşe spaţiale splendid construite înconjurau Pământul. 
Ceea ce a urmat a fost o înfricoşătoare bătălie spaţială: 
„Civa, călare pe minunatul car alcătuit din toate forţele 
celeste, s-a apucat de distrugerea triplului [sic!] oraş... însă 
când cele trei oraşe s-au unit pe firmament, Stăpânul 
Mahadeva le-a străpuns cu ingrozitoarea sa suliță făcută din 
trei noduri“?! [sublinierea autorului]. 

Textul a fost tradus din sanscrită în engleză în 1888. Pe 
vremea aceea, nimeni nu avea idee de navele-mamă 

intergalactice (respectiv oraşele de pe firmament). Şi oricine 
ar veni cu obiectia că „oraşele cereşti“ ar fi putut să fie pur si 
simplu nişte locuri sfinte de pe Pământ va fi forţat să 
capituleze în faţa afirmației concrete referitoare la cele trei 
oraşe de pe firmament. Mai mult decât atât, distrugerea 
oraşelor „de pe firmament“ elimină în mod evident orice loc 
sfânt de pe Pământ. Esenţa acestei poveşti - bătălii în ceruri, 
războaie între zei - constituie factorul decisiv care face ca 
ideea motivată psihologic a cerurilor, aşa cum este ea 
reprezentată de către cercetătorii vechii şcoli, să pară pe 
undeva caraghioasä. De asemenea, obiectia adesea repetată 
potrivit căreia omenirea pur şi simplu a avut nevoie întot- 
deauna de un „mäntuitor“ sau de un „personaj ceresc“ similar 
nu rezistă în faţa cantităţii de cazuri documentate. Mesajele 
vorbesc de la sine. 

Desigur, hindusii au propria credinţă într-o a doua 
venire: cred că Vishnu se va naşte din nou ca Krishna pentru 
a salva lumea. 


Pa- oaia e 
| Mai vechi decât Buddha | 


Precursoarea budismului este religia sectei hinduse jaina, 
cunoscută sub numele de jainism. Potrivit învățăturilor sale, 
actuala epocă este doar una din multe altele (asemenea epocii 
mayaşilor şi multe altele). Cândva, spun ei, din cer au coborât 
asa-numitii Tirthamkaras. Primul dintre ei a fost Rishabha, 
iar el ne-a vizitat planeta, incredibil, cu 8 400 000 de ani în 
urmă.“? Te-ai aştepta ca asemenea mentori sosiți din spaţiul 
extraterestru să aibă anumite cunoştinţe astronomice şi 
astrofizice. Deloc surprinzător poate, jainiştii cunosc date 
astronomice pe care noi nu le înţelegem. Învățăturile lor spun 
că dimensiunile universului pot să fie măsurate. Unitatea de 
măsură este rajju. Aceasta este distanţa pe care zeii o străbat 
în şase luni, când se deplasează cu viteza de 2 057 152 
yojanas în fiecare samay (clipire a ochiului). Avem şi noi o 
unitate similară de măsurare: la urma urmelor, ce înseamnă 

un an-lumină? Aproximativ 6 mii de miliarde de mile - 9,6 
mii de miliarde de kilometri. Potrivit jainismului, întregul 
univers este plin de viaţă, care este distribuită neuniform în 
cosmos. În gândirea jaina, formele primitive de viaţă şi 
plantele pot fi întâlnite pe toate planetele care nu sunt prea 
calde sau prea reci, însă numai anumite planete pot să 
întreţină „fiinţe cu mişcări voluntare“. 

Şi cum rămâne cu revenirile? Abia aici lucrurile devin cu 
adevărat interesante. Într-un tărâm divin cunoscut sub 
numele de Kalpas, se spune că ar exista magnifice palate 
zburătoare de dimensiunile unor oraşe întregi. Aceste 
resedinte spaţiale au fost construite asemenea blocurilor de 
apartamente, un etaj peste altul, astfel încât „Vimanele“ 
(maşinile zburătoare cereşti) să-şi poată lua zborul în toate 
direcţiile. De fiecare dată când începe o epocă nouă şi se 
naşte un nou Tirthamkaras, răsună un clopot în palatul 
principal de pe tărâmul ceresc. Lucrurile sunt astfel întocmite 
încât acest clopot declanşează clopote în toate celelalte 
3 199 999 palate cereşti. Apoi toţi zeii se adună, în parte din 
dragoste faţă de Tirthamkaras si în parte din curiozitate. 
Cei care doresc acest lucru, ne vizitează sistemul solar 
într-un impresionant palat zburător. Şi o nouă eră se abate 
asupra Pământului. 


Beréng EE - | 
Aceleaşi cifre, dar de unde vin? | 
Budistii cred că la un moment dat în viitor, pe Pământ îşi 
va face aparitia augustul Metteyya (numit si Maitreya), perfec- 
tul Buddha. Budistii gändesc in termeni de cifre absolut 
incredibile - aşa-numitele „yuga“. Ceea ce este cel mai uimi- 
tor la ele este consecvenţa faţă de o serie de surse complet 
separate. Cifra 4 320 000 a unei maha yuga (mari epoci) este 
identică cu cea a celui de-al treilea rege antediluvian 
En-men-lu-ana. El a domnit 12 sari (un sar este o perioadă 
de 3 600 ani, şi 12 x 3 600 = 43 200). Poţi găsi aceste 
informaţii în Lista Regilor Sumerieni „WB-444“ (păstrată 

actualmente la British Museum în Londra). Prin urmare, care 
este legătura dintre aceste date? 

Sau hai să luăm citra 288 UUU de deva yuga. Care cores- 
punde numărului celui de-al şaselea rege străvechi cunoscut 
sub numeie de En-sipad-zid-ana. El a reuşit să domnească 
timp de opt sari. (Aceasta totalizează 28 800 ani.) Cifrele sunt 
aceleaşi, cu diferenţă de câteva zerouri. În Grecia poţi găsi 
aluzii la o asa-numitä „epocă a lumii“ în lucrările poetului 
Heraclit. El a stabilit acest număr la 10 800 000 ani. Acelaşi 
număr corespunde celei de-a doua perioade a regilor sume- 
rieni, respectiv 30 sari sau 108 000 ani. 

Această joacă cu citrele nu face decât să dovedească faptul 
că există un fel de numitor comun al tuturor lucrurilor. La un 
moment dat, cândva, demult de tot, în negura timpurilor, 
trebuie să fi existat ceva de genul unei surse standardizate; 
altfel, niciuna din aceste relaţii nu ar avea vreun sens. Această 
origine comună trebuie să se afle foarte, foarte departe în 
trecutul neguros şi depărtat. Altfel, cărţile de istorie ar fi 
mentionat-o sub o formă sau alta. 

Având în vedere contemplarea revenirilor pe care am 
făcut-o, ştiinţa psihologiei nu-mi oferă niciun indiciu. Nu 
există niciun tipar de bază din domeniul psihologic care să 
explice aceste cifre identice sau atributele identice - fum, foc, 
cutremurare, zgomot - descrise în timpul descinderii zeilor 
sau al inseminărilor artificiale descrise de textele străvechi. 
Doar ca o comparaţie: creştinii catolici cred că lisus a fost 
rezultatul unei concepţii imaculate. Pe de altă parte, ideea 
concepţiei imaculate data din urmă cu mii de ani. Se spune 
despre nenumărați zei importanţi şi regi-zei din timpurile 
străvechi că ar fi fost conceputi imaculat. In mare parte este 
posibil să fi fost o expresie a autoslăvirii sau a narcisismului 
dinastiilor regale. La urma urmelor, niciun conducător nu voia 
să fie mai prejos decât vreunul dintre predecesorii săi. Însă 
originile acestei credinţe se bazează pe evenimente reale. Zeii 
(respectiv extratereştrii) au realizat cu adevărat inseminări 
artificiale. Chiar şi originile dinastiei regale egiptene pot să fie 
trasate până la zei, Istoricii antici - cei care au scris cu mii de 

ani în urmă - au pomenit, fără excepţie, o rasă de zei care au 
furnizat sămânţa primilor regi. Omenirea nu avea prea multe 
cunoştinţe de astronomie înainte să le obţină de la zei; la fel 
cum a fost şi cazul cu arta contecţionării uneltelor şi a muncii 
pământului. Chiar şi sistemele lingvistice şi de scriere au 
venit prin intermediul acestor făpturi cereşti care ne-au sărit 
în ajutor: „Ei anume au fost cei care au structurat primii 
limbajul inteligibil şi le-au dat nume multor lucruri care 
înainte nu avuseseră niciunul... “34 

Ştiinţa din zilele noastre ignoră aceste consemnări. Nu 
sunt considerate utile; sunt prea numeroase. Şi în apocrife se 
vorbeşte despre „învățătorii cereşti“, cu toate că, în acest caz, 
sunt numiţi „îngeri decăzuţi“.* În tradiţiile evreieşti nu există 
un sfârşit al „celor aleşi“ a căror sămânță nu a fost de origine 
pământeană. Este un fapt pe care majoritatea popoarelor l-ar 
trece sub tăcere; ar prefera să nu-şi murdărească mâinile cu 
asemenea concepte. Şi brusc, Erich von Dăniken este asociat 
cu rasiștii nătângi, ca şi cum „sămânţa cerească“ ar fi fost 
ideea mea şi i-aş fi făcut eu însumi pe „cei aleşi“. Să lămuresc 
lucrurile pentru cei care tot nu au înţeles: acest întreg mod de 
gândire nu este produsul imaginaţiei mele. Vine direct, exact 
din acele cărţi care pentru multi oameni sunt cele mai sfinte 
dintre toate scrierile. 


| Noe, un copil al extratereştrilor | 


În consecinţă, Noe, supravietuitorul Potopului, nu a fost 
un oarecare. Fapt bine cunoscut de altfel, îi este dat ca tată 
pământesc „Lamech“, însă Lamech nu a fost tatăl biologic al 
fiului său. Poţi citi acest lucru în Sulul lui Lamech - unul 
dintre celebrele Manuscrise de la Marea Moartă.* În el se 
povesteşte cum Lamech s-a întors acasă într-o zi dintr-o 
călătorie îndelungată, care durase şapte luni. Când a intrat în 
cort, a văzut un băiat mic, care nu părea să fie din familia lui. 
Avea alţi ochi, părul îi era de altă culoare şi avea şi pielea de o 
culoare diferită. Furios, Lamech a înfruntat-o pe soţia lui, dar 

ea i-a jurat pe tot ce avea sfânt că nu-i fusese necredincioasă, 
nici cu vreun soldat şi nici cu vreunul dintre fiii lui Dumnezeu. 
Îngrijorat, Lamech s-a dus la tatăl său să-i ceară sfatul. Acest 
înţelept nu era altul decât însuşi Matusalem. Nici el nu l-a 
putut ajuta şi a recurs la ajutorul tatălui său, şi anume al 
bunicului lui Lamech. Acesta era Enoch - al șaptelea profet 
antediluvian. Enoch i-a spus fiului său, Matusalem, că trebuia 
să-i spună lui Lamech să-l accepte pe copilul străin ca şi cum 
ar fi fost al lui. „Fiintele cereşti“ îşi puseseră sămânţa în soţia 
lui fără să abuzeze de ea sexual. Băiatul din flori era destinat 
să devină părintele unei noi rase după Potop. Lamech trebuia 
să-i pună băiatului numele Noe. Şi aşa a făcut. 

Ce legătură are această încântătoare poveste cu întoarcerea 
zeilor? Acest episod ne arată că Enoch - bunicul lui Lamech! - 
ştia deja despre viitoarea catastrofă a Potopului. Cu alte 
cuvinte, Potopul nu a fost o catastrofă naturală, a fost plănui- 
tă. Şi „Prea înaltul“ (căpitanul navei spaţiale) care îl „răpise“ pe 
Enoch, îi spusese acest lucru personal.’ Cine a aranjat insemi- 
narea artificială a soţiei lui Lamech? Aceiaşi călători spatiali 
care l-au instruit şi pe Enoch în mai multe domenii ale 
ştiinţelor şi l-au ridicat de pe Pământ într-un „car în flăcări“. 
Enoch este un alt personaj care, după o lungă absenţă, este 
aşteptat să se „reîntoarcă pe Pämänt“.?® 


l 


' Gesar a venit şi el din ceruri 


dJ 


În cartea sa documentată exhaustiv despre Tibetul antic, 
Willi Grömlin dovedeşte că regii tibetani de la începuturi au 
avut origini extraterestre,” Gesar este unul dintre ei: avea o 
maşină zburătoare cu care şi-a impresionat foarte puternic 
poporul şi chiar a adus cu el pe Pământ un obiect străin: un 
„dorje“. Era un fel de armă cu roluri multiple. Modele ale ei 
pot fi văzute în templele tibetane. Aceşti extratereştri au mai 
adus cu ei din ceruri şi scrieri indescifrabile. Unele dintre ele 
rămân ascunse într-o peşteră „pentru generațiile viitoare care 
vor fi capabile să le înțeleagă“.4 Primii regi ai Tibetului au 

venit din spaţiul extraterestru. Unii dintre ei s-au întors apoi 
mai târziu - cu promisiunea că vor reveni cândva, într-un 
viitor foarte îndepărtat. Doar atât? 

Ne-am abătut întru câtva de la subiect. Vorbeam de fapt 
despre întoarcerea zeilor din lumea mayaşă. Însă mayasii nu 
au fost singurii care au nutrit asemenea credinţe, indiferent 
dacă o ştiau sau nu. Aşteptările legate de întoarcerea zeilor 
rămân un fapt irevocabil. În întreaga lume. Creştinii şi evreii îl 
aşteaptă pe Mesia, iar musulmanii il aşteaptă pe Mahdi, care 
nu este altceva decât un alt nume pentru un personaj mesia- 
nic. O persoană normală care devine ulterior rege nu poate să 
fie un Mesia, pentru simplul motiv că acest cuvânt - „om“ sau 
persoană - este complet nepotrivit pentru a-l explica pe 
Mesia. Profesorul Hugo Gressmann, un cunoscut şi recunos- 
cut exeget al Vechiului Testament, analizează această situaţie 
după cum urmează: „Ca ambii să fie unul şi acelaşi lucru pare 
să fie foarte puţin probabil, 
deoarece Mesia pare să fie 
o fiinţă cerească. Mai mult 
decât atât, este considerat 
de asemenea ca fiind preexis- 
tent. A existat dinainte să fi 
existat oamenii .+! 

În mod evident, nu toate 
religiile au dreptate. Unele 
dintre ele trebuie să mai 
nimerească şi pe alături, nu? 
Dar dacă toate greşesc? Motivul 
reîntoarcerii zeilor nu le 
aparţine mayasilor într-o 
măsură mai mare decât le 
aparţine incaşilor, egiptenilor, 
budiştilor, creştinilor, musul- 
manilor, evreilor şi oricui 
altcuiva de pe acest Pământ. 


"dp , 4.7. Modelul unei dorje în faţa 
Aşteptările la o revenire sub o unui templu tibetan. Imagine din 


formă oarecare sunt globale şi colecția autorului. 


sunt întemeiate pe o promisiune făcută de extratereştri stră- 
bunilor noştri, cu mii de ani în urmă. „Ne vom întoarce!“ le-au 
spus ei unora dintre studenţii lor. Mayasii au păstrat literal 
această promisiune şi au dat şi o dată pentru împlinirea ei: 

23 decembrie 2012. În cazul în care calendarul nostru este 
corect, este o dată pe care putem să ne bazăm destul de mult. 


Se întorc! | 


Poţi să fii absolut sigur că acei extratereştri - sau 
descendenţii lor - ne vor mai vizita planeta. Se poate dovedi. 
Prin urmare, este cu atât mai inexplicabil pentru mine de ce 
acest adevăr simplu generează o asemenea reacţie 
zgomotoasă în societatea noastră - de ce etnologii o resping 
cu o asemenea indignare. Negarea manifestată de religiile 
organizate nu reprezintă o mare surpriză. Interpretärile 
exegetice de până acum au reuşit numai să producă o şi mai 
mare confuzie. Interpretările exegetice pur şi simplu nu au 
condus la nimic - iar acest fapt nu îmi diminuează cu nimic 
marele respect pe care îl port muncii laborioase a traducăto- 
rilor textelor vechi. Mai mult decât atât chiar, pletora de 
controverse va continua să existe deoarece premisele sunt 
false. Șarpele Quetzal nu este altceva decât un termen dintr-o 
listă cu alţi mii care sunt şi vor rămâne complet lipsiţi de 
semnificaţii atâta vreme cât psihologia insistă să descompună 
în bucățele până şi cel mai banal dintre lucruri. Cred că în 
cartea mea Der Götterschock / Socul zeilor am creat o imagine 
cât se poate de clară şi, mai important de-atât, bine 
întemeiată, a modului în care străbunii noştri au ajuns să 
vadă „divinul“ în obiectele tehnice. Reacţiile pe care le-am 
primit de la cititorii mei din lumea întreagă dovedesc că în 
mod cert ei au înţeles. Singura problemă este că oamenii de 
ştiinţă responsabili insistă să nu înţeleagă nimic. Prejude- 
căţile şi ideile lor preconcepute le întunecă judecata 
într-atât, încât niciunul dintre ei nu ar îndrăzni vreodată să 
îmi sprijine public teoriile. 

Însă nu numai asa-zisii zei se vor întoarce: ca să se 
sprijine pe ei inşişi, aceste fiinţe din spatiui extraterestru vor 
reactiva multe obiecte si texte care au fost depozitate pe 
Pământ - au fost depozitate cu mii de ani în urmă exact în 
acest scop. Aceşti învăţători legendari nu şi-au împachetat 
pur şi simplu lucrurile după care au decolat dincolo de 
capătul lumii; gändind înainte în viitorul îndepărtat, au lăsat 
în urmă multe lucruri în depozite indestructibile. Dar de ce să 
facă ceva atât de banal, aparent - ceva atât de „uman“? Ca să 
aibă dovezi în viitor: că ei (sau străbunii lor) au mai fost aici 
cu mii de ani în urmă. Şi că au lăsat în urma lor asemenea 
obiecte. Unde? Într-o peşteră din Tibet, exact aceşti zei au 
depozitat texte şi obiecte pe care să le folosească în viitor. 
Aceste texte şi obiecte sunt descrise de Willi Grömlin în 
cartea sa, începând de la pagina 263.*: În Egipt, în camerele 
ascunse de sub Marea Piramidă şi Sfinx, precum şi sub 
„Osirion“, în Abydos. Si, în sfârşit, în Ecuador, in America de 
Sud, într-un punct cu coordonatele 77°47'34" vest şi 1°56°00" 
sud. Aceasta este poziţia unei biblioteci de plăci metalice 
depozitate special pentru viitor. De către cine? Exact de către 
acei extraterestri care au fost menţionaţi în Cartea lui 
Mormon. După cum este cunoscut de toată lumea, Cartea 
lui Mormon este o lucrare religioasă, exact ca Biblia, atât doar 
că această Carte a lui Mormon începe cu descrierea eveni- 
mentelor din vremuri străvechi. Exact ca Biblia. lată câteva 
pasaje din capitolul 8, începând de la versetul 16. (Numerele 
din paranteze corespund numerotării din Cartea lui Mormon.) 


Şi binecuvântat fie acela care va aduce acest lucru la 
lumină; pentru că va fi adus de la întuneric la lumină, 
potrivit cuvântului lui Dumnezeu; da, va fi scos din 
pământ şi va străluci din întuneric şi va ajunge la 
cunoştinţa oamenilor... (26)... şi nimic nu poate să o 
împiedice; şi ele [textele] vor apărea într-o zi în care se 
va spune că miracolele s-au sfârșit; şi va apărea chiar 
dacă cineva va trebui să vorbească de dincolo de 
moarte... (29)... Da, va apărea într-o zi când se va auzi 

de focuri şi furtuni şi nori de fum în ţări străine... 
(30)... Şi când se va auzi şi despre războaie, zvonuri de 
războaie şi cutremure în diferite locuri.” 


Şi în cazul în care cineva îşi spune: „Aha! Dâniken este 
mormon!“ ei bine, ar trebui să se mai gândească. Sunt în- 
tr-adevăr un om spiritual şi religios, pe deplin convins de 
creaţia mâinilor „Marelui spirit al creaţiei“, cum îl consider pe 
cel imposibil de sondat, însă cu siguranţă nu aparţin niciunei 
biserici sau grupări religioase. 


Mostenirile | 


Ceva e în neregulă cu trecutul nostru. Este o concluzie 
sută la sută sigură şi chiar demonstrabilă. Există texte stră- 
vechi, cum ar fi cartea „profetului“ Enoch, care a învăţat limba 
extratereştrilor, le citează numele şi în cele din urmă dispare 
de pe firmament într-un car în flăcări cu promisiunea vagă că 
se va reîntoarce, într-o bună zi, pe bunul şi bătrânul Pământ. 
(Am scris pe larg pe acest subiect în ultima mea carte, Historp 
Is Wrong - Istoria se înşală.) Mai este şi Manetho, cronicarul 
sârguincios al Egiptului antic, ale cărui liste cuprind 380 de 
regi cu nume şi date cu care egiptologia modernă nu vrea să 
aibă de-a face.** Sau mai este părintele bisericii, Eusebius, 
care, exact ca şi Herodot şi confratele său istoric, Diodor“, a 
enumerat datele conducătorilor trecuţi, care îi fac pe arheolo- 
gii contemporani să dea înapoi. Cu certitudine nu ne aflăm pe 
calea cea bună în ceea ce priveşte istoria veche a omenirii. Ar 
trebui să fim mândri de faptul că „zeii“ extratereştri i-au 
instruit pe străbunii noştri. 

Dar în loc de asta, arheologii şi alţi „-ologi“ sunt prea 
ocupați să se certe în legătură cu interpretările corecte ale 
mentiunilor scrise străvechi. (Există vreo temă pe care să nu 
se certe oamenii?) Herodot şi compania sunt acuzaţi că 
greşesc şi chiar că mint pentru că - să recunoaştem - cunoaş- 
terea contemporană este culmea întregii noastre experienţe 

din trecut până în prezent. Însă cum ar putea să fie aşa, când 
ignorăm tocmai înţelepciunea primilor istorici? Cunostintele 
noastre actuale sunt culmea a ceea ce poate fi şi sfârşitul a 
tot ce poate fi? Prostii! Nu-i nesocotim doar pe observatorii 
străvechi, ci şi dovezile vizibile, tangibile, care pot fi 
fotografiate, solide ca piatra, din faţa ochilor noştri. Sub 
templul lui Sethos I din Abydos (Egipt) se află un mozaic 
megalitic impresionant - un lucru pe care orice turist îl poate 
vedea şi ceva în mod sigur mai vechi decât însuși templul lui 
Sethos. Îi pasă cuiva? Daniel Ruzo, fost avocat şi savant 
jezuit din Peru, a prezentat o serie de monumente în piatră 
care îşi au toate originile, în mod evident, într-o epocă 
istorică necunoscută.“ Nicio ramură a ştiinţei nu a considerat 
că ar fi avut vreo legătură cu ele. Practic, niciodată nu 

sunt disponibili bani pentru finanţarea cercetărilor. La fel 
stau lucrurile şi în cazul inexplicabilului platou înalt „El 
Enladrillado“ din Chile. Acest platou se află în provincia 
Talca, la aproximativ şaizeci de kilometri est de oraşul Talca 
şi nu departe de „Altos de Vilches“ (aproximativ 35*37' sud, 
71°05' vest). La o altitudine de aproximativ 1 981 metri se 
află sute de blocuri de piatră, toate perfect tăiate şi brăzda- 
te - în mod evident o construcţie artificială. Dar cine este 
autorul? Indiferent cine ar fi, autorul a trăit într-o perioadă 
anterioară oricărei culturi cunoscute din Chile. Prin urmare, 
nu corespunde tiparului nostru evoluționist - la fel ca Puma 
Punku de pe înălțimile din Bolivia. Homberto Sarnataro 
Bounaud, conducătorul unei mici expediţii cu destinaţia El 
Enladrillado, din toamna anului 1968, nota: „Nu e nicio 
îndoială că aici a trăit o cultură străveche anterioară. 
Populaţia băştinaşă din această regiune nu putea fi capabilă 
să construiască ceva la o asemenea scară“.“* 

În 2008, tânărul profesor chilian Rafael Eissmann a vizitat 
misteriosul platou. El a alcătuit o lucrare extrem de bine 
documentată şi fundamentată pe subiectul El Enladrillado°® şi 
mi-a spus personal: „Cu siguranţă, aici este ceva în neregulă. 
Niciun trib nu a locuit pe acest platou timp de mii de ani. 
Dacă ar fi fost aşa, arheologii chilieni ar fi ştiut. Aşadar, 

înseamnă că aceste blocuri cioplite trebuie să ti fost puse aici 
de o altă cultură, cu adevărat veche“. 

Imaginea alăturată dovedeşte spuseie sale. Care stiin- 
tă sau care fundaţie de cercetări va ridica mănuşa si va 
răspunde provocării? 

În capitolul 1 ţi-am 
povestit despre platformele 
masive din Puma Punku, 
Bolivia. [i-am arătat 
imagini ale blocurilor 
perfect cioplite, cu şanţuri 
cu lăţimea de câţiva 
milimetri, care cu siguranţă 
nu puteau fi realizate cu 
unelte aparţinând Epocii de | ki 
Piatră şi nici nu puteau fi 4.8, plăcile din piatră de la El 
rezultatul talentelor de Enladrillado, din Chile. Imagine de 
proiectare ale Epocii de domeniul public. 

Piatră - cu siguranţă nu 

pentru vreo cultură cunoscută. Ti-am arătat calculele calen- 
daristice precise realizate de dr. Edmund kiss. Poţi să dai 
înapoi şi să te mai uiţi încă o dată, dacă vrei; de fapt, îţi 
recomand să o faci. Anul lui Kiss avea 12 luni a câte 24 de 
zile, ziua având 30 de ore a câte 22 de minute. Acest calendar 
se corelează perfect cu calendarul mayaş şi, mai mult decât 
atât, ajunge în trecut până în urmă cu 10 000 de ani. Se simte 
cineva, de vreundeva, incitat de aceste lucruri? Sare cineva în 
sus de emoție din cauza acestor calcule cu precizie milimetri- 
că? Există vreun redactor-şef care să strige „Dumnezeule, 
este incredibil!“ înainte să înceapă să adune bani pentru 
proiecte de cercetare? 

Societatea a devenit inertă şi leneşă, suprasaturată de 
internet şi zdrobită de un zeitgeist care înăbuşă pe loc 
orice entuziasm - prea leneşă să observe ceva atât de impor- 
tant sau de cutremurător. 

Atitudinea noastră faţă de aceste adevăruri vechi nu va 
avea nicio influenţă asupra întoarcerii „zeilor“. Ei se vor 

întoarce şi simpla lor prezenţă ne va zdruncina din ră- 
runchi sufletele plafonate. Decembrie, ziua 23, 2012: aceasta 
este data din calendarul mayaş. Chiar dacă această dată nu 
este cea bună, şocul zeilor tot va veni. Poţi să pariezi pe ce ai 
Mai scump. 

Capitolul 5 


Inteligența eternă 


Cu două sute cincizeci de ani în urmă, filosoful Immanuel 
Kant scria în lucrarea sa, Critica rațiunii pure: „Nu ar trebui 
să ezit să pariez tot ce am pe adevărul acestei afirmaţii... cel 

puţin una dintre planetele pe care le vedem este locuită“. 


În afara observaţiilor OZN ocazionale şi a presupuselor 
contacte cu echipajele OZN-urilor - care, deocamdată, nu au 
fost verificate ştiinţific - în epoca noastră modernă nu a 
existat niciun contact cu „locuitori“ ai altor planete. Şi atunci, 
chiar există? Încă din 1950, celebrul specialist în fizică atomi- 
că, Enrico Fermi, întreba: „Dacă există o multitudine de civili- 
zaţii extraterestre, unde sunt?“? Bună întrebare: unde sunt? In 
curând, această întrebare a devenit celebră în întreaga lume; 
actualmente este cunoscută drept „paradoxul Fermi“. 

În lumea anglofonă, e o abundență de publicaţii de un 
înalt nivel ştiinţific, care sunt ori pro, ori contra pe subiectul 
extratereştrilor. Cu o obiectivitate rece ca gheaţa, se ocupă de 
întrebări care îi fac pe oamenii din alte părţi ale lumii să dea 
din cap a nedumerire. Nu te poţi alătura decât dacă vorbeşti 
bine engleza. Pentru mine nu e nicio surpriză că, în părţile 
Europei în care nu se vorbește limba engleză, cercetările 
legate de extraterestri nu beneficiază de niciun fel de 
finanţare. Poate că vorbitorii de limbă engleză sunt mai bine 
informaţi sau poate că pur şi simplu sunt mai deschişi la 
asemenea subiecte. 


Paradoxul Fermi | 


Omul de ştiinţă William Hosek şi-a formulat opinia cu pri- 
vire la paradoxul Fermi în revista de specialitate JBIS Journal 

of the British Interplanetary Society - Revista Societăţii 
Interplanetare Britanice). Şi care a fost concluzia sa funda- 
mentată ştiinţific? „În consecinţă, oamenii nu au fost şi nu vor 
fi vizitaţi de ei şi oamenii nu vor vizita alte civilizații.“ Ce-l 
determină să fie atât de sigur? 

Hosek abordează paradoxul Fermi dintr-un punct de 
vedere pur economic. El presupune - şi aproape cu siguranţă 
are dreptate - că pe orice planetă materiile prime se vor 
epuiza în cele din urmă. Pe de altă parte, oamenii nu sunt 
făcuţi să fie planificatori pe lungă durată. Respectiv, nu 
gândesc cu adevărat dincolo de durata lor de viaţă - respectiv 
în termeni de secole. Indiferent dacă vorbim de sectorul public 
sau privat, indiferent dacă este vorba de state sau de companii 
multinaționale, investiţiile nu se fac cu gândul la secolele 
viitoare, deoarece oamenii se aşteaptă să obţină un anumit 
profit (pentru acţionari, la timp pentru următoarele alegeri şi 
aşa mai departe). Dacă omul ar trimite vreodată o navă 
spaţială interstelară care să caute materii prime, cei rămaşi pe 
Pământ nu vor şti niciodată dacă echipajul va avea succes sau 
se va întoarce acasă cu mâinile goale. Îţi poţi imagina vreo 
instituţie care să investească poate chiar miliarde de dolari 
într-un proiect care să nu garanteze niciun fel de profit? 
Oamenii nu trăiesc prea mult şi vor să vadă rezultate. Şi nu 
doar atât: construirea unei nave spaţiale gigantice, multigene- 
ratie (o navă spaţială concepută pentru călătorii mai lungi 
decât durata de viaţă a echipajului său) nu numai că ar costa 
nişte sume uriaşe de bani, ci ar şi necesita nişte cantităţi mari 
de materii prime preţioase - exact acele materii prime de care, 
de fapt, planeta-mamă începe să ducă lipsă. In mod logic, 
asemenea materii prime nu pot fi riscate în cadrul unei 
aventuri spaţiale incredibil de costisitoare care s-ar fructifica 
de-abia sute de ani mai târziu - şi aceasta în cel mai bun caz. 

Hosek aplică această logică „pământeană“ şi civilizaţiilor 
extrasolare. Iar rezultatul analizei sale are calitatea de a te 
aduce cu picioarele pe pământ: în primul rând, înainte să 
primim vreun ajutor din partea unei civilizaţii extraterestre, ar 
trebui să-i cunoaştem pe „străini“ şi cel puţin să ne aflăm în 

contact radio regulat cu ei. În al doilea rând, ar trebui ca 
civilizaţia extraterestră să fie mai avansată decât a noastră. În 
al treilea rând, orice civilizaţie ar trebui să se afle în situaţia 
de a putea primi mesajele noastre, de a le traduce şi, în final, 
de a le înţelege. În al patrulea rând, ar trebui ca această 
civilizaţie să fie în măsură să ne pună la dispoziţie materiile 
prime pe care le căutăm. În al cincilea rând, ar trebui să fie 
dispuse să îşi împartă cu noi tehnologia şi materiile prime. În 
al şaselea rând, ar trebui ca noi să fim capabili să profităm de 
instrumentele şi de instrucţiunile lor. Si, în sfârşit, extrateres- 
trii aflaţi undeva în spaţiu ar fi şi ei conştienţi că, în mod 
inevitabil, şi materiile lor prime vor începe să fie pe sfârşite 
într-o bună zi. Prin urmare, pare puţin probabil ca vreo 
civilizaţie extraterestră să-i pună la dispoziţie unei alte 
civilizaţii materiile sale prime preţioase. 

Toate acestea par cât se poate de plauzibile - dintr-un 
punct de vedere economic. Doctorul William R. Hosek, autorul 
acestui articol ştiinţific, afirmă cât se poate de limpede că 
observaţiile sale sunt exclusiv nişte ipoteze economice. Prin 
urmare, putem să uităm de călătoriile spaţiale viitoare, pentru 
că oamenii vor să vadă rezultate pe termen scurt şi nu au pur 
şi simplu resursele pentru construirea acestei nave spaţiale 
gigantice. (Voi reveni asupra acestei teme mai târziu.) 


| SETI 


Dar cum rămâne cu contactul radio? Nu am tot citit 
materiale referitoare la un anume proiect SETI? SETI înseam- 
nă Search for Extraterrestrial Intelligence - căutarea inteligen- 
telor extraterestre. Oare nu se cheltuie milioane de dolari în 
fiecare an pentru radiotelescoape uriaşe, pentru a putea primi 
şi transmite semnale? Oare nu am transmis deja semnale în 
spaţiu încă din 1960, în cadrul Proiectului Ozma? Ar fi posibil 
să fi sosit de multă vreme vreun răspuns extraterestru, care 
este ţinut secret pentru evitarea panicii în masă în rândurile 
popoarelor lumii? 

Ei bine, răspunsurile la toate aceste întrebări suni cu mult 
mai complexe decât ar putea părea la prima vedere. Nu stim 
cu precizie care sunt lungimile de undă pe care se operează 
comunicațiile interstelare. Proiectul Ozma din anul 1960 a 
fost realizat de un grup de cercetători de primă mărime din 
Green Bank, West Virginia. La vremea respectivă, ei au optat 
pentru o lungime de undă de 21 de centimetri, care cores- 
punde elementului neutru hidrogen. Constatând că hidroge- 
nul este prezent în întregul univers, ei au crezut că civilizații- 
le extraterestre ar fi folosit această lungime de undă pentru a 
continua comunicarea. Astăzi suntem ceva mai inteligenţi 
decât atunci. Lungimea de undă de 21 de centimetri este 
extrem de susceptibilä la interferenţe. În spaţiu - pe care 
cândva îl presupuneam ca fiind absolut vid - şuieră, bolboro- 
seşte, trosneste şi pocneste tot timpul. Există o adevărată 
supă de zgomote care trebuie să fie filtrate înainte să poţi 
auzi ceva. Chiar şi înainte să se întâmple asta, ar trebui să 
cântăreşti dacă măcar semnalul a fost transmis de o sursă 
„inteligentă“ sau nu este decât o interferenţă ca multe altele. 
În ciuda tuturor acestor eforturi, până în zilele noastre nu 
ne-a parvenit nici măcar un singur semnal radio din partea 
vreunei specii inteligente. În aceste condiţii, întrebarea pe 
care trebuie să ne-o punem trebuie să fie: ar trebui ca noi să 
trimitem semnale? Ar trebui ca noi să facem primul pas şi să 
strigăm în spaţiu: Hei! Noi suntem! Dar măcar ar fi posibil? Şi 
de cât de multă energie am avea nevoie pentru a avea măcar o 
şansă de a fi auziti de cineva aflat cine ştie unde? 

Profesorul George Swenson de la Universitatea din Illinois 
s-a dedicat acestei probleme. Swenson este fost astronom şi 
inginer. Specialitatea sa erau oscilatiile electrice şi construcţia 
de antene. Într-un articol publicat în revista ştiinţifică 
Scientific American, Swenson analiza imensele dificultăţi 
asociate radioastronomiei.* Ar trebui să ne îndreptăm semna- 
lele spre anumite ţinte din spaţiu? Să vizăm o anumită 
planetă? Pentru a fi capabili să facem aşa ceva, ar trebui să 
ştim unde este localizată precis o planetă care este căminul 
unei specii inteligente. Pe urmă ar trebui ca extratereştrii care 

trăiesc acolo să fie gata să recepţioneze semnalele, să aibă 
antene de recepţie instalate şi să folosească o tehnologie care 
să fie cel puţin similară cu a noastră. În plus faţă de toate 
acestea, planetele nu execută doar o mişcare de rotaţie în jurul 
propriilor axe, ci şi pe o orbită eliptică, în jurul soarelui lor. 
Cum ar fi posibil să ochim un punct anume din spaţiu de aici, 
de pe Pământ? Să nu uităm că vorbim despre un punct aflat la 
mai mulţi ani-lumină de Pământ şi, ca să fim sinceri, nici 
măcar nu putem fi siguri că există! 

Prin urmare, am eliminat alegerea unei destinaţii precise şi 
am decis să trimitem un semnal extins. La urma urmelor, O 
antenă normală de aici de pe Pământ nu-şi transmite semna- 
lul direct la receptor, ci îl transmite în toate direcţiile. Este 
accesibil pentru toţi receptorii, în acelaşi timp. În radioastro- 
nomie, acest efect se numeşte „omnidirectional“ (cu alte 
cuvinte, prezent în întregul sector de emisie). Însă nu există 
niciun mijloc prin care se poate transmite un semnal în toată 
Calea Lactee; energia care ar fi necesară n-ar putea fi găsită 
nicăieri - poate cu excepţia unei stele neutronice apropiate. În 
această situaţie, înseamnă că ar trebui să ne concentrăm 
asupra unui sector ales din Calea Lactee. Există numai două 
stele la o distanţă de cinci ani-lumină de sistemul nostru 
solar; la distanţă de zece ani-lumină, numărul lor creşte la 
douăsprezece. Dacă mărim raza la cincisprezece ani-lumină, 
vom avea treizeci şi nouă de stele şi sub o rază de cincizeci 
de ani-lumină vom avea chiar o sută. Sub o rază de o sută de 
ani-lumină, numărul stelelor se măreşte de o mie de ori. 
Actualmente, ştim că multe dintre aceste stele au propriile 
planete. Ce nu ştim este dacă vreuna dintre aceste planete are 
condiţii asemănătoare celor de pe Pământ sau dacă pot să 
întreţină vreo formă de viaţă inteligentă. Cât de puternic ar 
trebui să fie emițătorul nostru terestru pentru a transmite un 
semnal omnidirectional pe o distanţă de o sută de ani-lumină? 

Profesorul Swenson şi-a dat osteneala să elucideze acest 
lucru. Cu alte cuvinte, transmitätorul ar trebui să beneficieze 
de „o capacitate de generare de energie electrică de şapte mii 

de ori mai mare decât cea a Statelor Unite“.5 Chiar şi folosind 

energia nucleară, pur şi simplu nu ar fi posibil. Ceea ce ne 
rămâne este abordarea pe care am folosit-o întotdeauna: să 
facem semne cu lanterna în întuneric şi să sperăm că ne vede 
cineva - sau că una din staţiile noastre de recepţie (care sunt 
deosebit de perfecţionate din punct de vedere tehnic şi 
extrem de sensibile) va avea într-o bună zi norocul să 
receptioneze un semnal räzlet de la o sursă extraterestră. 


Există răspunsuri 


Aceste concluzii pun capăt oricărei discuţii pe tema 
călătoriilor interstelare sau a contactului radio cu extratereş- 
trii? Cu siguranţă că nu, slavă creatorului! Opiniile unui 
grup - indiferent cât de obiective si de rationale ar fi ele - se 
vor afla întotdeauna în conflict cu cele ale unui alt grup, ale 
cărui opinii sunt la fel de raţionale şi de obiective. Şi nu ar 
trebui să uităm că, potrivit profesorului Robert Haviland de 
la Daytona Beach, Florida: „Programul spaţial este împins 
înainte actualmente de amatori care deja au descris fiecare 
aspect al călătoriilor interstelare şi al cercetărilor spaţiale. 
Până şi teoria relativităţii... a fost dezvoltată de un amator, 
un secretar de la un birou de patente din Elveţia, fără niciun 
sprijin din partea statului sau a vreunei universităţi P 

Einstein (însuşi funcţionarul de la biroul de patente) 

s-a călăuzit după maxima potrivit căreia „dacă există o 
soluţie pentru o problemă, atunci o voi găsi“. Problemele 
au existat dintotdeauna; le poţi găsi pretutindeni şi - în 
funcţie de stadiul actual al cunoaşterii - mulţi dintre cei 
care se consideră „rationali" declamă fericiţi: „Imposibil!“ 
Alţii, pe de altă parte, încep să caute soluţii. Nu este vorba 
despre niciun fel de coincidenţă. În profunzimile conştien- 
tului nostru - spune-i suflet, dacă vrei - ne dăm seama că 
undeva există o soluţie pentru toate „imposibilitätile“. Totul 
fine de „meme“ sau „conştiinţa universală“ pe care am 
menţionat-o în treacăt în capitolul 1. (Ceva mai târziu voi 
dezvolta acest subiect.) 

| Propulsoare warp? 


În noiembrie 2007, British Interplanetary Society - Socie- 
tatea Interplanetară Britanică - a organizat un simpozion la 
Londra pe tema propulsiei warp. Este vorba despre un 
propulsor teoretic, care ar permite călătorii cu viteze mai 
mari decât viteza luminii. Cadrul matematic fundamental al 
propulsorului warp a fost pus la punct încă din 1994, Viteza 
warp este atinsă prin curbarea (sau „warping“-ul) continuu- 
mului spatiu-timp. Aceste „curburi spaţiale“ au fost prezise 
de Einstein; acum, existenţa lor a fost dovedită. (De exemplu, 
corpurile cereşti imense curbează lumina.) În cadrul simpo- 
zionului de la Londra, mai mulţi matematicieni şi astrofizi- 
cieni „raţionalişti“ au discutat despre expansiunea universu- 
lui, despre câmpurile gravitaționale în vidul spaţial şi despre 
posibilitatea de a „sări“ dintr-o „bulă“ în alta, fără a pierde 
timpul. Oamenii de ştiinţă au fost de acord că propulsorul 
warp ar exploata cunoştinţele noastre legate de masă, 
spatiu-timp şi fizica cuantică, fără să contravină vreunei legi 
fundamentale a fizicii.? 

Profanii pot să se scarpine în creştet şi să strige: 
„Imposibil!“ Însă la faptul că nimic nu este imposibil face 
aluzie chiar şi Dumnezeu în Vechiul Testament: „Acesta este 
doar începutul a ceea ce pot să facă; acum nimic nu se va 
mai putea face care să-i împiedice să-şi atingă scopul“ 
(Geneza 11:6). 

Încă din 1984, profesorul Michael Papagiannis, astronom 
de la Universitatea Boston, a postulat că proliferarea unei 
specii în Calea Lactee ar putea fi posibilă. Şi toate acestea 
fără vreun „propulsor warp,“ care nici măcar nu era un 
subiect de discuţie la vremea respectivă. Potrivit lui 
Papagiannis, „la o viteză de doi la sută din viteza luminii, 
care este posibilă cu ajutorul fuziunii nucleare, o navă 
spaţială ar putea să străbată o distanţă de zece ani-lumină în 
aproximativ cinci sute de ani.“!0 

După aceasta, coloniştii spaţiali ar avea nevoie de încă 
cinci sute de ani pentru a industrializa planeta. Este cât se 

poate de plauzibil. La urma urmelor, am avut nevoie de 
numai două sute de ani pentru a progresa de la căruţa trasă 
de cai la rachetele care au ajuns pe Lună şi de la abac la 
supercomputere - şi a trebuit să inventăm totul pornind de 
la zero. Coloniştii noştri interstelari teoretici nu ar trebui să 
pornească de la „zero“, deoarece toate planurile şi metodele 
de fabricaţie le-ar sta la dispoziţie de-a gata. Călătorii 
spatiali nu ar trebui să descopere cum să extragă materia 
primă din pământ, cum să topească oţelul, cum să producă 
mase plastice sau să genereze electricitate. După o oprire de 
cinci sute de ani, ar putea să pornească mai departe - fie 
folosind vechea navă-mamă, fie una nouă, de construcţie 
proprie. Şi din nou s-ar afla pe drum timp de cinci sute de 
ani şi aşa mai departe. Papagiannis sublinia: „Aceasta 
înseamnă că fiecare val de colonizare va avea nevoie de o mie 
de ani pentru a străbate o distanţă de aproximativ zece 
ani-lumină (cinci sute de ani călătoria şi cinci sute de ani de 
stabilitate şi creştere). Aceasta înseamnă o viteză de un 
an-lumină pe secol“.!! 


| Colonii în spaţiu 


Cu alte cuvinte, am putea să colonizăm întreaga Cale 
Lactee în zece milioane de ani şi singura „cheltuială“ ar fi 
nava spațială iniţială. Şi toate acestea fără niciun fel de 
propulsor warp. 

De când Papagiannis a făcut aceste afirmaţii în 1983, 
calculele sale au fost actualizate de mai multe ori. Astrono- 
mul lan Crawtord de la University College din Londra 
sugerează o rată de proliferare de zece la sută din viteza 
luminii şi o perioadă de patru sute de ani între întemeierea 
unei colonii şi următoarea fază: „În acest fel, valul coloniză- 
rilor s-ar deplasa cu o rată de 0,02 ani-lumină pe an. Luând 
în considerare un diametru de aproximativ 100 000 ani-lu- 
mină pentru Calea Lactee, am avea nevoie de aproximativ 

cinci milioane de ani ca să o colonizăm complet”. 

Cinci milioane de ani înseamnă numai 0,05 la sută din 
vârsta Căii Lactee. Oare chiar şi noi, oamenii, suntem urmaşii 
unei colonii extraterestre fără să ne dăm seama de acest 
lucru? „Imposibil!“ strigă evolutionistii. (De câte ori s-a 
strigat „Imposibil!“ până acum?) Se poate demonstra conclu- 
dent că am evoluat pe Pământ. Nu e nicio contradicţie, 
răspund rezolvitorii de probleme. Este posibil ca rasa ome- 
neascä să fi apărut pe Pământ pe căile evoluționiste obiş- 
nuite - absolut posibil. Însă la un moment dat, pe parcursul 
ultimelor câteva mii de ani, a intervenit o mutație artificială 
tintita, realizată tocmai de acei extratereştri care sunt vene- 
rati drept „zei“ - după cum se consemnează în textele 
străvechi. Aceasta nu contrazice evoluţia - dimpotrivă, o 
completează cu crearea unui Adam (simbolic) şi a Evei. Însă 
există şi alte moduri de a privi lucrurile. 

Imagineazä-ti că te afli într-un avion care zboară în jurul 
Pământului. Avionul este încărcat cu semințe de stejar. La 
fiecare oră deschizi fereastra şi arunci un pumn de seminţe. 
Desigur, îţi dai seama că o bună parte din seminţe se vor 
pierde în oceane. (La urma urmelor, două treimi din suprafaţa 
Pământului este acoperită de apă.) O parte din ele vor ajunge 
pe nisip - în deşerturi cum ar fi Sahara, Nevada, Gobi, 
Baluchistan. Şi mai multe vor ateriza pe piatră, iar altele vor 
ateriza pe undeva prin Arctica sau Antarctica. Doar o mică 
parte din aceste seminţele împrăştiate au şansa de a ateriza 
pe un teren potrivit, după care nici să nu fie mâncate de 
vreun rozător. Această mică parte începe cât de curând să 
incolteascä şi în cele din urmă te alegi cu un stejar în toată 
puterea cuvântului. Poate că va prezenta câteva mutații, însă 
va fi în continuare, în mod evident, un stejar, deoarece infor- 
matia genetică importantă este deja conținută în sămânță. 


Panspermia explică totul! | 


Şi-acum, hai să transferăm acest model pentru întregul 
univers. Ideea vine de la un laureat suedez al Premiului Nobel, 

Savante Arrhenius (1859-1927). Arrhenius a fost profesor de 
fizică în cadrul Universităţii din Stockholm şi a fost un spirit 
care şi-a depăşit cu mult vremea. Undeva, departe, foarte 
departe în univers - după cum teoretiza Arrhenius - cele 
dintâi inteligente au început să se dezvolte cu mult, foarte 
mult timp în urmă. (Este la fel de imposibil să răspunzi la 
întrebarea cum a apărut această formă de viaţă, pe cât este şi 
răspunsul la întrebarea cât de lungă este o bucată de sfoară.) 
Această primă rasă inteligentă - hai să-i spunem Numărul 1 - 
a fost interesată de proliferarea propriei specii în întregul 
univers. Există nenumărate motive pentru aceasta. Exact ca 
un virus, Numărul 1 trimite miliarde şi miliarde de seminţe de 
germeni în cosmos - la fel de aleatoriu ca seminţele noastre 
aruncate din avion. Numărul 1 ştie că majoritatea acestor 
cărămizi ale vieţii vor sfârşi arzând într-un soare sau revăr- 
sându-se pe o planetă potrivnică, ori nu vor ajunge nicăieri, 
cine ştie din ce motiv. Unele dintre aceste cărămizi vor cădea 
şi pe planete care sunt similare planetei Numărului 1. Şi astfel 
înmugureşte sămânţa vieţii şi curând după aceasta începe 
procesul evoluţiei. 

În ştiinţă, această teorie este cunoscută sub numele de 
panspermie şi este o explicaţie logică pentru modul în care 
inteligenţa se poate răspândi în întregul univers - fără niciun 
propulsor warp, fără viteze mai mari decât viteza luminii şi 
fără colonii trimise cu nave spaţiale multigeneratie. 


| Cärämizile din „spaţiul extraterestru“ 


Originea vieţii pe Pământ este într-adevăr un mozaic şi nu 
poate să fie explicată simplist prin existenţa unei „supe 
primordiale“ sau a unei „ipoteze a nişei“. Mi-am petrecut 
ultimii treizeci de ani scriind pe acest subiect.!? În această 
perioadă au fost scoase peste şase sute de publicaţii stiintifi- 
ce pe tema originii vieţii şi sensul general a fost de fiecare 
dată acelaşi. Ceea ce ar trebui să ne amintim este că „evolu- 
ţia“ şi „originea vieţii“ ar trebui într-adevăr să fie tratate 

separat. Evoluţia este transformarea biologică a speciilor 
(Darwin). Originea vieţii, pe de altă parte, este situată înaintea 
evoluţiei. Originea vieţii fine de cărămizile biologice şi de 
procesele fizice care stau la baza ei. 

Profesorul Bruno Vollmert, macrobiolog şi fost director al 
Institutului Polimerilor de la Universitatea din Karlsruhe, 
Germania, nota: „În condiţiile în care preconditiile macromo- 
leculare nu sunt îndeplinite, neodarwinismul prevalent astăzi 
este nesustenabil ca ipoteză științifică“. 

Sir Fred Hoyle, care a fost timp de mulţi ani profesor de 
astronomie şi astrofizică la Universitatea Cambridge, este de 
aceeaşi părere: 


În perioada precopernicană, Pământul era considerat în 
mod greşit ca fiind situat în centrul geometric şi fizic al 
universului. În zilele noastre, până şi oamenii de ştiinţă 
respectabili consideră în continuare că Pământul este 
centrul biologic al universului. O repetare aproape 
incredibilă a aceleiaşi greşeli anterioare... Singura 
explicaţie posibilă pentru evoluţie ar exista dacă 
materialul genetic (necesar pentru originile vieţii) ar 
veni de undeva din exteriorul sistemului nostru, cu alte 
cuvinte dintr-un loc cu totul diferit.’° 


Împreună cu genialul matematician, profesorul 
Wickramasinghe de la Universitatea Cardiff, Ţara Galilor, 
Sir Fred Hoyle a publicat o carte intitulată Lifecloud: The 
Origin of Life in the Universe (Vălul vieţii - originile vieţii în 
univers). Descoperirile celor două personalităţi ştiinţifice 
pot fi rezumate în următoarea afirmaţie: „Nu a existat 
niciodată un stadiu de dezvoltare găzduit aici, pe Pământ. 
Viaţa se dezvoltase deja până la un conţinut informaţional 
relativ ridicat înainte ca Pământul să fi existat. Când 
am primit viaţă, toate întrebările biologice fundamentale 
primiseră deja răspuns".1€ 

Şi continuă în acelaşi spirit; cunosc tratatele. Până şi 
suporterii cei mai înverşunaţi ai naşterii vieţii pe Pământ, cum 

ar fi dr. David Horn, profesor de antropologie la Universitatea 
Colorado, admit astăzi că au găsit motive serioase de reflecţie 
în cărţile mele. Chiar şi profesorul Horn este de acord acum: 
„Viaţa a sosit din spaţiul extraterestru“. 

De ce continuăm să ne dăm peste cap în încercarea de a 
respinge acest punct de vedere de bun simţ şi care poate fi 
dovedit din punct de vedere ştiinţific? Ideea că nu suntem 
„apoteoza creaţiei“ sau „culmea evoluţiei“ chiar este imposibil 
de conceput pentru unii oameni? Ne place să ne considerăm 
cei mai buni din galaxie - pur egocentrism, tin să completez. 
Pământul nu a fost niciodată un sistem închis. Am fost şi 
suntem în continuare legaţi fără echivoc de univers - fapt 
care, apropo, reprezintă o parte intrinsecă a multora dintre 
cărţile noastre sfinte: „Şi Dumnezeu a făcut omul după chipul 
şi asemănarea Lui“. (Geneza 27). Dar ce ne pasă nouă de 
cărțile sfinte? 


Biserica şi extratereştrii 


În anul 1600, călugărul dominican Giordano Bruno a fost 
ars pe rug din cauză că a emis „monstruoasa idee că viaţă 
inteligentă poate să mai existe şi altundeva în univers. Patru 
sute de ani mai târziu, comisia de cultură pontificală a 
declarat execuţia lui ca fiind injustä“.'® 

Biserica romano-catolică şi-a schimbat fundamental 
poziţia şi aceasta în primul rând din cauza a doi iezuiţi: Pierre 
Teilhard de Chardin (1881-1955) şi José Gabriel Funes 
(1963-). Acesta din urmă este argentinian şi a fost director al 
Observatorului Vaticanului „Specolo Vaticana“ începând din 
2006. În total, doisprezece iezuiţi - eu îi numesc „garda 
papală de inteligenţă“ - se ocupă de telescoapele şi de 
astrografele Zeiss de pe acoperişul castelului Gandolfo. 
lezuiţii au fost dintotdeauna gânditorii progresişti ai bisericii 
romano-catolice. Ei au fost cei care s-au asigurat că Curia 
Romană nu rămâne închistată în Evul Mediu şi, de asemenea, 
îşi îndeplinesc rolul de a se asigura că faima iezuiţilor merge 

până dincolo de limitele Pământului. Ca urmare, treizeci de 
cratere selenare poartă numele unor astronomi iezuiţi. 

Cel mai important dintre aceşti gânditori progresişti a fost 
filosoful şi preotul iezuit Pierre Teilhard de Chardin. El a 
recunoscut că există o legătură clară între om şi cosmos. 
Piatra de temelie fundamentală a materiei este atomul şi 
aceasta se aplică în întregul univers. Atomii înşişi constau 
dintr-un nucleu şi particule subatomice şi nu doar „există şi 
atât“; sunt supuşi vibraţiilor. Particulele elementare - am 
menţionat acest fapt în capitolul 1 - nu şi-au căpătat caracte- 
risticile ciudate şi derutante de nicăieri, ci tocmai din interac- 
tiunea cu alte particule. Însăşi definiţia spune că o particulă 
este o „parte“ din altceva, iar întregul se reflectă în fiecare 
particulă constituentă a sa. Teilhard de Chardin discuta deja 
despre aceste lucruri în 1949. Termenul său alef acoperă 
totul, de la alfa la omega, şi aceasta include şi cauza, şi 
efectul.!* Până şi confrații săi iezuiţi l-au considerat pe 
Teilhard de Chardin ca fiind puţin cam ciudat. În 1962, la 
şapte ani de la moartea lui, Biserica Romano-Catolică a 
decis - după ani Indelungati de aprinse dispute teologice - că 
punctele de vedere ale lui Teilhard veneau în contradicție cu 
învăţăturile creştine. Însă după cum astrofizicienii din zilele 
noastre ştiu prea bine, Teilhard de Chardin a avut perfectă 
dreptate, ca şi Giordano Bruno, cu atâtea secole în urmă. 

José Gabriel Fuentes, director al Observatorului 
Vaticanului, nu mai trebuie să lupte împotriva unor asemenea 
opinii antice şi depăşite. Într-un interviu acordat jurnalului 
Vaticanului, L’Osservatore Romano, el a fost întrebat care este 
opinia sa cu privire la posibilitatea existentei vietii extrateres- 
tre. Răspunsul lui a fost: 


Exact cum există un mare număr de creaturi pe 
Pământ, pot să mai existe şi alte forme de viaţă - chiar 
şi unele inteligente - care sunt tot creaţia lui 
Dumnezeu. Acest fapt nu vine în contradicţie cu 
credinţa noastră, deoarece nu putem pune limite 
libertăţii de creaţie a lui Dumnezeu. După cum ar 

spune Sfântul Francisc: Câtă vreme considerăm 
celelalte creaţii pământeşti ca fiindu-ne „fraţi“ şi 
„surori“, de ce nu am putea să vorbim şi despre un 
„frate extraterestru“? Ar putea fi şi el, la urma urmelor, 
parte a creaţiei.2 


Forme impuse 


Evoluţia este cu adevărat cuvântul de ordine al vremurilor 
noastre. Aici, pe Pământ - cu puţine excepţii - este cel puţin 
demonstrabil. Însă evoluţia este şi universală. Nu suntem 
altceva decât o microscopică reprezentaţie colaterală în 
cadrul evoluţiei cosmice. Această evoluţie are forme impuse - 
indiferent dacă are loc aici, pe Pământ, sau oriunde altundeva, 
indiferent dacă se produce la o scară microscopică sau pe o 
scară uriaşă. Formele impuse, pe o scară redusă, ar putea fi 
diferite aspecte, ca de exemplu acela că la orice specie 
inteligentă creierul se află întotdeauna în apropierea ochilor. 
Trebuie să fie aşa, pentru că aceasta este cea mai scurtă cale 
pentru neuroni. De îndată ce ochii văd ceva, creierul reactio- 
nează. Sau orice nas, trompä sau orice alt organ olfactiv este 
localizat în apropierea gurii - trebuie să miroşi un aliment 
înainte să-l mănânci. Dintre instrumentele de apucare - braţe, 
mâini, tentacule şi aşa mai departe - cel puţin unul trebuie să 
fie aliniat cu partea frontală. La urma urmelor, trebuie să vezi 
obiectele pe care le atingi. Noi, oamenii, credem cu toţii că 
dispunem de un lucru căruia îi spunem liberă voinţă. Este 
adevărat, când este vorba de lucruri banale, cotidiene - dar nu 
şi când este vorba despre lucruri importante. Încearcă doar să 
faci ceva să opreşti curiozitatea! 

Să spunem, de dragul discuţiei, că delfinii sunt forme de 
viaţă extrem de inteligente. Noaptea, când sar din apă, 
observă luminile slabe cu grade variate de strălucire şi culori 
diferite, strălucind pe firmament. Consiliul delfinilor se adună 
înotând la un loc şi discută chestiunea: există oare ceva 
acolo? Mai există, poate, şi alte feluri de delfini? Mai curând 


| 185 


sau mai târziu - în termeni de evoluţie nu este atât de impor- 
tant când anume - delfinii decid să încerce o călătorie inter- 
stelară pentru a afla răspunsul la această întrebare arzătoare. 
Călătoria spaţială nu este posibilă pentru o cultură non-me- 
talică. Pentru combinarea şi turnarea metalelor, ai nevoie de 
foc. Pentru a face focul, trebuie ca mai înainte să ieşi din apă! 
Forme impuse! 

Evoluţia, mutatia şi selecţia sunt realităţi cotidiene în 
univers. Se formează sisteme solare şi sisteme planetare. 
Unele dintre ele sunt foarte adecvate pentru transportul 
panspermiei; altele nu sunt ideale în aceeaşi măsură (selecţia). 
Astrofizicienii se întreabă: ce s-a întâmplat înainte de Big 
Bang? Practic, toţi folosesc conceptul unei „singularitäti“ - 
care a fost starea de dinainte să se producă Big Bangul, cu 
aproximativ paisprezece miliarde de ani în urmă. Însă de 
unde a venit această singularitate? Ceva care să apară din 
nimic - asta ar însemna cu siguranţă orice, numai ştiinţă nu. 
O soluţie a acestei dileme sunt „undele de gravitație cuanti- 
că“ - „loop quantum gravity“, ori LQV. Potrivit acestei teorii, 
spaţiul constă în „cuante de spaţiu“, care sunt comparabile cu 
acele mici denivelări pe care le întâlneşti pe pârtia de schi. 
Schiorul nu trebuie să-şi croiască drumul ocolindu-le; trebuie 
să se adapteze la ele. Exact ca şi timpul. Teoria gravitaţiei 
cuantice face imposibilă existenţa aşa-numitelor „găuri de 
vierme“ în spaţiu: „... spatiu-timpul nu constă în şiruri de 
atomi de spatiu-timp, ci într-o regiune de o plictiseală 
infinită: structura care se află imediat sub prag pur şi simplu 
se repetă la toate scările inferioare, la infinit... “2! 

Noi, novicii, nu ne putem imagina aşa ceva. La urma 
urmelor, cuanta de spaţiu măsoară doar o „lungime Planck“. 
Aceasta e ceva de genul a miliarda parte din a mia miliarda 
parte dintr-un centimetru. 

Lucrul important pe care trebuie să-l înţelegem este că 
această undă de gravitație cuantică poate fi folosită pentru 
a „ocoli“ singularitatea (acel nimic dinainte de Big Bang). 
Rezultatul nu mai este un Big Bang, ci mai curând o 
„mare săritură“, Înaintea Big Bangului nostru a existat alt 

univers. Big Bangul nostru a fost, în realitate, dangătul 
de înmormântare al unui univers anterior. Şi va fi tot aşa 
pentru eternitate. 

Desigur, tot mai persistă întrebarea: când au început toate 
acestea? Este o întrebare la care nimeni nu o să poată 
răspunde pe fugă. Ne apropiem tot mai mult de vibrații - 
oscilaţiile care pot fi întâlnite în toată materia. Aş vrea să-mi 
iau libertatea să denumesc aceste vibrații fundamentale 
„Marele Spirit al Creaţiei“. Alţii ar putea să folosească 
cuvântul „Dumnezeu“. 


| Memele omniprezente 


Se poate dovedi proliferarea vibratiilor si a materiei in 
întregul univers şi odată cu această proliferare se poate 
dovedi şi existenţa „memelor“. Două lucruri ne modelează: 
„gena“ este componenta biologică fundamentală. Ne-am avut 
originile şi functionäm în continuare pe baze genetice. 
„Mema“, pe de altă parte, ne influenţează conştiinţa. Este 
prezentă pretutindeni şi în orice moment cu putinţă - trecut, 
prezent şi viitor - şi acţionează de o manieră similară cu 
aceea a unui virus. (Virusul nu este o formă de viaţă reală, din 
cauza faptului că are nevoie de o altă formă de viaţă pentru a 
se reproduce.) Nici memele nu sunt forme de viaţă. Au nevoie 
de creierul nostru care să le propage. Iar acest proces 
funcţionează, cât se poate de ciudat, potrivit aceluiaşi proces 
de selecţie ca şi în cazul evoluţiei. Dă-mi voie să ilustrez 
aceste spuse cu un exemplu. 

Tu, dragul meu cititor, citeşti această carte. Este posibil ca 
ideile cuprinse în ea să te incite; poţi să fii de acord cu ele sau 
nu. Hai să spunem, de dragul demonstraţiei, că eşti 
receptaculul entuziast al conţinutului acestei cărţi şi le-o 
mai recomanzi şi altora. Aceşti „alţii“ sunt „infectați“ de 
procesele tale de gândire, citesc şi ei cartea şi îi încurajează şi 
pe alţii s-o citească. Se generează astfel un val de aprobare 
faţă de cuprinsul cărţii. Sau o luăm în sens opus şi să facem o 

propagandă negativă cărţii. Această atitudine îi face pe 
oameni să nu cumpere cartea şi micul nostru val se opreşte 
locului. A luat naştere un fel de selecţie naturală. 

Acest lucru se petrece zi de zi în societatea noastră. 
Zvonurile se nasc sau mor; acelaşi lucru este valabil şi în 
cazul glumelor sau al informaţiilor. Fie capătă notorietate - 
cu alte cuvinte se consideră că este vorba despre ceva intere- 
sant, inteligent sau important - fie dispar ca şi cum nu ar fi 
existat. Ceea ce este „interesant“ poate să constituie şi 
semnalul pentru continuarea cercetărilor care, prin ele însele, 
pot să reprezinte punctul de început al unor investigaţii şi 
mai susţinute. Exemplele cuprind cunoştinţele de astronomie 
ale omului din Epoca de Piatră şi până acum şi cunoştinţele 
de matematică de la număratul pe degete până la supercom- 
putere. Memele se multiplică, însă numai când merită efortul 
(din nou, selecţia). Informaţia trebuie să fie interesantă sau 
importantă, fascinantă, incitantă. Abia atunci când toate 
minţile sunt infectate lumea cercetării ştiinţifice intră în ac- 
iune. Motorul este reprezentat de curiozitate, această bestie 
care nu încetează să pună întrebări. Proliferarea memelor - 
multiplicarea gândurilor - aduce în mod inevitabil toate 
speciile inteligente într-un stadiu în care încep să cerceteze 
domeniul spaţiului. De ce? Pentru că la un moment dat 
majoritatea întrebărilor referitoare la subiecte terestre şi-au 
primit răspunsurile. Pe urmă toţi ochii se abat de la Pământ 
către următoarea dimensiune. Este o pornire de nestăpânit! 

Cine susţine că proliferarea informaţiei în cadrul societăţii 
omeneşti reprezintă cel mai normal lucru din lume şi că nu 
avem nevoie de niciun fel de „meme“ pentru aceasta, în mod 
sigur nu are nici cea mai vagă idee de ce sunt capabile aceste 
vibrații. Animalele care descoperă hrană într-un anumit loc 
îşi împărtăşesc aceste cunoştinţe cu fraţii lor printr-un 
proces de transfer al gândurilor. Să fie vorba despre meme? 
Faptul a fost demonstrat clar la diferite specii de păsări, cum 
ar fi ciorile si vulturii.22 

Informaţia din celulele cenusii din cutia noastră craniană 
este inclusă într-o reţea şi este transmisă prin intermediul 

impulsurilor electrice. Acestea sunt, prin natura lor, vibrații. 
Si conduc la ceea ce este „conştiinţa“. Constiinfa este un 
fenomen la fel de incomensurabil ca şi dragostea - însă 
există şi vibrează. Oricine s-a îndrăgostit vreodată ştie că 
sentimentul persistă şi când partenerul sau partenera nu este 
prezentă. Prin urmare, nu este vorba doar despre nişte 
răspunsuri chimice din organism; este vorba tocmai despre 
ceea ce provoacă de la bun început aceste reacţii chimice. 
Compuşii chimici din organismul uman - lanţurile de mole- 
cule - nu încep să reacționeze spontan, fără niciun motiv. În 
lipsa informaţiilor de la ochi, organele gustului, de la emoţii 
şi, la capătul lanţului răspunsului, de la creier, hormonii 
sexuali nici măcar nu sunt trimişi în călătoria lor prin întreg 
organismul omului. Electronii din noi (particule subatomice) 
vibrează cu o frecvenţă de zece la puterea 23 (1023) vibrații 
pe secundă - valoare care a fost măsurată - şi în cursul 
acestui proces emit informatie.”® Cum funcţionează acest 
mecanism? În acelaşi fel în care atomii îşi iau energia (res- 
pectiv prin vibraţiile minuscule provocate de energia electri- 
ca), electronul îşi părăseşte „atomul-mamă“ într-o clipită si 
sare într-un atom alăturat. Însă din cauză că sarcina atomu- 
lui trebuie să rămână tot timpul constantă, în aceeaşi frac- 
tiune infimă de secundă, un electron din acest atom inveci- 
nat sare în locul lăsat liber de primul electron, în urma 
„evadării“ lui. Cei doi electroni se întrec între ei - fără să se 
atingă vreodată - şi se despart, fiecare dintre ei ocupând 
poziţia vacantă eliberată de colegul lui, orbitând în jurul 
nucleului atomic. Aceasta se întâmplă din cauză că electronii 
se resping. Fiecare electron este „activat“ de o forță care, în 
acelaşi timp, îl ţine la distanţă de toţi ceilalţi electroni. Însă 
cât trec unul prin dreptul celuilalt, electronii schimbă 
informaţie! Cum se întâmplă acest lucru? „Fotonii negri“ 
(cuante de lumină fără masă cu lungimi de undă extrem de 
reduse) fac schimb de radiaţie cu fotonii negri ai altor 
electroni. Acest fapt poate să fie măsurat prin intermediul 
asa-numitei „radiaţii Schwarzschild“, care a primit numele 
astronomului Karl Schwarzschild (1873-1916). 

Fapt important în cursul acestor procese de gândire este 
că electronul e „nemuritor“ (spre deosebire de alte particule 
care dispar în neant după o scurtă perioadă de timp). Electro- 
nul a fost întotdeauna o particulă stabilă; există de la crearea 
universului. Electronii au penetrat (şi mai penetrează încă) 
Pământul, orice piatră, orice plantă - şi totul poartă o 
informaţie de un gen oarecare. Corpurile mor şi se descom- 
pun, electronul trăieşte şi transportă cunoaşterea fără 
sfârşit din trecut în viitor - şi viceversa. Uau! Cum? La fel ca 
într-o gaură neagră, timpul electronului merge şi înapoi. 
Electronul „cunoaşte“ evenimente situate cândva în viitor sau 
în negura trecutului. 


Electronul a existat dintotdeaun p 


Fizicianul francez specialist în fizică nucleară Jean 
Charon a spus următoarele despre proprietăţile uimitoare 
ale electronului: 


Întreaga materie folosită la construirea structurilor vii 
sau gânditoare şi care a posedat calitatea de conştiinţă 
a acestei structuri vii sau gânditoare pe parcursul 
duratei relativ scurte de viaţă a ei nu se poate întoarce 
pur şi simplu la starea minimală originară, difuză, 
după ce structura respectivă a murit. Informaţia, odată 
colectată, nu se poate pierde niciodată; nicio putere din 
lume nu poate să producă regresia conştiinţei unei 
particule elementare după moartea unei structuri cu 
organizare complexă." 


Big Bangul care a pus în mişcare universul nostru conţinea 
deja întreaga varietate a vibraţiilor (informaţiilor) din prece- 
dentul univers (din Big Bangul final al acestuia). Materia, care 
este alcătuită exclusiv din atomi şi particulele lor 
subatomice - rezultă din aceste vibrații. Aici sunt cuprinși 
electronii care sar neobositi de la un atom la altul, adunând 

informaţie şi avansând. Trăim într-o lume iridiscentă de 
vibrații. Întregul univers este plin de aceste vibrații - iar noi 
facem parte din toate acestea. Fiind fiinţe gânditoare şi active, 
creăm vibrații la nivelul materiei. Credem că este posibil sa 
construim o casă şi construim o casă. Gândurile devin 
materie. Cântărim fezabilitatea şi raționalitatea zborului 
spaţial şi apoi creăm planurile pentru o navă spaţială. Noi 
suntem „executantii“; implementăm vibraţiile. 

Un copac sau o căpăţână de salată nu se află cu nimic mai 
mult în poziţia de a implementa vibraţiile, comparativ cu un 
crocodil sau un urs furnicar. Şi aceste animale, asemenea 
oricărei bucăţi de piatră, sunt făcute din exact aceeaşi materie 
originară - atomi şi electronii lor. În schimb, vibraţiile sunt în 
măsură să creeze raţiunea, capacităţile deductive, precum şi 
conştiinţa şi capacitatea de a forma materie într-o manieră 
conştientă, direcţionată (mâini, unelte, maşini şi aşa mai 
departe). La început vor face toate acestea din dorinţa de 
confort (locuinţe, îmbrăcăminte, maşini de spălat, vehicule) şi 
apoi pentru cunoaştere. Cunoaşterea vrea să se extindă; 
curiozitatea nu cunoaşte odihnă; şi orice inteligenţă vrea să 
ajungă în spaţiu. Cunoaşterea vrea să se disperseze şi să se 
înmulțească. (Biata salată, pe de altă parte, nu are organe de 
implementare cu ajutorul cărora să poată transmite cunoas- 
terea inerentă a electronilor care o formează.) 

Memele acţionează ca nişte viruşi care ne infectează. Sunt 
un fel de mediu al informaţiei, care transmite instantaneu 
mesaje de la un creier la altul. Memele infectează creierul 
altor fiinţe şi sunt depozitate pentru o utilizare ulterioară. Pot 
să fie extrase la nevoie sau pot să infecteze alte creiere - o 
metodă fascinantă de autopropagare. 

Nu sunt nici ezoterist, nici un admirator al acelor persoa- 
ne sensibile cunoscute sub denumirea generică de „mediumi“ 
care ne tot spun că pot să intre în legătură cu un alt plan al 
existenţei. Poate ar trebui să le acord mai multă atenţie şi să 
aflu mai multe despre lumea mediumilor. Intelectul meu 
raţional se opune însă, pentru simplul motiv că întotdeauna 
caut dovezi materiale şi viaţa mea este prea scurtă ca să încep 

să străbat cărări cu totul noi. Pe de altă parte, subconştientul 
meu ştie că nimic nu este imposibil - nici măcar acele lucruri 
pe care (cu onestitate şi fără să le falsifice) mediumii vor să mi 
le spună. Doctorul Heinke Sudhoff este un asemenea medium 
care susţine că poate să acceseze „spiritul universului“. 
Rezultatul este o serie de intuiţii cum ar fi: „La începuturi - 
înaintea conştiinţei - nu a existat decât spirit... spiritul celui 
preamare.... Nu exista spaţiu şi nu exista timp... doar neant... 
în care toate fiinţele existau ca posibilităţi, în care totul era 
creat ca vibrații şi energie... "7 

Doctorul Sudhoff susţine că a primit acest mesaj de la 
vibraţiile universului. Heinke Sudhoff este fizician teoretician, 
având cunoştinţe aprofundate în privinţa particulelor subato- 
mice şi a proprietăţilor electronilor? Nici pe departe. A studiat 
arheologia şi limba engleză şi ştie tot atât de multe lucruri din 
fizica teoretică pe cât ştie orice novice. Există, scrie ea, ceva ca 
un fel de „stare holotropică de conştiinţă“ în care se poate trăi 
„unitatea cu universul ca întreg invizibil“.26 Şi vorbeşte despre 
O „stare extatică“27 pe care şi eu personal am trăit-o (dă-mi 
voie să te asigur, dragul meu cititor, că nu am folosit niciodată 
droguri), dar nu aş putea-o transpune în cuvinte, şi cu 
siguranță nu în vreo formă ştiinţifică. (Dacă eşti interesat, 
citeşte nuvela mea Tomy und der Planet der Liige - Tomy şi 
planeta minciunii). Cu alte cuvinte, poate că nu avem nevoie să 
recurgem la călătorii interstelare, să ne consumăm materia 
primă valoroasă sau să construim radiotelescoape costisitoare 
şi cu certitudine nu trebuie neapărat să trimitem în spaţiu 
valuri de colonişti. Întreaga cunoaştere de care am putea avea 
nevoie vreodată se află în vârfurile degetelor noastre - 
ascunsă pe undeva prin fiecare electron. Pur şi simplu, avem 
nevoie de o cale pe care să putem ajunge la ea. 


Călătoriile spaţiale, pentru a te afla în siguranţă 


Dacă am avea acces la întreaga cunoaştere a universului, 
am fi aproape divini. Dacă la nivel individual oamenii ajung 

vreodată la acest nivel de intuiţie - poate călugării bătrâni, în 
Chiliile lor -, atunci nu sunt în stare să se exprime în cuvinte, 
Nu există cuvinte pentru ceea ce este de negândit. Suntem cu 
toţii fiinţe tranzitorii: intelectul şi psihicul nostru cer confir- 
mare materială. Mărturiile constau din a vedea şi a atinge. 
Niciun mesaj de la un sfânt și niciun anunţ din partea unui 
medium nu pot să ne fie vreodată suficiente. Credinţa în ceea 
ce proclamă altcineva pur şi simplu nu este ştiinţifică. Dacă ar 
fi să credem în loc să ştim, am avea parte pur şi simplu de 
haosul provocat de religiile din întreaga lume. Nu este niciun 
secret că orice religie din această casă de nebuni globală 
susţine că este singura care predică adevărul veritabil. 
Credinţa creează frică şi nesiguranță. Nimeni nu ştie dacă 
ceea ce proclamă oamenii este sfânt sau doar pare aşa. În 
secret, căutăm perfecțiunea - dar nu prin intermediul credin- 
tei. Credinţa este o construcţie artificială - un element nece- 
sar care nu satisface curiozitatea. Cunoaşterea impune fapte. 

Cu alte cuvinte, în ciuda conştiinţei cosmice, în ciuda 
memelor şi în ciuda indiciilor referitoare la o infinitate 
grandioasă, noi vom continua să căutăm dovezile. Aceste 
dovezi trebuie să fie materiale, accesibile şi vizibile pentru a-i 
satisface pe cei care sunt nesiguri. Orice îndoială are nevoie 
de realitate. Acest nivel de certitudine nu va apărea decât în 
momentul în care vom intra în contact cu o altă civilizaţie 
extraterestră. Ura! Lucrul acesta s-a întâmplat deja! 

Printre posibilităţile pe care le-am menţionat până acum, 
de producere a unor întâlniri interstelare, singurul lucru care 
lipseşte este o „maşină von Neumann“. Ce înseamnă o maşină 
von Neumann? Înseamnă un dispozitiv tehnic capabil de 
autoreplicare. Omenirea trimite o maşină von Neumann în cel 
mai apropiat sistem solar. Odată ajunsă acolo, aceasta caută 
planete adecvate şi începe să producă o altă maşină care este 
copia ei fidelă. Pe urmă, cele două maşini Neumann pornesc 
mai departe, apoi patru, apoi opt şi aşa mai departe. Se 
generează un fel de efect de avalanşă şi într-un orizont de 
timp calculabil - în funcţie de vitezele utilizate - întreaga 
noastră galaxie ar fi „infectată“ de maşini von Neumann. Nu 


193 


ar trebui să fie nişte dispozitive uriaşe. Un dispozitiv de 
dimensiunile unei macromolecule, călătorind pe vârful unui 
fascicul laser ar fi suficient. 

Extratereştri? Să intrăm în contact cu ei? Unul dintre cei 
mai străluciți gânditori progresişti ai vremurilor noastre, în 
acest domeniu, este profesorul Michio Kaku, fizician la City 
University, în New York. În urma unei prelegeri susținute în 
Elveţia, Kaku a fost intervievat de astronomul dr. Stefan 
Thiessen. Acesta dorea să ştie cum trebuia să înţeleagă 
termenul de evoluţie cosmică. Potrivit lui Kaku: 


Când soseşte vremea să pornim în spaţiu, vom avea la 
dispoziţie o nanotehnologie care să ne permită să facem 
faţă condiţiilor dure ale depărtărilor extreme ale 
spaţiului cosmic. Dacă întâlnim într-adevăr o altă 
civilizaţie în spaţiu, atunci aceste fiinţe ar putea să fie 
parţial organice şi parţial computere. Înseşi navele 
spaţiale ar putea fi organisme vii. Profesorul Freemann 
Dyson scria despre „Astrochickens“ („astropui“), un gen 
de navă spaţială îmbogăţită genetic, care foloseşte 
„tehnologia puilor“ pentru a se replica [respectiv, 
depune „ouă“ - adăugarea/sublinierea autorului |.28 


Profesorul Kaku subimparte civilizațiile extraterestre în 
diverse tipuri sau categorii. Noi aparţinem tipului 0, care este 
cel mai primitiv dintre toate familiile galactice. Tipul I este 
deja suficient de avansat pentru a pune capăt războaielor şi 
este capabil de distribuţia globală a resurselor. Tipul II este o 
civilizaţie care călătoreşte în spaţiu, foloseşte energii inimagi- 
nabile direct din inima stelelor şi deja colonizează galaxia. 
Tipul II de civilizaţii este, din perspectiva omului, „asemenea 
lui Dumnezeu“. Pot face mare parte din ce vor, unde vor. Ca o 
aluzie la paradoxul lui Fermi, dr. Thiessen a întrebat dacă 
civilizațiile de tipul HI ar fi interesate să comunice cu specii 
mai puţin dezvoltate. Opinia profesorului Kaku este că: „Ei 
bine, aş presupune că ar fi interesate şi prin urmare ar vrea să 
stabilească contactul cu alte civilizaţii. În acest context, pentru 

O civilizaţie de tipul III, am fi ceva mai mult decât nişte 
furnici, deci nivelul de contact ar fi mai curând limitat“.” 

În cursul discuţiei, profesorul Kaku a mai susţinut şi că 
este posibil ca tipul III de civilizaţii să fi trimis deja spioni în 
univers - cu alte cuvinte, mici unităţi care să le trimită vorbă 
când descoperă alte civilizaţii. Folosindu-se de nanotehnolo- 
gii, aceşti spioni ar putea să nu fie „mai mari decât un coş de 
pâine“ sau poate chiar mai mici. 

Este posibil chiar ca spionii extratereştri să ne urmărească 
de mii de ani - şi noi pur şi simplu nu-i recunoaştem. Un 
spion ar putea fi o piatră, un computer sau chiar o persoană. 
Cu toţii purtăm în noi informaţii referitoare la trecut, chiar in 
noi înşine. Flectronii au grijă ca mesajul să fie transmis mai 
departe, chiar şi în univers. 


K Ziua Judecății de Apoi | 


Cunostintele noastre actuale referitoare la fizica spaţiului 
se află deocamdată în stadiul incipient. Astrofizicienii au 
măsurat cantitatea de „materie neagră“ din spaţiu şi au 
descoperit că există de cinci ori mai multă materie neagră 
decât materie normală - însă nimeni nu ştie ce este această 
materie neagră. Şi au aceeaşi problemă cu „energia neagră“: 
pare să fie complet imaterială şi cu toate acestea conţine de 
trei ori mai multă energie decât amenintätoarea materie 
neagră. Un procentaj important de 77 la sută din univers 
constă în materie neagră şi prin urmare nu este nici pe 
departe o surpriză că, aflaţi în faţa acestor dimensiuni 
invizibile, dar totuşi măsurabile, astrofizicienii încep să se 
gândească la lumi paralele - lumi care există concomitent cu 
a noastră, dar a căror existenţă, în cel mai bun caz, aproape 
că ne scapă complet. Poate că un frate invizibil priveşte chiar 
în această clipă peste umărul meu şi - din nou, poate - îmi 
furnizează informaţii. 

Un lucru este sigur: într-un anumit stadiu, vom avea 
contact cu o formă de viaţă extraterestră. Această întâlnire va 

fi „Ziua Judecăţii de Apoi“ pentru religiile lumii. Toate 
religiile sunt, în esenţă, intolerante, chiar şi atunci când 
numerosii lor susţinători pretind că lucrurile ar sta de fapt 
altfel. În ciuda tuturor discuţiilor referitoare la presupusa 
înţelegere faţă de cei de alte credinţe, după ce tragi linie, cel 
mai important lucru care rămâne este pretenţia fiecărei 
religii că este singura care proferează adevărul absolut. Dacă 
acest adevăr dispare ca un nor de fum, ce le mai rămâne 
religiilor? Creştinii nu pot să afirme brusc că spusele lui lisus 
din Evanghelii sunt false. La urma urmelor, toate ar fi trebuit 
să vină direct de la Fiul Domnului. Exact la fel, musulmanii 
nu pot să se răzgândească şi să spună că textele Coranului 
nu l-au avut la origini pe fondatorul religiei lor. În plus faţă 
de toate acestea, adepţii religiei evreieşti mondiale susţin că 
sunt „cei aleşi“; iar pentru musulmani, oricine crede în 
altceva este un „necredincios“. În sfârşit, adepţii tuturor 
celor trei mari religii semitice - creştinismul, iudaismul şi 
islamismul - consideră că sunt unicii posesori ai adevărului 
absolut. Trebuie că toate sunt absolut îngrozite de ziua în 
care se vor întâlni în cele din urmă cu extratereștrii. Probabil 
că este un motiv ascuns al unei anumite tendinţe, în rândul 
lor, de a manifesta un grad nu tocmai neglijabil de 
animozitate faţă de ştiinţă? O religie care ignoră desco- 
peririle ştiinţifice şi le ascunde dovezile ştiinţifice adepților 
ei este dogmatică. Cu alte cuvinte, conflictul cu extratereștrii 
este inevitabil. Atitudinea arţăgoasă a religiei şi ştiinţa 
superioară a extratereştrilor nu reprezintă nici pe departe 
combinaţia ideală. 

„Şi dacă ar fi exact pe dos?“ întreabă criticii bine intentio- 
nati. Şi dacă oamenii într-adevăr sunt Numărul 1 în univers? 
Şi dacă suntem cu adevărat prima formă de viaţă inteligentă? 
Si dacă toate proiectele pe care le-am subliniat aici - de la 
maşinile von Neumann şi propulsoarele warp la pansper- 
mie - şi-au avut originile numai în noi? Asta s-o creadă ei! 

Acest gen de gândire ar fi în regulă, cu excepţia faptului 
că extratereștrii au vizitat deja Pământul, cel puţin o dată. Le 
cunosc numele şi ocupațiile unora dintre extratereștri care 

au comunicat cu pământeni aleşi, cu multe mii de ani în 
urmă. De unde ştiu asta? Am trecut printr-un fel de epifanie? 
Mi-a şoptit aceste lucruri vreun spirit sau am fost infectat de 
nu ştiu ce meme? 

Prostii! Oricine vrea să ştie care au fost numele extrateres- 
trilor pot să le citească în Cartea lui Enoch. (Am scris pe larg 
despre Enoch în ultima mea carte, History Is Wrong - Istoria se 
înşală.) Prin urmare, ce facem cu aceste cunoştinţe? Nimic. 


Cunoştinţe la mintea cocoșului! | 


L ` 


Toată lumea cunoaşte celebrul cerc de la Stonehenge, din 
sudul Angliei. Şi ce legătură are asta cu extratereştrii? 

La porunca monarhului său, regele Carol I (1600-1649), 
arhitectul şi topograful curţii regale, Inigo Jones (1573-1652), 
a efectuat un studiu amănunţit asupra sitului Stonehenge, 
consultând îndeaproape consemnările străvechi. El a desco- 
perit că cercul de piatră a fost ridicat în cinstea zeului Coelus. 
În raportul său destinat regelui, Jones scria: 


Consider că nu este lipsit de pertinentă pentru scopul 
nostru actual să mentionez ceea ce relatează anticii 
referitor la Coelus... cel care a domnit primul peste 
Atlantida a fost Coelus... el i-a chemat pe oamenii care 
trăiau împrăştiaţi pe câmpii să se adune şi să locuiască 
în tovărăşie împreună, îndemnându-i să construiască 
oraşe şi schimbându-le cursul vieţii de la sălbăticie şi 
lipsă de civilizaţie la viaţa civilizată. ... I-a mai învăţat 
şi să semene grâu şi seminţe... A fost un observator 
sârguincios al stelelor şi a prezis pentru oameni 
diverse lucruri din viitor... potrivit cursului Soarelui [el 
a împărţit anul] în luni... Prin acestea mulţi nestiutori 
în mişcarea perpetuă a stelelor si uimiti de predicțiile 
lui din viitor au crezut într-adevăr că era de spitä 
divină... L-au crezut nemuritor şi l-au venerat ca pe un 
zeu. Si, după cum li s-a arătat, i-au spus Coelus 

datorită îndemânării sale cu corpurile cereşti... toate 
aceste pietre ridicate în Antichitate sunt asemenea 
unor flăcări simbolice cu care erau venerate cerurile... 
în această Antichitate multe pietre au fost aşezate 
imitând o constelație de stele care ne apar pe cer în 
forma unui cerc numit coroana cerească... Nu este 
improbabil ca Stonehenge să fie întocmit astfel pentru 
că a fost dedicat acestui zeu Coelus...% 


A luat cineva în serios, vreodată, această informatie? Cu 
numai o sută de ani în urmă, membrii mediului academic 
comparau acest aducător de cultură care a coborât din ceruri 
cu un gen de „element natural antropomorfizat“.3! Citesc că 
percepţia Soarelui şi a Lunii a jucat un rol decisiv în minţile 
confuze ale străbunilor noştri. Fără îndoială (!), fiinţele care 
i-au învăţat pe oameni cum să-şi facă recolte şi unelte au 
avut o „natură lunară“ prin faptul că foarte repede „s-au 
prefăcut, au dispărut ori s-au fragmentat“, la fel ca fazele 
Lunii. Cu acest mod de a privi lucrurile, nu este de nicio 
mirare că bărbile şi firele de păr devin „raze de soare“ şi că 
învățătorii cereşti devin stele, care trebuie să recunoaştem că 
de asemenea apar şi apoi dispar. 

Aceste citate au o vechime de sute de ani, dar lucrurile 
nu s-au schimbat prea mult între timp. În continuare ne 
cramponăm de tiparele învechite ale psihologilor şi în acest 
context ne considerăm preainvätati. Recunosc că am un 
oarecare grad de respect faţă de interpretările secolelor 
anterioare. Însă în zilele noastre chiar mai este necesar să 
continuăm să le mai transmitem studenţilor şi credincioşilor 
diferitelor religii aceste prostii ca fiind „ştiinţifice“? Şi, 
potrivit acestor ipoteze fundamentate psihologic, din 
care „guri divine“ se presupune că ne-ar fi parvenit informa- 
tiile precise referitoare la calendare, la anii bisecți şi la 
numele extratereştrilor? Toate acestea fiind scrise cu mii de 
ani în urmă. 

Puma Punku, despre care am vorbit în capitolul 1, este 
adevărul! Este verificabil! Fie şi numai din acest motiv, ar 

trebui să încetăm să mai lăsăm establishmentul să ne ducă de 
nas. Poate că atunci ne vom afla într-o situaţie mai bună 
pentru a face faţă întoarcerii zeilor. 


E 


Note 


Pentru titlurile complete ale trimiterilor din note, 
vezi bibliografia (n. ed.) 


Capitolul 1 


. Pauwels şi Bergier, Aufbruch. 
. Ibid. 


Ibid. 


. Kiss, Das Sonnentor. 


Ibid. 


. Pauwels si Bergier, Aufbruch. 
. Toate citatele din Biblie, dacă nu sunt notate altfel, provin 


din Die Heilige. 


. Berdyczewski, Die Sagen. 

. Kautzsch, Die Apokryphen. 

. Apollonius, Die Argonauten. 

. Vezi Mooney, Argonautica; Delage si Vian, Apollonius; 


Radermacher, Mythos; si Meuli, Odyssee. 


. Burckhardt, Gilgamesch. 
. Kramer, Geschichte. 
. Vezi Schultze-Jena, Popol Vuh si Cordan, Popol Vuh: das 


Buch des Rates Schöpfungsmythos und Wanderung der 
Quiche-Maya. 


. Freuchen, Peter. 

. Bezold, Kebra Nagast. 

. Kautzsch, Die Apokryphen. 
. Weidenreich, Apes. 

. Saurat şi Streller, Atlantis. 

. Dougherty, Valley. 

. Glaubrecht, Saurier. 

. Ibid. 

3l. 
32. 
33: 
34. 
35. 
36. 
31: 
38. 
39. 
40. 
41. 
42. 
43. 
44, 
45. 
46. 
47. 
48, 
49, 
50, 
31. 
SE) 

| 

| Cea mal indräzneatä lucrare a lui Von Däniken din ultimi! ani! 

| Pe înălțimile Anzilor bolivieni, lu 4 000 de metri deasupra | 

| nivelului mării, se allä ruinele străvechiului oras Puma Panku, | 
un oras care pur şi simplu nu putea D construit de către | 
locuitorii lui din Epoca de Piatră. | 


— = Si = DE CI m mm 
f 


| Conform calendarului mayas, în decembrie 2012, zei se vor intoarce 
"din îndelungata lor călătorie şi îşi vor face din nou apariţia aich pe 
Pământ. Da, așa-numiții zei - de fapt, extratereștrii - se vor întoarce | 


într-adevăr! Vom trăi întâlnea cu zeit, | 


—— 


Numai că orice om înzestrat måcar cu un dram de minte stie că 0 
călătorie interstelară este imposibilă, din cauza distanțelor 

colosale pe care le-ar implica! Si că extraterestrii n-au cum Să 
semene CH not! Ei bine, dragi cititori, eu distrug aceste idei | 
preconcepute. Shtematii. Una câte una! | 
f l 


| En 4 


mmm 
emm EE 


in stilul său imposibil de imitat, Erich von Däniken desf Inteazä 
prejudecățile celor care incă mai pun sub semnul intrebärii existenta ` 
civilizațiilor extraterestre, cu o claritate de care nici un alt autor nu | 
este capabil. Cărțile sale ridică Inteligenta umană la standardele unul 

„ dialog cu civilizațiile interstelare. ` 


“ERICH VON DÄNIKEN este, Gei dod şi poate; E? mal citit şi mal 
imitat autor non-fiction din lume. A publicat prima (si cea mai 
| cunoscută) carte, Amintiri despre viitor, în LOGB. A lost un succes | 
mondial de vânzări, urmat de alte 31 de utluri, inclusi recentul but" 
Istoria ye insala. Cärtile lui Däniken au fost traduse in 28 de limbi SI | 
S-au vändut, in total, in 63 de milioane de exemplare. Câteva dintre 
ele au fost adaptate cinematografic, iar ideile lui von Däniken au 
| reprezentat sursa de inspiraţie pentru multe seriale de televiziune, 
dintre care st faimosul documentar difuzat de History Channel, 
„Exträterestrü din antichitate”. Erich von Däniken este omniprezent 
in peisajul international al circuitelor de prelegeri publice. În prezent 
Ioeuleste in Elveria. 

